**Anexa. nr. 1 - Planul de acțiune al Strategiei naţionale de dezvoltare a ecoturismului 2023-2029**

**CURPRINS**

|  |
| --- |
| **LISTĂ DE ABREVIERI** |
| **CAPITOLUL I – INTRODUCERE – REZUMATUL STRATEGIEI** |
| 1.1. Informații generale |
| 1.2. Definirea problemelor |
| 1.3. Viziune și obiective |
| **CAPITOLUL II - ACŢIUNI STRATEGICE PENTRU DEZVOLTAREA ECOTURISMULUI ÎN ROMÂNIA** |
| **CAPITOLUL III – PLANIFICAREA ACȚIUNILOR, RESPONSABILITĂȚI, SURSE DE FINANȚARE** |
| **CAPITOLUL IV – REZULTATE AȘTEPTATE** |
| **CAPITOLUL V - INDICATORI DE MONITORIZARE ȘI ETAPELE EVALUĂRII** |
| 5.1. Etapele evaluării |
| 5.2. Indicatori de monitorizare |
|  |

**Listă de abrevieri**

AAP – Administratorul Ariei Protejate

AER – Asociaţia de Ecoturism din România

ADR – Agenții de Dezvoltare Regională

AFM – Administraţia Fondului pentru Mediu

AGMR - Asociaţia Ghizilor Montani din România

ANANP – Agenția Națională pentru Arii Naturale Protejate

ANAT – Asociaţia Naţionala a Agenţiilor de Turism din România

ANC - Autoritatea Națională pentru Calificări

ANGR – Asociaţia Naţională a Ghizilor din România

ANPM – Agenţia Naţională pentru Protecţia Mediului

ANSVSA - Autoritatea Națională Sanitară Veterinară și pentru Siguranța Alimentelor

ANTREC – Asociaţia Naţională de Turism Rural, Ecologic şi Cultural

ANZM – Agenția Națională a Zonei Montane

APL – Administraţii Publice Locale

ARBDD – Administraţia Rezervaţiei Biosferei Delta Dunării

CLIPT – Centre Locale de Informare și Promovare Turistică

CNAIR – Compania Naţională de Administrare a Infrastructurii Rutiere

CNE – Consiliul Național al Ecoturismului

CNIPT - Centre Naționale de Informare și Promovare Turistică

COR – Clasificarea Ocupaţiilor din România

CSR – Corporate Social Responsability

CSTHR – Comitetul Sectorial Turism, Hoteluri, Restaurante

EETLS - Standardul European de Certificare în Ecoturism

GAL – Grup de Acțiune Locală

GI – Grupul Interministerial pentru dezvoltarea ecoturismului în România

GSTC – Criteriile Globale de Turism Durabil / Consiliul Global de Turism Durabil

GNM – Garda Naţională de Mediu

IC – Institute de Cercetare

II – Instituţii de Învăţământ

INP – Institutul Național al Patrimoniului

MADR - Ministerul Agriculturii şi Dezvoltării Rurale

MAI – Ministerul Afacerilor Interne

MC – Ministerul Culturii

MCID – Ministerul Cercetării, Inovării și Digitalizării

ME – Ministerul Educaţiei

MEAT – Ministerul Economiei, Antreprenoriatului și Turismului

MIPE – Ministerul Investițiilor și Proiectelor Europene

MDLPA – Ministerul Dezvoltării, Lucrărilor Publice şi Administrației

MMAP – Ministerul Mediului, Apelor și Pădurilor

MTI – Ministerul Transporturilor și Insfrastructurii

OAR – Ordinul Arhitecţilor din România

ODM – Oficiu de Dezvoltare Montană

ONG – Organizaţie Neguvernamentală

OMD – Organizația de Management al Destinației

OMT – Organizaţia Mondială a Turismului

OUG – Ordonanța de Urgență a Guvernului

PCT – programe de cooperare teritorială

PGL – Punct gastronomic local

PNRR – Planul Național de Redresare și Reziliență

PNS – Planul Naţional Strategic

POCIDIF – Programul Operațional Creștere Inteligentă și Digitizare și Instrumente Financiare

PODD – Programul Operațional Dezvoltare Durabilă

POEO – Programul Operațional Educație și Ocupare

POR – Programul Operațional Regional

POT – Programul Operațional Transport

PSI – Prevenirea și Stingerea Incendiilor

PUG – Plan Urbanistic General

RBDD – Rezervaţia Biosferei Delta Dunării

RNP – Regia Naţională a Pădurilor ROMSILVA

**CAPITOLUL I - INTRODUCERE – REZUMATUL STRATEGIEI**

**1.1. Informații generale**

***Strategia de ecoturism***

Documentul strategic a fost aprobat prin *Hotărârea Guvernului nr. 358/2019 privind aprobarea* [*Strategiei naționale*](https://legislatie.just.ro/Public/DetaliiDocumentAfis/219401)*de dezvoltare a ecoturismului - context, viziune și obiective - 2019-2029.* Conform acestui document, în termen de doi ani de la intrarea sa în vigoare trebuie elaborat planul de acțiune pentru implementarea obiectivelor propuse în strategie.

Aprobarea prin Hotărâre de Guvern a strategiei a fost rezultatul unui drum lung, început în anul 2003, atunci când în cadrul H.G. nr. 230/2003 privind delimitarea rezervaţiilor biosferei, parcurilor naţionale şi parcurilor naturale şi constituirea administraţiilor acestora, se stabileşte necesitatea elaborării unei strategii de dezvoltare a ecoturismului în ariile protejate, în conformitate cu principiile de conservare a biodiversitaţii şi de utilizare durabilă a resurselor naturale.

Ulterior, autoritatea publică centrală cu atribuții în domeniul turismului a realizat, în anul 2004, ghidul „Strategia de ecoturism a României”, un prim pas în vederea realizării unei viitoare strategii. În anul 2005, la iniţiativa aceluiași minister, un consultant OMT a realizat un raport de asistenţă tehnică pentru elaborarea strategiei de ecoturism (*Technical assistance for the elaboration of the ecotourism strategy of Romania).*

Unul dintre obiectivele Master Planului pentru Dezvoltarea Turismului Naţional 2007-2026 a fost sprijinirea dezvoltării ecoturismului din Delta Dunării, a parcurilor naţionale, a rezervaţiilor şi a zonelor rurale.

În anul 2009 a fost realizată o primă „Strategie națională de dezvoltare a ecoturismului în România”, dar, din păcate, acest document nu a fost aprobat printr-un act normativ. Totuși, pe baza acestui material, în perioada 2010-2018, autoritatea publică centrală cu atribuții în domeniul turismului a realizat o serie de activități, printre care: crearea Grupului interministerial de lucru pentru dezvoltarea ecoturismului în România (creat prin Ordinul ministrului dezvoltării regionale şi turismului nr. 56 din 14.01.2011), realizarea unor materiale promoționale, realizarea setului de criterii și a indicatorilor de evaluare pentru desemnarea destinațiilor ecoturistice din România, organizarea unor seminarii în țară pentru promovarea conceptelor de ecoturism și destinație ecoturistică, crearea comisiei pentru desemnarea destinațiilor ecoturistice din România, evaluarea și desemnarea primelor destinații ecoturistice din România.

***Definiția ecoturismului***

Ecoturismul reprezintă cea mai valoroasa formă de manifestare a turismului durabil, fiind bazat pe experienţa în natură şi pe respectarea unui set de principii şi bune practici.

În prezent nu există o definiţie unanim abordată, dar există definiţii agreate şi predominant acceptate, adoptate şi utilizate.

Conform OMT[[1]](#footnote-1), ecoturismul poate fi definit ca: *forma de turism care întrunește următoarele caracteristici:*

* *principala motivaţie a turiştilor este observarea şi aprecierea naturii şi a culturii tradiţionale dominante în ariile naturale.*
* *include activități de educare şi interpretare.*
* *de regulă, dar nu exclusiv, se adresează unor grupuri mici organizate de tur operatorii locali sau de afaceri mici de profil din zonă.*
* *minimizează impactul negativ asupra mediului natural şi socio-cultural.*
* *sprijină protecţia ariilor naturale prin:*
* *generarea de beneficii economice pentru comunităţile locale, organizaţiile şi autorităţile care susţin conservarea naturii;*
* *crearea de locuri de muncă alternative şi oportunităţi de venituri pentru comunităţile locale;*
* *creşterea gradului de conştientizare cu privire la necesitatea conservării valorilor naturale şi culturale, atât în rândul localnicilor cât şi a turiştilor.*

O definiţie recunoscută la nivel național[[2]](#footnote-2), adoptată după definiția OMT, este: *ecoturismul este o formă de turism în care principalul obiectiv este observarea şi conştientizarea valorii naturii şi a tradiţiilor locale şi care trebuie să îndeplinească următoarele condiţii:*

*a) să contribuie la conservarea şi protecţia naturii;*

*b) să utilizeze resursele umane locale;*

*c) să aibă caracter educativ, respect pentru natură - conştientizarea turiştilor şi a comunităţilor locale;*

*d) să aibă impact negativ nesemnificativ asupra mediului natural şi socio-cultural.*

Acest enunţ lasă, de fapt, o uşă larg deschisă unei game variate de activităţi, cu condiţia ca acestea să respecte condiţiile enunţate mai sus. Din această perspectivă ecoturismul interferează cu alte forme de călătorie bazate pe natură.

Astfel, în cadrul activităţilor ecoturistice pot fi incluse:

* tipuri de activităţi de aventură (de exemplu: rafting, canoeing, turism ecvestru pe trasee prestabilite, schi de tură, excursii cu biciclete pe trasee amenajate etc.);
* excursii/drumeţii organizate cu ghid;
* tururi pentru observarea naturii (floră, faună);
* excursii de experimentare a activităţilor de conservare a naturii;
* excursii în comunităţile locale (vizitarea de obiective culturale, vizitarea fermelor tradiţionale, vizionarea de manifestări cultural tradiţionale, consumul de produse alimentare tradiţionale, achiziţionarea de produse tradiţionale non alimentare etc.);
* activități cu specific gastronomic local: demonstrații de gătit produse tradiționale, degustări de produse locale, vizitarea piețelor locale tradiționale;
* activități cu specific cultural.

***Potențial ecoturistic***

România are un capital natural deosebit de variat. Datorită condiţiilor fizico-geografice, care includ munţi, câmpii, reţele hidrografice majore, zone umede şi unul din cele mai frumoase sisteme de deltă (Delta Dunării), România este singura ţară de pe continent pe teritoriul căreia sunt prezente 5 din cele 9 regiuni biogeografice ale Uniunii Europene (continentală – 53% din suprafața țării, alpină – 23%, stepică – 17%, panonică – 6% şi pontică – 1%). Ţara noastră are o diversitate biologică ridicată, exprimată atât la nivel de ecosisteme, cât şi la nivel de specii și o diversitate și valoare ridicată a peisajelor (păduri, chei, peşteri, munţi, ape, zone rurale etc.).

Pe teritoriul țării se află peste jumătate din suprafața Munților Carpați, una dintre cele mai importante ecoregiuni europene, cursul inferior al Dunării (1.075 km între Buziaș și Sulina), precum și Delta Dunării, cea mai importantă zonă umedă din Europa, adăpostind peste 3.000 de perechi de pelicani, reprezentând peste 80% din efectivul european. De asemenea, țara noastră este una dintre puținele țări europene ce încă deține păduri virgine (circa 77% din totalul celor rămase în regiunea Carpatică).[[3]](#footnote-3) De asemenea, România are un potenţial speologic bogat – peste 10.000 de peşteri (locul 3 în Europa), unele cu valoare ştiinţifică sau estetică deosebită, având statut de monumente ale naturii sau rezervaţii – Gheţarul Scărişoara, Urşilor, Topolniţa, Cetăţile Ponorului, Meziad etc.

Se remarcă existenţa unor importante populaţii de carnivore mari: lupi (2.500-4.600 de exemplare), urşi bruni (5.500-7.000 de exemplare) şi râşi (1.200-2.200 de exemplare)[[4]](#footnote-4). Acestea reprezintă aproximativ jumătate din efectivele existente la nivel european (cu excepția Rusiei), iar acest fapt reprezintă un simbol al vieţii sălbatice şi al habitatelor naturale din România.[[5]](#footnote-5)

Alături de cadrul natural, spaţiul românesc beneficiază şi de un spațiu rural autentic și de un potenţial etnografic şi folcloric de mare originalitate. Această zestre spirituală reprezentată prin valori arhitecturale populare, instalaţii şi tehnici populare, meşteşuguri tradiţionale, folclor şi obiceiuri ancestrale, sărbători populare etc., la care se adaugă numeroase monumente istorice şi de artă, vestigii arheologice, muzee, amplifică şi completează fericit potenţialul ecoturistic al ţării.

Toate acestea fac ca țara noastră să aibă condiţii naturale bune pentru desfășurarea unor activităţi de turism în aer liber – drumeţie, sporturi nautice, observarea faunei şi a păsărilor, turism ecvestru, cicloturism, alpinism etc.

***Sistemul de arii naturale protejate din România***

Conform legislației naționale[[6]](#footnote-6), aria naturală protejată este definită ca *„zona terestră şi/sau acvatică în care există specii de plante şi animale sălbatice, elemente şi formaţiuni biogeografice, peisagistice, geologice, paleontologice, speologice sau de altă natură, cu valoare ecologică, ştiinţifică ori culturală deosebită, care are un regim special de protecţie şi conservare, stabilit conform prevederilor legale”.*

În România există o rețea formată din diferite categorii de arii naturale protejate, care beneficiază de diferite regimuri de protecţie, conservare şi valorificare:

a) arii naturale protejate de interes naţional: rezervaţii ştiinţifice (categoria Ia IUCN), parcuri naţionale (categoria II IUCN), monumente ale naturii (categoria III IUCN), rezervaţii naturale (categoria IV IUCN) și parcuri naturale (categoria V IUCN);

b) arii naturale protejate de interes internaţional: situri naturale ale patrimoniului natural universal, geoparcuri, zone umede de importanţă internaţională și rezervaţii ale biosferei;

c) arii naturale protejate de interes comunitar sau situri “Natura 2000”: situri de importanţă comunitară, arii speciale de conservare și arii de protecţie specială avifaunistică;

d) arii naturale protejate de interes judeţean sau local: stabilite numai pe domeniul public/privat al unităţilor administrativ-teritoriale, după caz.

Există 30 de arii naturale protejate majore de interes naţional, şi anume: Rezervaţia Biosferei Delta Dunării (576.421,1 ha), 13 parcuri naţionale (cu o suprafață totală de 317.419,2 ha) şi 16 parcuri naturale (cu o suprafață totală de 770.026,5 ha).

La acestea se adaugă 916 rezervaţii ştiinţifice, monumente ale naturii şi rezervaţii naturale. O mare parte a acestor arii naturale protejate sunt incluse în parcurile naţionale, parcurile naturale şi Rezervația Biosferei Delta Dunării. În aceste condiții, se estimează că ariile naturale protejate din România (cu excepţia siturilor Natura 2000) acoperă peste 7% din suprafaţa terestră a ţării.

O bună parte din teritoriul naţional este acoperită de reţeaua comunitară de arii protejate Natura 2000, existând 171 Arii de Protecţie Specială Avifaunistică şi 435 Situri de Importanță Comunitară, arii protejate care, cumulat, acoperă aproximativ 23% din totalul suprafeţei naţionale.

O importanță mare o au ariile naturale protejate de interes internațional. Astfel, ar trebui menționate: cele trei Rezervații ale Biosferei (Delta Dunării, Retezat și Pietrosul Rodnei); siturile naturale incluse în Lista Patrimoniului Natural Universal UNESCO (Delta Dunării, Pădurile seculare și virgine de fag din Carpați și din alte regiuni ale Europei); singurul geoparc din România inclus în Rețeaua Europeană a Geoparcurilor și în Rețeaua Globală a Geoparcurilor UNESCO (Geoparcul Dinozaurilor Țara Hațegului); 20 situri Ramsar - zone umede de importanţă internaţională.

Fiecare administrator de arie naturală protejată are obligaţia de a realiza și implementa un plan de management, în care să descrie obiectivele şi planul de acţiune, definind, în acelaşi timp, activităţile permise ce pot fi desfăşurate de către proprietarii/administratorii terenurilor şi, la nivel mai general, pentru toţi cei care doresc să demareze şi să desfăşoare activităţi în respectivele arii protejate.

***Infrastructură de vizitare a ariilor naturale protejate***

Cele 30 de arii naturale protejate majore (rezervații ale biosferei, parcuri naționale, parcuri naturale) dețin în total 29 de centre de vizitare şi 54 de centre/puncte de informare. Centrele de vizitare au atât rol turistic, cât și educativ, și includ, de obicei, spaţii expoziţionale, puncte de informare turistică, săli de conferinţe, birouri de administrare a parcului şi spaţii de cazare. Acestea au fost finanţate, în principal, prin Programul Operaţional de Mediu 2007-2013, Axa 4 „Implementarea sistemelor adecvate de management pentru protecţia naturii”.

În plus, în cele 30 de arii naturale protejate sunt înregistrate 75 de trasee tematice/educaţionale, la care se adăugă 350 de trasee turistice omologate şi 132 neomologate. În privința stării acestora, 21 de administrații au declarat că traseele pe care le dețin se află în stare bună sau foarte bună, existând doar cazuri izolate de deteriorări sau marcaje care necesită înlocuiri. Cele mai multe trasee sunt de drumeţie, dar au fost amenajate şi trasee cicloturistice sau trasee pe apă (în parcurile constituite în zone umede). În majoritatea cazurilor, de administrarea traseelor turistice se ocupă Consiliile Judeţene, administraţiile parcurilor sau serviciile publice de Salvamont.

În anumite cazuri, pentru câteva arii naturale protejate cu tradiţie în turism, s-au dezvoltat de-a lungul timpului şi diverse alte variante de acces în interiorul sau la limita acestora, respectiv - mijloace de transport pe cablu (Parcul Natural Bucegi, Parcul Naţional Munţii Rodnei, Parcul Natural Apuseni), transport pe cale ferată îngustă (mocăniţa de pe Valea Vaserului – Parcul Natural Munţii Maramureşului) și transport cu bărci şi nave de diferite dimensiuni (Rezervaţia Biosferei Delta Dunării, Parcul Natural Balta Mică a Brăilei, Parcul Natural Porțile de Fier, Parcul Natural Lunca Mureșului).

În cadrul ariilor naturale în care se doreşte dezvoltarea şi promovarea unor activităţi precum observarea speciilor de animale s-au construit o serie de structuri specifice (Rezervaţia Biosferei Delta Dunării, Parcul Natural Lunca Mureşului, Parcul Natural Vânători Neamț, Parcul Natural Balta Mică a Brăilei, Parcul Natural Lunca Joasă a Prutului Inferior, Parcul Naţional Buila Vânturariţa, Parcul Natural Văcărești, Parcul Natural Comana etc.), dar totuşi iniţiativele în acest domeniu sunt încă în faza de pionierat.

***Produse ecoturistice***

Programele de ecoturism au o istorie relativ recentă în România. Primele astfel de pachete turistice au fost create în jurul anului 2000, când au apărut o serie de inițiative în zona unor parcuri naţionale sau naturale (Retezat, Piatra Craiului, Vânători Neamţ, Apuseni).[[7]](#footnote-7) Programele de ecoturism din România sunt oferite spre vânzare prin intermediul unor tur-operatori locali, care colaborează de regulă cu tur-operatori din străinătate. Unele dintre aceste produse sunt certificate și promovate de către Asociația de Ecoturism din România.

În prezent, principalele zone din România în care se concentrează programele de ecoturism sunt:

* Rezervaţia Biosferei Delta Dunării şi Dobrogea (observarea păsărilor, plimbări cu barca);
* Parcul Naţional Piatra Craiului şi împrejurimile acestuia (programe bazate în special pe observarea carnivorelor mari (lup, urs, râs), dar şi a unor specii de plante specifice, turism ecvestru, cicloturism, drumeţii montane etc.);
* Parcul Natural Munţii Apuseni (speoturism, drumeţii tematice, programe culturale, schi de tură, turism ecvestru, cicloturism etc.);
* alte arii naturale protejate, unele cu statut de parc naţional sau natural: Parcul Naţional Retezat – Geoparcul Dinozaurilor Ţara Haţegului, Parcul Naţional Munţii Măcinului, Parcul Naţional Munţii Rodnei, Parcul Naţional Călimani, Parcul Natural Lunca Mureşului, Parcul Natural Vânători Neamţ, cu programe axate pe: turism ecvestru, cicloturism, drumeţie tematică, schi de tură, observarea florei şi faunei, programe culturale, expediţii cu canoe etc.;
* Transilvania – zona Târnava Mare (descoperirea culturii săseşti şi secuieşti, călărie, drumeţii tematice etc.);
* Maramureş (programe de descoperire a naturii, călărie, cicloturism, descoperirea ocupaţiilor şi a arhitecturii tradiţionale etc.);
* Bucovina (programele de observare a naturii, drumeţii tematice combinate cu turismul cultural şi cu turismul monahal).

O serie de administraţii de parc depun eforturi serioase pentru realizarea şi comercializarea unor programe turistice bazate pe natură, fie individual, fie în colaborare cu factori de interes turistic local. În acest sens, câteva exemple reprezentative sunt: Parcul Naţional Călimani, Parcul Naţional Cheile Bicazului – Hășmaș, Parcul Naţional Munții Măcinului, Parcul Natural Lunca Mureșului etc.

***Fluxuri de vizitatori în ariile naturale protejate***

În prezent există doar estimări ale numărului de vizitatori în ariile naturale protejate, atât timp cât intrarea este gratuită în majoritatea ariilor naturale protejate din România şi nu sunt implementate instrumente de monitorizare constantă a acestora.

Conform estimărilor realizate de administratorii acestora, cele 30 de arii naturale protejate majore atrag în fiecare an aproximativ 3 milioane de vizitatori. Dintre acestea se remarcă Parcul Național Cheile Bicazului - Hășmaș și Parcul Natural Apuseni (cu câte 500.000 vizitatori), Parcurile Naturale Bucegi (350.000) și Vânători Neamţ (300.000), Geoparcul Dinozaurilor Țara Hațegului (175.000), Parcul Național Piatra Craiului (128.000), Parcul Natural Grădiștea Muncelului - Cioclovina și Parcul Național Cozia (câte 100.000) și Rezervaţia Biosferei Delta Dunării (86.585 turişti cazaţi, conform statisticilor oficiale) etc.

***Sistemul de certificare Eco-Romania***

Sistemul de Certificare în Ecoturism Eco-România, dezvoltat de Asociația de Ecoturism din România, este rezultatul unui proces de 3 ani de elaborare și consultare, fiind pe deplin funcțional începând din anul 2007. Sistemul a fost dezvoltat având la bază *Programul de Acreditare în Natură și Ecoturism* (NEAP)[[8]](#footnote-8), primul sistem de acreditare în ecoturism, promovat de *Asociația de Ecoturism din Australia[[9]](#footnote-9)* și cu Nature's Best al Asociației Suedeze de Ecoturism (primul sistem de acreditare în ecoturism din emisfera nordică).

Sistemul de Certificare Eco-România se aplică pe două categorii diferite: programe de ecoturism oferite de tur-operatori sau ghizi (maxim 15 participanți) și pensiuni mici în zone rurale și naturale (maxim 25 de camere).[[10]](#footnote-10) Până în prezent, au fost evaluate şi certificate peste 100 de pensiuni şi programe ecoturistice pe întreg teritoriul țării.

Conform Asociaţiei de Ecoturism din România (AER), *impactul economic produs de programele de ecoturism derulate de operatorii turistici membri ai asociației în ţara noastă este în creştere evidentă în ultimii ani: de la aproximativ 1,6 milioane euro în 2008, la 3 milioane euro în 2014 și la peste 5 milioane în 2019*. Această creştere constantă se datorează, parţial, dezvoltării rețelei de membri a AER şi, în principal, atragerii unui număr mai mare de turişti.

***Sistemul de desemnare a destinațiilor ecoturistice***

Conceptul de Destinație Ecoturistică a apărut pentru prima dată în cadrul variantei din 2009 a *Strategiei naționale de dezvoltare a ecoturismului* și a fost preluat în varianta Strategiei aprobată prin Hotărâre de Guvern în anul 2019 (H.G. nr. 358/2019).

Pe baza acelui prim document, autoritatea publică centrală pentru turism, împreună cu instituții și organizații reprezentative la nivel național (Ministerul Mediului, Apelor și Pădurilor, Institutul Național de Cercetare Dezvoltare în Turism și Asociația de Ecoturism din România), a realizat sistemul de evaluare a destinațiilor ecoturistice din România, sistem care are la bază Criteriile Globale pentru Turism Durabil ([GSTC](http://www.gstcouncil.org/en/)[)](http://www.gstcouncil.org/en/) și Standardul European de Ecoturism (EETLS). La momentul respectiv (2012), România a fost prima țară din Europa care a lansat un astfel de sistem de recunoastere a destinațiilor ecoturistice.

|  |
| --- |
| **Destinaţia turistică** este definită ca arealul cu o concentrare şi varietate de resurse turistice, ce dispune de o reţea de servicii generale şi specifice, care contribuie la realizarea produselor turistice şi care poate fi delimitat distinct ca ofertă, organizare şi protecţie, având o imagine de marketing unitară şi coerentă.  **Destinaţia ecoturistică** este destinaţia turistică care întruneşte, în plus şi următoarele principii:   * proiectează o imagine de marketing responsabil; * în destinaţie predomină afacerile cu un management durabil; * la nivelul destinaţiei există o susţinere reală pentru comunităţile locale; * la nivelul destinaţiei se face conştientizarea şi informarea turiştilor şi a localnicilor cu privire la caracterul natural al acesteia; * la nivelul destinaţiei se implementează măsuri concrete de conservare a naturii.   **Sursă:** Hotărârea Guvernului nr. 358/2019 privind aprobarea Strategiei naționale de dezvoltare a ecoturismului – context, viziune și obiective – 2019 – 2029 |

Conform acestui sistem, pentru a obține statutul de destinație ecoturistică, o anumită zonă geografică ar trebui să îndeplineasă o serie de criterii, structurate pe 5 capitole, respectiv un set de precondiții, un set de criterii prin care se demonstrează existența unui management durabil la nivelul destinației, un set de criterii ce privesc maximizarea beneficiilor sociale și economice pentru comunitățile locale și minimizarea efectelor negative asupra dezvoltării destinației, un set de criterii ce au în vedere maximizarea beneficiilor pentru patrimoniul cultural și minimizarea efectelor negative și un set de criterii ce privesc maximizarea beneficiilor pentru mediu și minimizarea efectelor negative.

Până în prezent, comisia pentru desemnarea destinaţiilor ecoturistice din România a acordat statutul de destinaţie ecoturistică pe o perioadă de trei ani pentru următoarele zone: Mara - Cosău - Creasta Cocoșului, judeţul Maramureş (evaluată în anul 2014 și reevaluată în anul 2017); Zărnești - Piatra Craiului, judeţul Braşov (evaluată în anul 2014); Retezat - Ţara Haţegului, județul Hunedoara (evaluată în anul 2016 și reevaluată în anul 2019); Ținutul Zimbrului-Parcul Natural Vânători-Neamț, județul Neamț (evaluată în anul 2016; intenționează să depună dosarul pentru a fi reevaluată); Țara Dornelor, județul Suceava (evaluată în anul 2019).

**1.2. Definirea problemelor**

***Lipsa unor abordări unitare de dezvoltare și promovare***

O problemă importantă, cu care se confruntă industria turistică din România, o constituie lipsa cooperării și coordonării între diferiții factori implicați în dezvoltarea și promovarea produselor și destinațiilor turistice.

În cele mai multe cazuri, se constată absența unor structuri de management funcționale la nivelul destinațiilor. Până de curând, acest lucru a fost cauzat și de lipsa legislației cu privire la organizaţiile de management al destinaţiilor (OMD).

Acest vid legislativ a fost umplut de Legea nr. 275 din 23 noiembrie 2018 privind aprobarea Ordonanței Guvernului nr. 15/2017 pentru modificarea și completarea Ordonanței Guvernului nr. 58/1998 privind organizarea și desfășurarea activității de turism în România, în baza căreia se poate înființa un OMD. Totuși, această lege nu și-a dovedit eficiența, în baza acestui act normativ fiind înființat un singur OMD (Mangalia). Acolo unde s-au format/cristalizat anumite structuri de management la nivelul de destinație, care au preluat rolul unui OMD, acestea nu sunt oficial recunoscute și sunt, în general, subfinanțate.

În acest scop, una dintre reformele propuse în cadrul Planului Național de Redresare și Reziliență o constituie tocmai operaționalizarea acestor structuri. Implementarea acestei reforme constă în adoptarea unui nou cadru legislativ necesar funcționării Organizațiilor de Management al Destinației, lucru realizat prin adoptarea *OUG nr. 86/2022 pentru modificarea și completarea Ordonanței Guvernului nr. 58/1998 privind organizarea și desfășurarea activității de turism în România*, dar și dezvoltarea unor mecanisme de finanțare pentru funcționarea OMD-urilor.

***Infrastructura de vizitare a ariilor naturale protejate***

Ariile naturale protejate contribuie la realizarea ofertei ecoturistice a destinațiilor în măsura în care sunt amenajate pentru vizitare. Pe de altă parte, o organizare deficitară a acestor areale sensibile sau lipsa acesteia le expune degradării, provocate de presiunea turistică (fluxuri continue şi supradimensionate de turişti, vânători de “amintiri” turistice etc.), aducându-se astfel prejudicii, uneori ireversibile.

În perioada anterioară s-au depus eforturi pentru realizarea de infrastructură de vizitare în cadrul ariilor naturale protejate (centre de vizitare, trasee tematice, puncte de observare a animalelor etc.), totuși multe dintre aceste areale au rămas deficitare din acest punct de vedere. În perioada de programare 2014-2020, acest aspect nu a mai reprezentat o prioritate, așa cum fusese în perioada anterioară.

***Managementul vizitatorilor în ariile naturale protejate[[11]](#footnote-11)***

În prezent, Agenția Națională pentru Arii Naturale Protejate (ANANP), prin structurile sale teritoriale, asigură administrarea majorității ariilor naturale protejate (conform Legii nr. 95/2016 privind înființarea Agenției Naționale pentru Arii Naturale Protejate și pentru modificarea O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare). Printre excepții se numără parcurile naționale și parcurile naturale. Acest proces fiind încă în fază incipientă, un număr mare dintre ariile naturale protejate din România nu au planurile de management aprobate, iar multe dintre ele nu conțin un plan de management al vizitatorilor.[[12]](#footnote-12)

De asemenea, ariile naturale protejate majore (parcurile naționale și naturale), chiar și cele cu structuri de management constituite de mai mult timp, nu dispun de personal suficient și adecvat pregătit pentru dezvoltarea turismului. Conform *Anexei nr. 2* din *H.G. nr. 203/2003 privind delimitarea rezervaţiilor biosferei, parcurilor naţionale şi parcurilor naturale şi constituirea administraţiilor acestora*, în cadrul *structurii minime a personalului administraţiilor parcurilor naţionale şi parcurilor naturale* nu figurează nicio persoană responsabilă cu dezvoltarea turismului/managementul vizitatorilor. Cel mai adesea acest rol este preluat de persoana responsabilă de relațiile cu comunitățile și educație ecologică.

***Acces spre și în cadrul destinațiilor***

În general, se constată anumite limite în privința folosirii mijloacelor de transport în comun[[13]](#footnote-13) spre și în interiorul destinațiilor ecoturistice/cu potențial de a deveni destinații ecoturistice (majoritatea ariilor naturale protejate majore):

* infrastructura de transport este învechită, iar de cele mai multe ori nu oferă facilități pentru deplasarea unor echipamente sportive (ex.: bicicletă, schiuri etc.);
* timpii de deplasare sunt tot mai mari, iar de multe ori conexiunile în interiorul destinației sunt deficitare;
* orarul mijloacelor de transport în comun este prea puțin adaptat nevoilor turiștilor;
* informațiile centralizate cu privire la posibilitățile de deplasare în interiorul destinației (inclusiv în limbi de circulație internațională) sunt puține.

De asemenea, se constată lipsa infrastructurii și a mijloacelor de transport alternativ în cadrul destinațiilor (ex.: rute de cicloturism, biciclete de închiriat, informații legate de acestea).

***Patrimoniu natural și cultural***

Existența unui număr mare de elemente de patrimoniu natural și varietatea și diversitatea patrimoniului cultural imobil la nivel de destinație, conservate și puse în valoare, ar constitui puncte forte pentru dezvoltarea unui produs ecoturistic competitiv și pentru oferirea unei experiențe îmbunătățite turiștilor.

Cu toate acestea, în ciuda faptului că în ultimii ani s-au depus eforturi pentru restaurarea acestora, atât prin fonduri europene, cât și prin programe naționale, încă există un număr foarte mare de obiective care au nevoie de intervenție. Potrivit analizelor care au fundamentat Strategia Naţională pentru Cultură şi Patrimoniu 2016-2022 (document elaborat în cursul anului 2016, pentru care nu s-a putut finaliza procesul de aprobare), doar 16% din totalul monumentelor se află în condiţie medie, bună sau foarte bună, în timp ce 38% se află în stare proastă, 3% s-au prăbuşit (sau sunt aproape deteriorate), iar cel mai mare procent rămâne în continuare neinventariat, din punctul de vedere al stării de conservare (43%).[[14]](#footnote-14) Degradarea monumentelor istorice se datorează în primul rând lipsei resurselor financiare a proprietarilor de monumente istorice care au obligația legală de a păstra monumentele istorice în stare bună de conservare și a unui regim juridic mixt care adună proprietari cu venituri diferite, în urma confiscărilor monumentelor în anii comunismului și a divizării monumentelor sau a vânzării acestora. Pentru ieșirea din această situație este necesară îmbunătățirea colaborării între autoritățile publice centrale și locale dar și îmbunătățirea mecanismelor de sancționare și control ale Ministerului Culturii și a serviciilor sale deconcentrate.

În plus, multe zone rurale deosebit de atractive din punct de vedere turistic, aflate în interiorul sau în zona limitrofă a unor arii naturale protejate se confruntă cu presiuni în privința păstrării caracterului tradițional al construcțiilor. În ultimii 30 de ani, pe fondul profundelor transformări sociale și economice, peisajele rurale și culturale au suferit daune ireversibile, în cea mai mare parte din cauza construcţiilor necontrolate, a lipsei cunoştinţelor şi experienţei necesare la nivel regional, absenţa legislaţiei adecvate sau a implementării corecte a cadrului normativ, precum şi a capacităţii administrative limitate de redactare şi aplicare a reglementărilor locale în domeniul construcţiilor și protejării peisajului cultural.[[15]](#footnote-15)

La acestea, pe fondul industrializării anumitor procese, se adaugă pierderea anumitor activități tradiționale, a anumitor meșteșuguri (ex.: olărit, prelucrarea lânii, prelucrarea pietrei etc.), a anumitor activități agricole tradiționale (ex.: cositul manual), și în mod special a metodelor tradiționale de preparare a alimentelor, care ar putea fi introduse în anumite produse ecoturistice, contribuind astfel la creșterea experienței turiștilor.

***Presiuni asupra mediului natural și cultural***

Mediul natural și cultural din zonele rurale, în general, și din cadrul unor destinații cu potențial ecoturistic, în special, este supus unor presiuni din ce în ce mai mari, cele mai multe având cauze antropice. În acest sens, pot fi menționate:

* urbanizarea anumitor areale naturale, presiunile de extindere a intravilanului în zonele din imediata vecinătate sau chiar în interiorul ariilor naturale protejate, ţintind spre dezvoltarea nesustenabilă a unor construcţii sau chiar staţiuni turistice în aceste areale. Acest lucru având implicaţii directe în pierderea patrimoniului cultural material și imaterial existent.
* depozitarea și acumularea de deșeuri solide în apropierea unor zone naturale (la marginea pădurii, pe malul râului/lacului etc.), deversările de deșeuri lichide în cursurile de apă au repercusiuni asupra scăderii atractivității destinațiilor respective. La aceasta se adaugă și slaba implicare a administraţiilor locale în activităţi de colectare a deşeurilor şi de igienizare a zonelor naturale.
* turismul necontrolat, realizat fără un management adecvat al fluxurilor de vizitatori conduce la creşterea presiunii exercitate asupra anumitor zone/obiective turistice (ex.: numărul mare de vizitatori în anumite areale fragile din punct de vedere ecologic, în anumite perioade).

***Educație și conștientizare***

Comunitățile din mediul rural au, în general, un grad de conştientizare scăzut a ceea ce înseamnă patrimoniu natural și cultural local, importanţa acestuia în prezent dar, mai ales, pentru viitor.

De asemenea, existența unui nivel mai mare de conștientizare și apreciere din partea vizitatorilor ar fi de dorit pentru ca aceștia să dea dovadă de un grad mai mare de responsabilitate față de patrimoniul natural și cultural al destinației, pentru a se transforma în mici promotori ai acesteia și, eventual, pentru a deveni participanți activi la conservarea destinației.

***Resurse umane***

În privința resurselor umane, zonele rurale din România se confruntă cu o serie de probleme de ordin general, respectiv: depopularea (cauzată de ratele tot mai mari ale migrării spre mediul urban şi emigrării în străinătate), populaţie îmbătrânită, număr mic de specialişti cu studii superioare, număr mic de muncitori calificaţi.

La acestea se adaugă o serie de probleme specifice. De exemplu, la nivelul ariilor naturale protejate, personalul direct responsabil cu dezvoltarea turismului este subdimensionat, cel mai des fiind însărcinat și cu o serie de alte responsabilități, ce au în vedere educația, relația cu comunitățile. De asemenea, în cele mai multe cazuri, persoanele responsabile cu turismul din cadrul ariilor naturale protejate au competențe limitate de management al vizitatorilor.

Alte probleme sunt reprezentate de lipsa personalului pregătit pentru dezvoltarea de destinaţii ecoturistice, numărul redus al ghizilor din ecoturism (inclusiv specializați pentru diferite grupuri țintă – ghid habitat natural, flora, fauna) sau, în multe cazuri, slaba pregătire a personalului de specialitate care lucrează în structurile de primire turistică (cazare, alimentație) din mediul rural.

***Structuri și produse turistice***

Capacitatea de cazare în multe zone naturale valoroase este redusă (de exemplu Parcul Naţional Munţii Măcinului, Parcul Național Cheile Nerei Beușnița, Parcul Natural Grădiştea Muncelului – Cioclovina), iar de multe ori nu este adaptată acestui segment de turiști.

De asemenea, în multe zone activităţile în aer liber (căţărare, schi fond, canoeing, rafting, cicloturism etc.) sunt destul de puţin dezvoltate.

Stakeholderii din domeniu au semnalat lipsa unui sistem de stimulare a rezidenţilor din cadrul parcurilor sau din imediata vecinătate a acestora de a dezvolta mici afaceri și, în special, activităţi şi servicii turistice. De asemenea, birocraţia, taxele pentru eliberarea de autorizaţii, slaba transparență și abuzurile organelor de control din partea autorităţilor statului (de exemplu securitate alimentară), fac ca o bună parte din afacerile mici din mediul rural să dorească să lucreze la negru.

La acestea se adaugă dificultatea operatorilor turistici de mici dimensiuni din mediul rural de a obţine anumite etichetări (ex.: eticheta ecologică europeană), dar și dezinteresul acestora, cauzat de neidentificarea unor beneficii potențiale pe termen scurt.

***Marketing***

Din păcate, la nivel național nu s-au mai realizat în ultimii ani studii/cercetări de piață, studii de segmentare a pieţei, studii de imagine pe pieţele ţintă; studii privind tiparul şi distribuţia cererii, profilul consumatorului (motivaţie, nevoi, categorii, ce se aşteaptă de la o destinaţie, cât sunt dispuşi să plătească) etc., analize ale concurenţilor (produse oferite, puncte slabe, puncte forte, avantaje competitive etc.). Lipsa datelor crează dificultăți în eficientizarea procesului decizional în domeniul turismului, în general, și al ecoturismului, în special.

Același lucru se întâmplă, în mare parte și la nivel local, chiar dacă în anumite cazuri izolate au fost realizate în ultimii ani anumite monitorizări ale fluxurilor de vizitatori.

Organizațiile de management al destinațiilor lipsesc, iar acolo unde s-au cristalizat anumite structuri care coordonează activitatea de dezvoltare și promovare turistică la nivelul destinațiilor, acestea lucrează cu un buget extrem de mic. De aici rezultă un proces greoi în vederea realizării unei promovări unitare și al creării unor branduri turistice la nivelul destinațiilor.

Procesul de branding la nivelul destinațiilor este în faza de pionierat. Un rol important în procesul de marketing al destinațiilor ecoturistice din România a preluat societatea civilă, prin Asociația de Ecoturism din România, asociație care promovează un număr de 7-10 destinații ecoturistice și viitoare destinații ecoturistice prin materialele proprii și prin participarea la o serie de târguri de turism de nișă.

***Finanțare***

Pentru o mare parte dintre aspectele menționate mai sus, ar trebui asigurate anumite linii de finanțare pentru perioada următoare de programare. Iar în acest sens, nevoile sunt pe diverse planuri: finanțarea infrastructurii de vizitare a ariilor naturale protejate, finanțarea unor noi obiective turistice în cadrul destinațiilor, finanțarea realizării unor trasee turistice și a unor trasee cicloturistice în cadrul destinațiilor și care să facă legătura între destinații, finanțarea funcționării OMD-urilor; finanțarea unor mici afaceri în domeniul turismului în mediul rural, afaceri care să respecte principiile ecoturismului; finanțarea unor activități educative și de conștientizare, a unor activități de pregătire a resurselor umane din domeniu, finanțarea cercetărilor de piață și de monitorizare a fluxurilor turistice.

***Pandemia COVID 19***

La momentul în care este elaborat acest Plan de acțiune, întreaga planetă se confruntă cu pandemia provocată de virusul SARS-CoV-2. Aceste circumstanțe deosebite vor influența, cel puțin pe termen scurt, activitatea turistică internațională în majoritatea statelor lumii, lăsând urme adânci asupra obiceiurilor de călătorie pentru perioada următoare. Cu toate acestea, prezenta criză ar putea constitui o oportunitate pentru dezvoltarea sustenabilității și poate deschide porțile pentru noi segmente de piață. Spre exemplu, pe fondul recomandării de distanțare socială, oamenii vor evita, în general, destinațiile aglomerate, orientându-se tot mai mult către destinații rurale și spre călătorii în natură.

**1.3. Viziune și obiective[[16]](#footnote-16)**

**VIZIUNE:**

**Afirmarea valorilor naturale și culturale ale României, prin crearea și promovarea unei rețele de destinaţii ecoturistice cu notorietate pe plan național și internațional, fapt ce va contribui la îmbunătăţirea vieţii comunităţilor locale și la conservarea resurselor naturale şi culturale locale.**

**OBIECTIVE:**

**Obiectiv general:**

Crearea condiţiilor de dezvoltare a ecoturismului la nivelul ariilor naturale protejate şi în zonele din vecinătatea acestora, prin dezvoltarea unei rețele de destinații ecoturistice recunoscute și prin realizarea de produse ecoturistice competitive pe plan naţional şi internaţional.

**Obiective strategice**

Strategia naţională de dezvoltare a ecoturismului se structurează pe un set de domenii prioritare, la nivelul cărora s-au trasat obiectivele strategice.

**Domeniul A - CADRUL INSTITUŢIONAL ŞI ASOCIATIV**

1. Crearea cadrului de cooperare inter-instituţională pentru creşterea numărului de parteneriate în domeniul ecoturismului, la nivel local, regional şi naţional;
2. Crearea cadrului necesar pentru recunoașterea la nivel național și internațional a Criteriilor pentru desemnarea destinațiilor ecoturistice din România;
3. Întărirea capacităţii administrative a instituţiilor pentru implementarea politicilor şi programelor de dezvoltare a ecoturismului.

**Domeniul B - INFRASTRUCTURĂ TURISTICĂ ŞI AMENAJAREA TERITORIULUI**

1. Crearea instrumentelor pentru dezvoltarea unei infrastructuri ecoturistice specifice la nivelul destinațiilor care să permită lărgirea gamei de servicii oferite, fără un impact negativ asupra mediului.
2. Crearea instrumentelor pentru protejarea şi menţinerea arhitecturii tradiţionale şi pentru limitarea procesului de urbanizare la nivelul destinaţiilor ecoturistice/cu potențial ecoturistic[[17]](#footnote-17)

**Domeniul C - EDUCAŢIE ŞI CONŞTIENTIZARE**

1. Creşterea nivelului de conştientizare, apreciere şi cunoaştere a valorilor naturale şi culturale, a principiilor de ecoturism în rândul comunităţilor locale şi a vizitatorilor pe de o parte, dar şi în rândul administraţiilor publice centrale şi locale, ONG-urilor, instituţiilor de învăţământ, altor instituţii şi organizaţii pe de altă parte, pentru a orienta comportamentul acestora spre responsabilitate, participare, implicare în activităţile specifice ecoturismului

**Domeniul D - DEZVOLTAREA RESURSELOR UMANE**

1. Îmbunătăţirea nivelului de pregătire profesională, precum şi dezvoltarea organizaţională, profesională şi a carierei pentru personalul implicat în activităţile de ecoturism din cadrul ariilor naturale protejate şi a resurselor umane ce desfăşoară o activitate lucrativă de turism şi în special de ecoturism

**Domeniul E - DEZVOLTAREA AFACERILOR ŞI DEZVOLTAREA LOCALĂ**

1. Dezvoltarea ofertei de produse ecoturistice realizată de comunităţile locale din cadrul destinațiilor ecoturistice/cu potențial ecoturistic
2. Îmbunătățirea cadrului legal propice activităților din sfera ecoturismului pentru micii întreprinzători locali

**Domeniul F - CONSERVAREA NATURII ŞI PROTECȚIA MEDIULUI**

1. Participarea activă la conservarea şi gestionarea durabilă a biodiversităţii
2. Aplicarea acţiunilor de protecție a mediului și dezvoltare durabilă la nivelul destinaţiilor ecoturistice sau cu potenţial ecoturistic
3. Identificarea unor instrumente pentru transportul turistic durabil în interiorul și către destinaţie

**Domeniul G – MARKETING**

1. Intensificarea activităţii de cercetare de piaţă și de monitorizare a fluxurilor turistice, în scopul fundamentării deciziilor viitoare de dezvoltare
2. Îmbunătăţirea calităţii experienţei ecoturistice
3. Realizarea unor branduri locale pentru destinațiile ecoturistice, înglobate într-un brand ecoturistic național[[18]](#footnote-18)
4. Promovarea produsului ecoturistic la nivel naţional şi internaţional

**CAPITOLUL II - ACŢIUNI STRATEGICE PENTRU DEZVOLTAREA ECOTURISMULUI ÎN ROMÂNIA**

|  |
| --- |
| **Domeniul A. - CADRU INSTITUŢIONAL ŞI ASOCIATIV** |

|  |
| --- |
| ***Obiectivul nr. A.1.*** Crearea cadrului de cooperare inter-instituţională pentru creşterea numărului de parteneriate la nivel local, regional şi naţional |

|  |
| --- |
| **Acţiunea nr. A.1.1.** Stabilirea cadrului de cooperare la nivel național pentru implementarea Strategiei Naționale de Ecoturism |

Se are în vedere:

1. reluarea activității Grupului Interministerial de dezvoltare a ecoturismului în România (GI).[[19]](#footnote-19) Grupul Interministerial va avea caracter director în implementarea Strategiei Naționale de Ecoturism, dar și a altor aspecte ce țin de dezvoltarea ecoturismului în România (inclusiv corelarea cu activitatea grupului de lucru pe turism durabil al Convenției Carpatice și cu Strategia pentru dezvoltarea turismului balnear);
2. înfiinţarea Consiliului Naţional al Ecoturismului (CNE).[[20]](#footnote-20) CNE va fi format din membrii GI și din reprezentanți ai destinațiilor ecoturistice desemnate și va avea caracter consultativ în implementarea Strategiei Naționale de Ecoturism, dar și a altor aspecte ce țin de dezvoltarea ecoturismului în România. De asemenea, poate funcţiona ca o platformă naţională pentru formularea politicilor, schimb de experienţe şi bune practici.

|  |
| --- |
| **Acţiunea nr. A.1.2.** Înfiinţarea, recunoașterea şi sprijinirea unor structuri de management la nivelul destinațiilor ecoturistice |

La nivelul destinaţiilor ecoturistice/cu potențial ecoturistic vor fi create structuri de management, care vor coordona activitatea turistică a destinației, cu accent pe ecoturism. Aceste structuri vor realiza legătura între reprezentanți ai autorităţilor publice locale din cadrul destinaţiilor, operatori privaţi care desfăşoară activitate de turism (unităţi de cazare, restaurante, firme care asigură transportul turistic, agenţii de turism etc.), administratorii ariilor naturale protejate, ONG-uri ce activează la nivel local. Acestea pot fi organizații de management al destinației (OMD-uri) de sine stătătoare,înființate conform legislației în vigoare sau alte tipuri de entități care deja administrează destinațiile ecoturistice certificate sau în curs de certificare. În cazul în care există un OMD județean sau regional care acoperă destinația ecoturistică, structurile de managment ale destinațiilor ecoturistice și ale OMD-ului vor colabora pentru implementarea planului de lucru specific destinației de ecoturism.

Structura de management a destinației ecoturistice/OMD-ul destinației ecoturistice va avea rolul de:

* realizare a politicii de dezvoltare turistică pe principii durabile a zonei și urmărirea implementării politicii;
* coordonare a procesului de evaluare a zonei ca destinație ecoturistică de către ministerul responsabil cu dezvoltarea turismului;
* sprijinire a realizării unor servicii și a unor pachete turistice la nivelul destinației;
* monitorizare și îmbunătățire a calității produselor turistice;
* identificare de surse de finanţare;
* creare a unor alianţe strategice şi de încurajare a dialogului dintre sectoarele public şi privat şi administratorii ariilor naturale protejate;
* gestionare a activităţilor de promovare a zonei, inclusiv realizarea unui brand al destinației.

Sub-acţiunile avute în vedere sunt:

1. înfiinţarea de OMD-uri/structuri de management la nivelul destinaţiilor (ecoturistice și în curs de desemnare) și recunoașterea lor de către partenerii locali și naționali (ex. MEAT);
2. sprijinirea acestor OMD-uri/structuri de management, prin finanțarea unor activități de promovare, comunicare, digitizare, creșterea capacității resurselor umane atrase etc.[[21]](#footnote-21)

|  |
| --- |
| **Acţiunea nr. A.1.3.** Înfiinţarea unei reţele integrate alcătuită din structurile de management create la nivelul destinațiilor ecoturistice |

Reţeaua turistică integrată va funcţiona sub forma unui sistem de networking[[22]](#footnote-22) în care OMD-urile/echipele de management create la nivelul destinațiilor ecoturistice vor fi interconectate sub forma unei platforme de comunicare. Această rețea va reprezenta un parteneriat strategic între structurile de management create la nivelul destinațiilor, va servi ca mijloc de schimb de informaţii privind diferite oportunităţi de dezvoltare a ecoturismului în România, va avea un rol puternic de coordonare a activităţilor referitoare la promovarea destinaţiilor ecoturistice, înreprezentarea la nivel naţional a intereselor diverselor structuri de management etc.

|  |
| --- |
| **Acţiunea nr. A.1.4.**  Înfiinţarea şi sprijinirea asociațiilor locale |

Pe plan local, la nivelul comunităţilor locale, trebuie încurajată dezvoltarea unei economii autentice, cu sprijinirea activităţilor tradiţionale. Se are în vedere încurajarea asocierii operatorilor din ecoturism (rețea locală de ecoturism), dar și a micilor meşteşugari şi a producătorilor agricoli în vederea obţinerii unor produse calitative şi pentru facilitarea accesului produselor pe piața locală (către furnizorii de servicii turistice și către turiști) și comercializarea produselor cu marca destinației pentru promovarea lor în afara acestui areal.

Subacţiuni:

* 1. înființarea unor rețele locale de servicii ecoturistice și încurajarea lor în a se constitui în asociații locale de ecoturism (asociații ale operatorilor din ecoturism);
  2. înfiinţarea asociațiilor/grupurilor de meșteșugari și producători locali;
  3. sprijinirea grupurilor de meșteșugari/producători locali în vederea comercializării produselor în cadrul structurilor turistice și în vederea certificării acestora.

|  |
| --- |
| ***Obiectivul nr. A.2.*** Crearea cadrului necesar pentru recunoașterea la nivel național și internațional a Criteriilor pentru desemnarea destinațiilor ecoturistice din România |

|  |
| --- |
| **Acţiunea nr. A.2.1.** Recunoașterea la nivel național și internațional a conceptului de destinație de ecoturism și a criteriilor pentru desemnarea destinaţiilor ecoturistice |

Conceptul de Destinație Ecoturistică a fost dezvoltat de autoritatea publică centrală responsabilă cu dezvoltarea turismului împreună cu instituții și organizații reprezentative la nivel național, în cadrul Grupului de lucru interministerial pentru dezvoltarea ecoturismului în România, în perioada 2011-2012.

Se are în vedere:

a) creșterea vizibilității sistemului de desemnare a destinațiilor ecoturistice și transparentizarea procesului (realizarea unei secțiuni distincte în cadrul site-ului web al ministerului responsabil cu dezvoltarea turismului și actualizarea periodică a informației);

b) revizuirea periodică/ori de câte ori este nevoie a criteriilor pentru desemnarea destinațiilor ecoturistice;

c) recunoașterea criteriilor de desemnare a destinațiilor ecoturistice la nivel internațional, de către Consiliul Global de Turism Durabil (GSTC – engl. Global Sustainable Tourism Council);

d) comunicarea conceptului la nivel internațional pentru agrearea conceptului de destinație ecoturistică, inclusiv participarea la activitățile Ariei Prioritare 3 a Strategiei Uniunii Europene pentru Regiunea Dunării - „Cultură, turism și contacte directe între oameni”, pentru întărirea cooperării, schimbului de informații și bune practici în domeniul ecoturismului.

|  |
| --- |
| **Acţiunea nr. A.2.2.** Consilierea, evaluarea șidesemnarea oficială a altor destinaţii ecoturistice, dar și reevaluarea periodică a celor deja desemnate, conform criteriilor stabilite |

În funcţie de setul de criterii definit, autoritatea publică centrală responsabilă cu dezvoltarea turismului va asigura logistica pentru consilierea, evaluarea și declararea acestora. De asemenea, destinațiile ecoturistice desemnate vor fi reevaluate periodic pentru a verifica respectarea angajamentelor asumate.

a) consilierea actorilor locali în vederea dezvoltării de destinații ecoturistice;

b) evaluarea și desemnarea unor viitoare destinații ecoturistice;

c) reevaluarea periodică a destinațiilor ecoturistice desemnate.

|  |
| --- |
| ***Obiectivul A.3.*** Întărirea capacităţii administrative a instituţiilor pentru implementarea politicilor şi programelor de dezvoltare a ecoturismului |

|  |
| --- |
| **Acţiunea nr. A.3.1.** Creşterea rolului pe care administratorii ariilor naturale protejate îl joacă la nivel local și în susținerea activităților ecoturistice |

Ariile naturale protejate joacă/vor juca un rol determinant în cadrul destinaţiilor ecoturistice. Pentru ca acest rol să fie transpus în practică trebuie realizate următoarele:

1. accelerarea elaborării, aprobării și operaționalizării planurilor de management ale ariilor naturale protejate, cu măsuri aferente de management al vizitatorilor și de dezvoltare durabilă/comunitară;
2. consultarea și cooptarea administratorilor ariilor naturale protejate în elaborarea politicii locale și regionale de turism;
3. integrarea ecoturismului și a conceptului de destinație ecoturistică în cadrul politicilor Agenției Naționale pentru Arii Naturale Protejate (ANANP);
4. modificarea *Anexei nr. 2* din *H.G. nr. 230/2003 privind delimitarea rezervaţiilor biosferei, parcurilor naţionale şi parcurilor naturale şi constituirea administraţiilor acestora*, în sensul introducerii în cadrul *structurii minime a personalului administraţiilor parcurilor naţionale şi parcurilor naturale* a unui responsabil turism cu atribuții în managementul vizitatorilor.

|  |
| --- |
| **Acţiunea nr. A.3.2.** Realizarea unor strategii de dezvoltare a turismului, centrate pe ecoturism, la nivelul destinațiilor ecoturistice și integrarea acțiunilor strategice ale destinațiilor în cadrul strategiilor de dezvoltare județeană și locală și în cadrul strategiei GAL |

În cadrul acestei acțiuni se urmărește:

1. realizarea strategiilor de dezvoltare a turismului, centrate pe ecoturism, pentru destinațiile ecoturistice și unor planuri anuale de acțiune, bazate pe rezultatele studiilor de monitorizare. Pentru acțiunile derulate în cadrul ariilor naturale protejate, se va ține cont de prevederile planurilor de management ale acestora.
2. corelarea strategiilor GAL, strategiilor de dezvoltare regională, județeană și locală cu strategiile de dezvoltare a turismului, realizate la nivelul destinațiilor ecoturistice.

|  |
| --- |
| **Domeniul B. - INFRASTRUCTURĂ TURISTICĂ ŞI AMENAJAREA TERITORIULUI** |

|  |
| --- |
| ***Obiectivul nr. B.1.*** Crearea instrumentelor pentru dezvoltarea unei infrastructuri ecoturistice specifice la nivelul destinaţiilor care să permită lărgirea gamei de servicii oferite, fără un impact negativ asupra mediului |

|  |
| --- |
| **Acţiunea nr. B.1.1.**Realizarea infrastructurii şi facilităţilor de vizitare şi informare la nivelul destinaţiilor ecoturistice/cu potenţial ecoturistic |

În procesul de amenajare a acestor destinaţii, ariile naturale protejate joacă un rol deosebit de important. Având în vedere caracterul fragil al acestora, dezvoltarea ecoturismului se va face prin realizarea unor facilităţi minime şi cu perturbarea limitată a mediului, respectând specificul local şi limitele până la care se poate interveni la nivelul fiecărui areal în funcţie de zonarea internă şi de zonarea turistică.

Infrastructura de vizitare şi informare trebuie să fie preponderent simplă, cu respectarea necesităţilor de bază, a minimului de confort şi siguranţă. În proiectarea infrastructurii trebuie să se ţină cont de contextul local, mai degrabă decât de promovarea unor soluţii generale. Astfel, sunt avute în vedere operaționalizarea unei/unor linii de finanțare în cadrul programelor naționale și/sau europene de finanțare, pentru:

1. Amenajarea și funcționarea centrelor de vizitare realizate de administratorii de arii naturale protejate sau de alte instituții și organizații. Aceste facilități sunt, în general, prevăzute cu săli de prezentare și interpretare a diferitelor teme din aria naturală protejată și din zona întregii destinații, dar și cu spații dedicate de activități cu caracter socio-cultural deschise către comunitățile locale. Tot aici trebuie organizată gruparea vizitatorilor, contactul cu ghizii de teren, încasarea taxelor de vizitare, precum şi comerţul specific turistic cu hărţi, broşuri, albume, suveniruri etc. În procesul de amenajare a acestor structuri trebuie avut în vedere furnizarea de servicii pentru o gamă cât mai largă de vizitatori, inclusiv pentru turiştii cu nevoi speciale, precum şi găsirea unor soluţii cu consum minim de energie. Se recomandă realizarea de construcţii de mici dimensiuni, uşor de întreţinut, uşor accesibile şi dotate cu un număr suficient de locuri de parcare;
2. Amenajarea unor puncte de informare în locurile principale de acces în zonă și operaționalizarea centrelor locale de informare şi promovare turistică existente (personal aferent și buget) și integrarea lor cu centrele de vizitare, cât și în cadrul unei rețele județene/regionale de centre de informare. Va fi folosită tehnologia digitală și serviciile moderne (hotspot-uri, hub-uri de comunicare).
3. Realizarea/refacerea traseelor turistice și realizarea de trasee speciale (tematice de interpretare, ecvestre[[23]](#footnote-23), de biciclete, de schi fond și schi de tură, punţi suspendate, alergare montană, via ferrata, parcursuri de aventură și rafting etc.) - cu locuri de popas, panouri informative şi de interpretare, semne de orientare, puncte de belvedere, observatoare faună sălbatică (dacă este cazul);
4. Amenajarea unor locuri de campare – cu delimitarea zonelor, panouri informative şi de avertizare, vetre pentru foc (după caz, în funcție de planul de management al vizitatorilor), toalete ecologice;
5. Amenajarea/refacerea unor refugii montane şi a unor cabane turistice – acolo unde lungimea traseelor turistice impune acest lucru;
6. Amenajarea unor parcări în apropierea locurilor de acces în aria naturală protejată și la alte obiective turistice – cu toalete ecologice, sistem de management al deşeurilor, panouri informative şi de avertizare;
7. Realizarea unui sistem unitar de semnalizare în interiorul destinației (ex. același tip de panou utilizat, același tip de săgeată etc.), corelat cu regulamentul local de publicitate.

Vor avea prioritate investițiile în arii naturale protejate care dețin elemente de patrimoniu unice/autentice, care au capacitatea de a contribui la formarea unor produse ecoturistice atractive și competitive pe piața ecoturistică globală.

|  |
| --- |
| **Acţiunea nr. B.1.2.**Dezvoltarea unei rețele de trasee turistice și cicloturistice la nivel național |

În cadrul acestei acțiuni sunt avute în vedere:

* 1. Realizarea cadrului legal pentru omologarea traseelor turistice, inclusiv pentru cele care nu sunt în zonele montane;
  2. Operaționalizarea unui program/linii de finanțare pentru:
  + Crearea, monitorizarea și înteținerea infrastructurii dedicate cicloturismului atât pentru traseele europene EuroVelo 6 și 13, cât și pentru rețeaua națională și regională;
  + Crearea, monitorizarea și înteținerea rutelor pedestre europene pe teritoriul României (E3 și E8), a rutelor pedestre naționale și a altor rute tematice de lungă distanță, la nivel național și regional.

|  |
| --- |
| **Acţiunea nr. B.1.3.**Valorificarea unor puncte de interes turistic la nivelul destinaţiilor ecoturistice/cu potenţial ecoturistic |

Amenajarea de puncte de interes turistic (obiective turistice naturale sau culturale), de preferinţă în zonele de dezvoltare a activităţilor turistice, unde, prin realizarea unor investiţii în acord cu necesităţile de protecţie a mediului, să canalizeze fluxul acestora, să limiteze impactul lor asupra ecosistemelor naturale fragile din vecinătate.

Sunt avute în vedere operaționalizarea unei/unor linii de finanțare în cadrul programelor naționale și/sau europene de finanțare, pentru:

1. amenajarea unor obiective naturale din interiorul destinațiilor ecoturistice și a destinațiilor cu potențial ecoturistic (ex. peşteri cu potenţial turistic etc.);
2. reabilitarea/restaurarea/conservarea/consolidarea/reconstrucția/valorificarea unor monumente culturale cu valoare turistică ridicată, situate în cadrul destinaţiilor ecoturistice și a destinațiilor cu potențial ecoturistic.

Ar trebui să existe o prioritizare a investițiilor în funcție de valoarea obiectivelor de patrimoniu natural și cultural, dar și în funcție de potențialul destinației de a atrage fluxurile dorite de turiști, în vederea creării unor produse (eco)turistice competitive.

|  |
| --- |
| **Acţiunea nr. B.1.4.** Sprijinirea inițiativelor dedezvoltare de muzee, colecții etnografice în cadrul destinaţiilor ecoturistice/cu potențial ecoturistic |

Se are în vedere:

a) sprijinirea (fonduri publice de la bugetele naționale și locale, fonduri europene) inițiativelor de dezvoltare a muzeelor/colecțiilor etnografice existente și sprijin pentru realizarea unor noi astfel de instituții muzeale în cadrul destinațiilor ecoturistice/cu potențial ecoturistic.

Și în acest caz, la fel ca mai sus, ar trebui să existe o prioritizare a investițiilor în funcție de valoarea cultural-istorică a obiectivelor de patrimoniu și în funcție de specificul și potențialul destinației;

b) inventarierea și crearea unei rețele de sate ecomuzeu pentru punerea în valoare a patrimoniului cultural material și imaterial.

|  |
| --- |
| **Acţiunea nr. B.1.5.** Ecologizarea și reabilitarea peisagistică a zonelor cu impact estetic negativ din cadrul destinațiilor |

Aspectul general este foarte important la nivelul unor astfel de destinații turistice care au intrat pe o traiectorie de dezvoltare durabilă. În acest sens, se are în vedere eliminarea zonelor cu impact estetic negativ prin ecologizarea, eliminarea structurilor abandonate și reabilitarea peisagistică a acestor areale, ecologizarea râurilor, lacurilor, zonelor intens poluate cu deșeuri (în special cu PET-uri). Propunem instituirea unui program/linii de finanțare în cadrul programelor naționale și/sau europene.

|  |
| --- |
| ***Obiectivul nr. B.2.*** Crearea instrumentelor pentru protejarea şi menţinerea arhitecturii tradiţionale şi limitarea procesului de urbanizare la nivelul destinaţiilor ecoturistice |

|  |
| --- |
| **Acţiunea nr. B.2.1.**Actualizarea/realizarea documentaţiilor de urbanism la nivelul unităților administrativ-teritoriale incluse în cadrul destinaţiilor ecoturistice |

Se are în vedere:

a) actualizarea/realizarea PUG-urilor la nivelul unităților administrativ-teritoriale incluse în cadrul destinaţiilor ecoturistice și a celor cu potențial ecoturistic. În acest proces, vor fi avute în vedere principiile dezvoltării durabile, se va acorda o atenție specială protecției peisajelor culturale și se va ține cont de suprapunerile cu ariile naturale protejate;

b) actualizarea/realizarea regulamentelor locale de urbanism/documentații de urbanism prin care se vor detalia un set de reguli privind tipul de materiale, tehnici tradiționale de construcție și aspectul general al clădirilor construite în conformitate cu patrimoniul natural și cultural local, cu respectarea peisajului specific destinației.

|  |
| --- |
| **Acţiunea nr. B.2.2.**Implementarea unor soluţii pentru menţinerea arhitecturii tradiţionale |

Se are în vedere încurajarea populaţiei locale şi a investitorilor din turism pentru folosirea unor soluţii arhitecturale cu impact vizual minim și impact minim asupra mediului, se poate face prin următoarele măsuri:

* realizarea unor ghiduri locale **de urbanism pentru diferite destinații,** privind tehnicile și materialele tradiționale de construcție care pot fi utilizate în lucrările de restaurare și întreținere a clădirilor cu arhitectură vernaculară/de încadrare a noilor construcții în specificul local. Un astfel de ghid ar putea sta la baza întocmirii regulamentelor locale de urbanism la nivelul unităților administrativ-teritoriale din cadrul destinațiilor ecoturistice;
* elaborarea unor ghiduri de arhitectură specifică destinaţiilor, prin intermediul acestora putând fi create un număr de modele de construcţii cu specific local. Cei care doresc pe viitor să construiască pot opta voluntar pentru unul dintre acestea modele, totodată beneficiind de un cost al proiectării mult mai redus;
* realizarea unui ghid de bune practici în privinţa construirii de clădiri ecologice și realizării lucrărilor de reparații asupra infrastructurii turistice, având în vedere un impact minim asupra peisajului cultural al destinației, managementului deşeurilor şi conservării energiei. Se va recomanda folosirea materialelor tradiţionale şi ecologice (în special lemnul) şi vor fi subliniate beneficiile aduse de folosirea noilor tehnologii (becuri economice, colectare selectivă a deşeurilor, senzori de mişcare, duşuri cu regulatori de presiune etc.), care permit importante economii de resurse naturale şi monetare.

|  |
| --- |
| **Domeniul C. - EDUCAŢIE ŞI CONŞTIENTIZARE** |

|  |
| --- |
| ***Obiectivul nr. C.1.*** Creşterea nivelului de conştientizare, apreciere şi cunoaştere a valorilor naturale şi culturale, a principiilor de ecoturism în rândul comunităţilor locale şi a vizitatorilor pe de o parte, dar şi în rândul administraţiilor publice centrale şi locale, ONG-urilor, instituţiilor de învăţământ, altor instituţii şi organizaţii pe de altă parte, pentru a orienta comportamentul acestora spre responsabilitate, participare, implicare în activităţile specifice ecoturismului |

|  |
| --- |
| **Acţiunea nr. C.1.1.**Conştientizarea şi educarea comunităţilor locale (rezidenţi, autorităţi şi administraţii locale, întreprinzători/operatori locali de turism) asupra valorilor naturale și culturale locale, cât și a importanţei conservării lor |

Acţiunea este construită pe diferite paliere, şi anume: oferirea de consiliere comunităţilor locale, stimularea iniţiativelor locale, informare şi comunicare.

1. consilierea comunităţilor din cadrul destinaţiilor ecoturistice/cu potenţial ecoturistic pe probleme diverse (de exemplu importanţa constituirii ariilor naturale protejate, importanţa conservării siturilor culturale, a arhitecturii locale, a meșteșugurilor, tradiţiilor şi obiceiurilor, agricultură ecologică, implicare în co-gestionarea resurselor naturale şi culturale, utilizarea durabilă a resurselor locale, oportunitatea dezvoltării ecoturismului pentru viaţa comunităţii, planificarea micilor afaceri, crearea unor produse regionale de ecoturism, produse şi servicii ecoturistice cerute de tur-operatorii naţionali şi internaţionali, oportunităţile oferite de aderarea la un model de bune practici în ecoturism, strategii de promovare şi marketing, comunicare cu turiștii, norme de igienă, posibilități de finanțare). În acest sens, sunt avute în vedere: organizarea de întâlniri pentru dezbaterea principalelor probleme cu care se confruntă comunităţile locale şi educarea acestora în aspectele mai sus menţionate (aceste dezbateri pot avea loc în cadrul centrelor de vizitare sau în școli); organizarea de vizite de studiu în cadrul destinațiilor ecoturistice și în cele în curs de dezvoltare.
2. crearea unor programe de voluntariat pentru derularea de activităţi de conştientizare, educaţie, dar și a altor activități de dezvoltare durabilă, conservare etc. Voluntarii vor fi implicaţi activ în activităţile ariilor naturale protejate (amenajări şi reparaţii trasee turistice, ecologizarea zonelor limitrofe traseelor turistice, a locurilor de campare şi a zonelor riverane localităţilor, inventarieri de floră şi faună, refacerea infrastructurii de vizitare, dezvoltarea de programe educaționale, recreative, artistice etc.).
3. crearea şi distribuirea de buletine informative periodice, materialele educative (pliante, broşuri şi alte materiale) ce conţin informaţii privind protecția naturii și dezvoltarea ecoturismului;
4. dezvoltarea și implementarea de activităţi şi evenimente diverse în cadrul comunităţii (de exemplu serbări, ateliere de lucru, concursuri între comunităţile locale din apropierea ariilor naturale protejate pe teme legate de biodiversitate, conservarea tradiţiilor şi meşteşugurilor locale, natură).

|  |
| --- |
| **Acţiunea nr. C.1.2.** Implicarea instituţiilor de învăţământ în activităţi de educare şi conştientizare a comunităţilor locale |

Această acţiune vizează implicarea instituţiilor de învăţământ în acţiunea de conştientizare a tinerei generaţii cu privire la descoperirea naturii, protecţia mediului şi dezvoltarea ecoturismului şi presupune următoarele:

1. includerea principiilor de protecţie a mediului şi ecoturism în programa şcolară – realizarea unei curricule deschise și preluarea acesteia la nivelul instituțiilor de învățământ din zonele ariilor naturale protejate și în arealul limitrof acestora.
2. dezvoltarea/promovarea/susținerea unor activități extracurriculare cu accent pe protecţia mediului şi ecoturism.

* susţinerea Cluburilor Ecologice din şcoli, care vor promova în rândul elevilor conservarea resurselor naturale şi principiile dezvoltării durabile, inclusiv ecoturism;
* organizarea unor vizite/excursii tematice pentru cunoașterea patrimoniului natural și cultural din localitatea/destinația în care este situată școala;
* organizarea de concursuri periodice pentru elevi pe diferite secţiuni (literatură, pictură, fotografie, orientare turistică, meșteșugărit, dansuri tradiționale) şi jocuri educaţionale pentru elevii din comunităţile aflate în vecinătatea sau pe raza ariilor naturale protejate, pe tema ecologiei şi ecoturismului;
* organizarea de ieşiri pe teren sub îndrumarea rangerilor/reprezentanților ariilor naturale protejate pentru deprinderea unor abilităţi şi competenţe specifice legate de conservarea resurselor naturale, dar și de dezvoltarea capacității antreprenoriale a tinerilor pentru dezvoltarea de idei de afaceri verzi pentru zona în care trăiesc, urmărind principiile dezvoltării durabile;
* organizarea unor campanii de conștientizare în zona ariilor naturale protejate, cartarea, monitorizarea anumitor zone și emiterea unor solicitări către autorități pentru ecologizare (Patrula Curățeniei);
* programe de mobilități cu alte instituții școlare din Uniunea Europeană pentru schimb de bune practici.

Pot fi dezvoltate o serie de proiecte în parteneriat cu administratorii ariilor naturale protejate şi din vecinătate, cu autoritățile publice locale, cu instituțiile culturale, cu ONG-uri etc.

|  |
| --- |
| **Acţiunea nr. C.1.3.**Conştientizarea şi educarea vizitatorilor asupra principiilor ecoturismului şi a protecţiei mediului |

Se va face conştientizarea şi educarea vizitatorilor, prin:

* promovarea regulamentelor ariilor naturale protejate, precum şi a regulilor specifice pentru protecţia fiecărui obiectiv turistic, prin realizarea de materiale informative şi de avertizare (panouri, hărţi, afişe ilustrate, pliante);
* realizarea și promovarea unor Ghiduri de Comportament, Coduri de Conduită a vizitatorilor în ariile naturale protejate.

|  |
| --- |
| **Acţiunea nr. C.1.4.** Încurajarea dezvoltării de rețele locale de servicii și produse turistice cu responsabilitate ridicată față de mediul natural și social |

Întreprinderile din turismsunt deseori observatori pasivi în procesul stabilirii politicilor de dezvoltare a turismului. Buna guvernare înseamnă să ofere societăţii şi sectorului privat oportunitatea de a participa în procesul de creare a politicii, dar şi în activităţi de protejare a naturii şi culturii.

Se are în vedere încurajarea dezvoltării de rețele locale de servicii și produse turistice cu responsabilitate ridicată față de mediul natural și social, recunoscute pe baza unui sistem de certificare națională sau locală.

|  |
| --- |
| **Domeniul D. - DEZVOLTAREA RESURSELOR UMANE** |

|  |
| --- |
| ***Obiectivul nr. D.1.*** Îmbunătăţirea nivelului de pregătire profesională, precum şi dezvoltarea organizaţională, profesională şi a carierei pentru personalul implicat în activităţile de ecoturism din cadrul ariilor naturale protejate şi a resurselor umane ce desfăşoară o activitate lucrativă de turism şi în special de ecoturism |

|  |
| --- |
| **Acţiunea nr. D.1.1.** Crearea unor programe de pregătire pentru ghizi specializați pentru activități specifice ecoturismului |

Ecoturismul depinde, în bună parte, de serviciile de interpretare oferite de ghizi. Acestea reprezintă interfaţa între aria naturală protejată şi vizitatori. În plus, piaţa de ecoturism include un segment de turişti cu un nivel înalt al cunoştinţelor pentru care interpretarea de bază nu este suficientă.

Se propune:

1. crearea unor module de pregătire pentru ghidul de turism, pentru activități specifice ecoturismului. Acestea vor cuprinde aspecte specifice privind: concepte şi principii de bază în ecoturism, tehnici de interpretare şi prezentare în ecoturism, ecologie şi conservare, identificarea plantelor şi animalelor, aspecte de geologie şi geomorfologie, pregătirea şi derularea unui tur de tip eco, responsabilităţile ghidului de turism, aptitudini de comunicare, aspecte privind siguranţa turiştilor;
2. elaborarea standardului ocupațional pentru specializarea ghid habitat natural, floră, faună și ulterior verificarea profesională, avizarea, validarea sectorială și aprobarea acestuia, în conformitate cu legislația în vigoare;[[24]](#footnote-24)
3. organizarea unor programe de formare pentru specializarea ghid habitat natural, floră, faună și pentru alte specializări (ghid turism speologic, ghid ecvestru etc.).

|  |
| --- |
| **Acţiunea nr. D.1.2.** Pregătirea profesională a personalului implicat în administrarea ariilor naturale protejate pentru managementul vizitatorilor și derularea de activităţi specifice ecoturismului și turismului durabil |

Pregătirea profesională este o investiţie vitală pentru personal, iar ea trebuie planificată strategic pentru a oferi o experienţă de învăţare semnificativă angajaţilor. Pregătirea profesională ar trebui să se concentreze pe dezvoltarea competenţelor fundamentale ale fiecărui individ, pentru ca el să-şi poată îndeplini sarcinile ce îi revin la cele mai înalte standarde.

1. realizarea şi implementarea unor module de pregătire profesională în managementul vizitatorilor și ecoturism, adaptate cerinţelor fiecărei categorii de personal al ariilor naturale protejate (directori, rangeri, personalul responsabil cu conştientizarea publică, relaţiile cu comunităţile, educaţie ecologică şi turism, personalul centrelor de vizitare etc.);[[25]](#footnote-25)
2. organizarea de grupuri de lucru şi ateliere de lucru pe tematici specifice legate de managementul şi administrarea ariilor naturale protejate şi a vizitatorilor, cu implicarea factorilor interesaţi relevanţi;
3. realizarea de schimburi de experienţă naţionale şi internaţionale pentru angajaţii ariilor naturale protejate pe diverse domenii de activitate (biodiversitate, monitorizare, relaţii cu comunităţile locale, conştientizare publică);
4. dezvoltarea unor programe de mentorat pe subiecte ce țin de ecoturism, a unor burse de studii.

|  |
| --- |
| **Acţiunea nr. D.1.3.** Formarea de specialişti în managementul destinaţiei (eco)turistice |

Dezvoltarea unor destinaţii ecoturistice reprezintă unul din obiectivele prioritare ale strategiei de ecoturism. Recunoaşterea lor la nivel naţional şi internaţional depinde de existenţa unei resurse umane capabilă să le gestioneze, să le dezvolte şi să le menţină sustenabile. Se are în vedere crearea şi implementarea unui program de pregătire care să se adreseze personalului OMD/structurilor de management al destinațiilor turistice, în general, și al destinațiilor ecoturistice, în mod particular. În acest sens, vor dobândi și abilităţi şi competenţe necesare în managementul destinaţiei turistice (de exemplu: organizare, marketing, planificare, management teritorial, antreprenoriat), abilități și competențe utile și în cazul particular al destinației ecoturistice.

Se are în vedere organizarea de programe de instruire și cursuri de formare profesională adaptate pentru viitorii specialiști în managementul destinației ecoturistice, oferirea unor burse de studii, efectuarea unor vizite în străinătate, crearea unei rețele de schimb de informații la nivel național a specialistilor în managementul destinațiilor ecoturistice.

|  |
| --- |
| **Acţiunea nr. D.1.4.** Pregătirea profesională a personalului din cadrul Centrelor Naționale de Informare și Promovare Turistică/Centrelor Locale de Informare și Promovare Turistică |

CentreleNaționale de Informare și Promovare Turistică/Centrelor Locale de Informare și Promovare Turistică construite în mare parte în perioada anterioară de programare (2007-2014) își îndeplinesc doar în mică parte rolul pentru care au fost creat, iar acest lucru se întâmplă și din cauza absenței personalului pregătit corespunzător.

Acțiunea vizează crearea unor programe de pregătire pentru managerii/personalul centrelor de informare turistică, derularea unor cursuri pe baza acestor programe, legarea acestor centre într-o rețea națională, care să facă schimb de informații, bune practici, să se inspire unii de la alții.

|  |
| --- |
| **Acţiunea nr. D.1.5.**Pregătirea profesională a resurselor umane din sectorul privat, din domeniul ecoturismului |

Resursele umane care desfăşoară o activitate lucrativă de turism şi în special de ecoturism necesită pregătire profesională pentru dobândirea de cunoştinţe, abilităţi, calificări în diferite domenii, în funcţie de specificul activităţii pe care o desfăşoară. În acest sens sunt propuse următoarele sub-acţiuni:

crearea unor pachete educaţionale, informaţionale şi de pregătire inovative pentru administratorii/proprietarii care oferă servicii ecoturistice. Aceste programe de pregătire vor cuprinde aspecte privind: analize de marketing şi previziune, dezvoltarea produsului turistic, managementul afacerilor mici, planificarea afacerii, surse de finanţare şi criterii de finanţare, aplicare pentru obţinerea de credite, îndeplinirea criteriilor de acreditare, clasificare, modele de inovare în crearea afacerilor verzi etc., şi vor putea fi implementate în cooperare cu specialiştii în educaţia de mediu şi ecoturism prin organizarea de seminarii de orientare şi sprijin[[26]](#footnote-26).

organizarea unor sesiuni de training/cursuri de pregătire pentru:

* + bucătari - prepararea de produse tradiţionale şi hrană naturală, posibilitatea deschiderii unor Puncte Gastronomice Locale;
  + cameriste - utilizarea produselor biodegradabile, curăţarea eficientă a unei camere, a băilor şi a spaţiilor comune, astfel încât consumul de apă, detergenţi, energie să fie minim;
  + meșteșugari - în vederea învățării unor meșteșuguri practice și de artizanat (tâmplărie, dulgherie, zidărie, fierărie etc.) și pentru a deveni antreprenori;
  + producători locali - consiliere, informare şi sprijin pentru înregistrarea de produse specifice locale de brand.

|  |
| --- |
| **Acţiunea nr. D.1.6.** Constituirea unui corp al formatorilor în ecoturism |

Această acţiune presupune constituirea unui corp al formatorilor în ecoturism, persoane care să ofere pregătire de specialitate pentru anumite grupuri cheie implicate în activităţi de conştientizare, educare şi dezvoltare a resurselor umane pentru personalul implicat în protecția ariilor naturale protejate, pentru personalul implicat în managementul destinației, pentru personalul din sectorul privat, din domeniul ecoturismului, pentru personalul din administrația publică locală, cu atribuții în dezvoltarea pe principii durabile a destinației etc.

|  |
| --- |
| **Domeniul E. - DEZVOLTAREA AFACERILOR ŞI DEZVOLTARE LOCALĂ** |

|  |
| --- |
| ***Obiectivul nr. E.1.*** Dezvoltarea ofertei de produse ecoturistice realizate de comunităţile locale din cadrul destinațiilor ecoturistice/cu potențial ecoturistic |

|  |
| --- |
| **Acţiunea nr. E.1.1.** Stimularea activităților tradiţionale specifice destinaţiilor |

Se are în vedere recunoașterea activităților tradiționale și susţinerea meşterilor populari pentru continuarea activităţilor tradiţionale (prelucrarea lânii, a lemnului, pietrei, a pieilor, încondeiat ouă, olărit etc.), prin:

1. realizarea legislației pentru recunoașterea și certificarea meșteșugarilor tradiționali și a produselor tradiționale (ex.: Legea meșteșugarilor tradiționali; marca tradițională);
2. crearea unui pachet de sprijin pentru meșteșugarii tradiționali, pentru producătorii agro-alimentari locali care își certifică produsele și pentru asociațiile acestora, care ar putea beneficia de: program de microfinanțare pentru: realizarea unor ateliere meșteșugărești, spații suport pentru prezentarea și comercializarea unor astfel de produse (fizice sau virtuale), realizarea unor materiale promoționale (cataloage, broșuri), susținerea participării la diverse evenimente - târguri de produse locale/tradiționale, sprijin în certificarea produselor.
3. inventarierea și promovarea în activitățile ecoturistice a patrimoniului cultural imaterial legat de activitățile agroculturale (agricole și pastorale).

|  |
| --- |
| **Acţiunea nr. E.1.2.** Încurajarea dezvoltării de servicii de agrement cu impact minim asupra cadrului natural |

Agrementul este o componentă importantă a sejurului, de multe ori fiind principala motivaţie de călătorie către o anumită destinaţie.

Este nevoie de diversificarea ofertei de agrement din cadrul destinațiilor (ex.: închiriere de biciclete, centru de echitaţie, teren de oină - sportul naţional-, plimbări cu căruţa şi sania etc.) și de adaptarea serviciilor de agrement la principiile ecoturismului – impact minim asupra cadrului natural, valorificarea resurselor locale, durabilitate, păstrarea tradiţiilor.

În acest sens, se are în vedere:

1. crearea unui program de microfinanțare în vederea diversificării ofertei de agrement din cadrul destinațiilor (acțiune combinată cu E.1.3.).
2. crearea unui program de consiliere pentru localnicii care doresc să dezvolte astfel de servicii (acțiune combinată cu E.1.3.).

|  |
| --- |
| **Acţiunea nr. E.1.3.** Încurajarea dezvoltării unor structuri de primire turistică cu funcţiuni de cazare și alimentație |

Dezvoltarea oricărei activităţi turistice nu se poate face fără existenţa unor structuri de primire cu funcţiuni de cazare și alimentație, care să satisfacă exigenţele turiştilor. Pentru dezvoltarea ecoturismului în cadrul acestor destinaţii este absolut necesară stimularea localnicilor pentru realizarea unor structuri de cazare de mici dimensiuni în punctele de concentrare a fluxurilor de turişti. Vor fi susținute cu prioritate lucrările de restaurare și întreținere a clădirilor cu arhitectură vernaculară/de încadrare a noilor construcții în specificul local, utilizarea cu prioritate a materialelor locale, reflectarea tradiţiilor arhitecturale şi realizarea de clădiri sustenabile (eficientizare energetică, utilizarea eficientă a resurselor de apă, microstații de epurare etc.). În general, acestea ar trebui să fie realizate din iniţiativă privată - localnicii ar trebui să fie încurajaţi şi sprijiniţi să dezvolte astfel de afaceri.

În acest sens, se are în vedere:

1. crearea unui program de microfinanțare în vederea dezvoltării și modernizării unor structuri de primire turistică cu funcţiuni de cazare și alimentație (acțiune combinată cu E.1.2.).
2. crearea unui program de consiliere pentru localnicii care doresc să dezvolte astfel de servicii (acțiune combinată cu E.1.2.).

|  |
| --- |
| **Acţiunea nr. E.1.4.** Dezvoltarea și susținerea Punctelor Gastronomice Locale (PGL)[[27]](#footnote-27) |

PGL-urile sunt obiective reprezentate de bucătăriile particulare, unde se prepară alimente după rețete culinare specifice zonei, ce sunt servite direct către consumatorul final. Aceste obiective se regăsesc în incinta exploatațiilor familiale din mediul rural, fermelor de animale, fermelor agricole, stânelor, adăposturilor pescărești, stupinelor, cramelor, fermelor agricole, păstrăvăriilor, fondurilor de vânătoare etc., unde se desfășoară una sau mai multe activități conexe cu producția primară (ex.: producția de lapte, producția de ouă, producția de miere, creșterea păsărilor/iepurilor, sacrificarea păsărilor/iepurilor în fermă, pescuitul, acvacultura, vânătoarea, cultivarea plantelor etc.).

Produsele preparate și servite în PGL sunt realizate din materii prime de origine animală și non-animală provenite, pe cât posibil, din surse locale.

Produsele vor fi preparate, pe cât posibil, după metode tradiționale, cele folosite în mod curent în gospodărie, fiind destinate consumului în stare proaspătă, în aceeași zi și la cât mai scurt timp după gătire. Se pot folosi și produse în stare conservată (ex.: gemuri, dulcețuri, conserve de legume, preparate de origine animală conservate etc.).[[28]](#footnote-28) De asemenea, în cadrul unui PGL alimentele trebuie să fie preparate numai de către proprietar sau de către membrii familiei acestuia.

În aceste condiții, dezvoltarea acestui concept poate contribui la creșterea pe orizontală a regiunii respective, prin crearea unor noi locuri de muncă, prin contribuţia locuitorilor din zonă la asigurarea, din producţia proprie, a materiilor prime necesare desfăşurării activităţii acestor PDL-uri şi, implicit, la păstrarea tradițiilor gastronomice și la dezvoltarea turismului.

Se dorește:

1. oferire de consultanță/informaţii referitoare la posibilitatea deschiderii unei astfel de unități și privind normele şi condiţiile de igienă care ar trebui respectate;
2. promovarea acestui concept în rândul turiștilor sosiți în cadrul destinațiilor ecoturistice (și nu numai);
3. flexibilizarea conceptului pentru a putea fi aplicat în cadrul pensiunilor certificate de MEAT;
4. crearea unor rețele de PGL la nivel de destinație ecoturistică, care să pună în valoare produsele agroalimentare certificate DOP (denumire de origine), IGP (protecția indicațiilor garantate), STG (specialități tradiționale garantate), produse certificate montan, produse atestate tradițional, produse certificate etic, produse atestate local;
5. operaționalizarea unei linii de finanțare pentru Punctele Gastronomice Locale (PGL).

|  |
| --- |
| ***Obiectivul* *nr. E.2.*** Îmbunătățirea cadrului legal propiceactivităților din sfera ecoturismului pentru micii întreprinzători locali |

|  |
| --- |
| **Acţiunea nr. E.2.1.** Simplificarea cadrului legislativ din domeniul turismului și din domeniile adiacente, care afectează negativ afacerile mici din turism din zonele rurale |

În general, ecoturismul presupune existenţa operatorilor turistici de dimensiuni reduse, ce funcționează în spațiul rural. S-a constatat faptul că de cele mai multe ori investiţiile necesare pentru respectarea normelor legale depăşesc capacităţile financiare ale posibililor investitori. La acestea se mai adaugă și abuzul instituțiilor statului care, profitând de lipsa de informare a micilor întreprinzători din mediul rural, aplică legea arbitrar, iar acest lucru poate deveni o frână în dezvoltarea acestui sector.[[29]](#footnote-29) În aceste condiţii este nevoie de simplificarea cadrului legislativ aplicabil structurilor turistice de mici dimensiuni din mediul rural, cu accent mai mare pe informare și prevenție.

|  |
| --- |
| **Acţiunea nr. E.2.2.** Transparentizarea cadrului legislativ din domeniul turismului și din domeniile adiacente |

O mare problemă cu care se confruntă întreprinzătorii din mediul rural o constituie necunoașterea cadrului legislativ din domeniul turismului și din domeniile conexe turismului și a pașilor pe care ar trebui să îi urmeze pentru a intra în legalitate. În aceste condiţii este nevoie de:

1. realizarea și promovarea unui ghid destinat proprietarilor de structuri turistice de mici dimensiuni din mediul rural, în care vor fi centralizate toate reglementările la care acestea se supun (din domeniul turismului, mediului, PSI, ANSVSA, ITM etc.), într-un limbaj accesibil (de exemplu, cu fișe de control unice). Ghidul va fi disponibil on-line, putând fi descărcat gratuit de toți factorii interesați;
2. realizarea unui program de consiliere la nivelul destinațiilor, pentru dezvoltarea micilor afaceri din sfera ecoturismului - oferirea de informații cu privire la reglementările legale aplicate în domeniu (acțiune combinată cu E.1.2. și E.1.3.).

|  |
| --- |
| **Domeniul F. - CONSERVAREA NATURII ŞI PROTECȚIA MEDIULUI** |

|  |
| --- |
| ***Obiectivul* *nr. F.1.*** Participarea activă la conservarea şi gestionarea durabilă a biodiversităţii |

|  |
| --- |
| **Acţiunea nr. F.1.1.** Participarea activă a operatorilor economici din cadrul destinaţiilor la conservarea biodiversităţii |

Pentru păstrarea şi conservarea biodiversităţii sunt necesare surse financiare multiple, iar acest lucru poate fi acoperit parțial și prin contribuția afacerilor din domeniul turismului. În practica internaţională, actorii participanţi la derularea acestei forme de turism îşi aduc propria contribuţie în plan financiar şi material la susţinerea activităţilor specifice de conservare a biodiversităţii. Acţiunea propusă se poate implementa prin:

1. realizarea unor programe de atragere voluntară a operatorilor economici locali pentru a participa cu resurse materiale şi/sau financiare la acţiunile de conservare, reconstrucție în cadrul ariilor naturale protejate;
2. crearea unor mecanisme financiare pentru plata serviciilor ecosistemice furnizate de ariile naturale protejate și de alte componente naturale ale destinației, aferente turismului. Operatorii economici (structuri de cazare, de alimentație, agenții de turism etc.) care își desfășoară activitatea în interiorul destinației pot contribui voluntar la sprijinirea mecanismului financiar. Fondurile colectate prin acest tip de mecanism vor fi utilizate pentru acțiuni de conservarea naturii la nivelul destinații cu prioritate pentru aria naturală protejată.

|  |
| --- |
| **Acţiunea nr. F.1.2.** Crearea unor programe pentru a încuraja participarea activă a turiştilor la conservarea biodiversităţii |

Informarea turiştilor cu privire la proiectele de conservare a naturii existente la nivelul destinaţiei poate determina participarea acestora la astfel de activităţi, fie prin contribuţie directă (sponsorizări, donaţii, achiziţionarea de obiecte realizate de localnici, acceptarea achiziţionării produsului ecoturistic la un preţ mai mare), fie prin contribuţie indirectă (participarea benevolă la acţiuni de ecologizare, monitorizarea unor specii sau publicarea de articole şi materiale informative, realizarea de expoziţii cu imagini fotografice etc.). Ariile naturale protejate sunt încurajate să creeze programe de voluntariat pentru vizitatori pentru implicarea în diverse activități de conservare a naturii și monitorizare.

|  |
| --- |
| ***Obiectivul nr. F.2.*** Aplicarea acţiunilor de protecție a mediului și dezvoltare durabilă la nivelul destinaţiilor ecoturistice/cu potențial ecoturistic |

|  |
| --- |
| **Acţiunea nr. F.2.1.**Implementarea unui set de măsuri pentru managementul vizitatorilor la nivelul destinației |

Dezvoltarea ecoturismului la nivelul ariei naturale protejate și în zona limitrofă acesteia necesită soluţii care să reducă impactul negativ generat şi în acelaşi timp să ducă la creşterea satisfacţiei turiştilor.

Se propune implementarea unei tehnici de management al vizitatorilor şi introducerea acesteia în planurile de management al ariilor naturale protejate, dar și în strategia de turism a destinației. Una dintre cele mai eficiente metode folosite în procesul de planificare a vizitării în cadrul acestor areale este zonarea turistică, metodă bazată pe oferirea de experiențe și activități specifice fiecărei zone corelate cu tipul de vizitatori. Aceasta permite celor responsabili cu administrarea teritoriului să atragă turiştii spre arealele de interes, să controleze activităţile în aceste areale şi să devieze vizitatorii din arealele sensibile[[30]](#footnote-30). Această metodă va utiliza ca tehnică spectrul de oportunități de recreere (Recreation Opportunity Spectrum - ROS), care trebuie corelată cu tipul de infrastructură propus în fiecare zonă. Complementar cu această metodă pot fi folosite de la caz la caz şi alte tehnici (capacitatea de suport, limita schimbărilor acceptabile (Limit of Acceptable Change - LAC).

|  |
| --- |
| **Acţiunea nr. F.2.2.**Evaluarea periodică a impactului asupra mediului la nivelul destinației/ariei naturale protejate din cadrul destinației |

Se are în vedere monitorizarea permanentă a impactului facilităților turistice și a circulației turistice asupra diversității biologice și peisagistice la nivelul destinației/ariei naturale protejate din cadrul destinației.

|  |
| --- |
| **Acţiunea nr. F.2.3.**Implementarea unor politici de mediu la nivelul destinațiilor ecoturistice/cu potențial ecoturistic |

Implementarea unei politici de mediu la nivelul destinației, poate avea rezultate pozitive atât asupra mediului, prin eficientizarea consumului de energie, apă şi realizarea de investiţii în energii regenerabile etc., dar poate aduce și avantaje economice operatorilor din turism şi poate creşte competitivitatea destinaţiei.

O astfel de politică de mediu ar trebui să includă o serie de măsuri, aplicate atât în sectorul public, cât şi în sectorul privat din domeniul turismului:

* măsuri de reducere şi eficientizare a consumului de energie electrică;
* măsuri de reducere şi eficientizare a consumului de apă;
* măsuri de reducere a emisiilor de gaze provenite din surse de încălzire;
* măsuri de reducere a utilizării substanţelor chimice, artificiale în special în domeniul agriculturii (utilizarea pesticidelor şi fertilizanţilor chimici);
* măsuri de reducere a utilizării produselor de curăţare neecologice (chimice);
* măsuri de reducere a poluării atmosferice, fonice, luminoase şi de contaminare a solului;
* măsuri de reducere a utilizării bunurilor de unică folosinţă;
* măsuri privind stimularea achiziţiilor ecologice, care să acorde prioritate produselor/ serviciilor locale și produselor refolosibile, returnabile şi reciclabile;
* măsuri de reducere a iluminării artificiale excesive;
* măsuri care au în vedere crearea unor condiții optime pentru specii în zonele locuite (de exemplu, de la caz la caz, se pot realiza cuiburi pentru berze, se poate adapta infrastructura de iluminat pentru a crea condiții prielnice pentru lilieci etc.).

|  |
| --- |
| **Acţiunea nr. F.2.4.** Extinderea formelor de protecţie, pază, patrulare la nivelul ariilor naturale protejate |

În general, se apreciază că în România mentalitatea şi comportamentul turiştilor este lipsit de elementele specifice de reacţie faţă de conservarea şi protecţia mediului. Din informaţiile furnizate de Garda Naţională de Mediu (GNM), aceasta nu poate face faţă problemelor actuale din cauza numărului de personal redus şi a dotărilor insuficiente. Astfel, acţiunile acesteia se fac la solicitările venite din partea administratorilor ariilor naturale protejate sau când au loc evenimente deosebite. Prin urmare, este necesară derularea unor activităţi specifice, precum:

1. realizarea de multiple parteneriate între instituţiile MAI, GNM, serviciile publice de Salvamont şi administratorii ariilor naturale protejate;
2. creşterea dotărilor tehnice pentru supraveghere şi control, dublate de operaționalizarea unor instrumente electronice de alertare/transmitere sesizări.

|  |
| --- |
| ***Obiectivul nr. F.3.*** Identificarea unor instrumente pentru transportul turistic în interiorul și către destinaţie |

|  |
| --- |
| **Acţiunea nr. F.3.1.** Încurajarea folosirii mijloacelor alternative de transport și a transportului în comun în interiorul și spre destinație |

În vederea diminuării poluării fonice și a aerului ar trebui luate anumite măsuri pentru promovarea transportului în comun și pentru promovarea mijloacelor alternative de transport.

1. oferirea unor variante de transport în comun, în interiorul și spre destinație, și elaborarea de măsuri pentru adaptarea mijloacelor de transport în comun pentru a răspunde necesităților turiștilor (confort, loc pentru bagaje, transport de biciclete, schiuri etc.) și pentru reducerea de emisii (transport electric);
2. promovarea mijloacelor de transport în comun și a mijloacelor alternative de transport nemotorizate (biciclete, bărci cu vâsle, atelaje trase de cai etc.).

|  |
| --- |
| **Domeniul G. - MARKETING** |

|  |
| --- |
| ***Obiectivul nr. G.1.*** Intensificarea activităţii de cercetare de piaţă și de monitorizare a fluxurilor turistice, în scopul fundamentării deciziilor viitoare de dezvoltare |

|  |
| --- |
| **Acţiunea nr. G.1.1.** Realizarea de activități de cercetare a pieței ecoturistice |

Se are în vedere realizarea unor cercetări de piaţă: studii de segmentare a pieţei; studii de imagine pe pieţele ţintă; studii privind tiparul şi distribuţia cererii, profilul consumatorului (motivaţie, nevoi, categorii, ce se aşteaptă de la o destinaţie, cât sunt dispuşi să plătească); analiza concurenţilor (produse oferite, puncte slabe, puncte forte, avantaje competitive etc.). Aceste studii vor putea fi folosite în procesul decizional atât la nivel național, cât și la nivel de destinație.

|  |
| --- |
| **Acţiunea nr. G.1.2.** Realizarea şi implementarea unui sistem de monitorizare a activității turistice din cadrul destinației (include profilul destinației, profilul vizitatorilor, satisfacția acestora) |

Prin această activitate se urmărește realizarea şi implementarea unui sistem de monitorizare a fluxurilor de vizitatori în cadrul destinațiilor ecoturistice/cu potențial ecoturistic. Datele vor fi preluate de la punctele de intrare în aria naturală protejată (punctele de taxare, acolo unde există), de la centrele de vizitare, de la punctele de informare turistică și de la structurile de cazare. De asemenea, se va acorda un interes crescut obținerii de date prin intermediul instrumentelor digitale (big data), dar și prin amplasarea unor sisteme inteligente de obținere a datelor în punctele de intrare sau alte puncte cu concentrare mare de turiști (pe bază de senzori). Se va avea în vedere:

a) realizarea unei metodologii comune de monitorizare pentru toate destinațiile;

b) implementarea sistemului de culegere a datelor, analizarea și interpretarea rezultatelor și identificarea de soluții pentru creșterea calității serviciilor.

|  |
| --- |
| ***Obiectivul nr. G.2.*** Îmbunătăţirea calităţii experienţei turistice |

|  |
| --- |
| **Acţiunea nr. G.2.1.** Crearea unor produse/programe ecoturistice inovative la nivel de destinație |

Cooperarea între actorii locali este cheia succesului pentru dezvoltarea unor produse ecoturistice de succes și pentru creșterea experienței turiștilor. Fiecare dintre furnizorii locali se poate specializa pe o anumită direcţie (agrement, transport, cazare şi alimentaţie etc.), dar numai împreună pot oferi un pachet turistic complet şi competitiv. În aceste condiţii, este necesară o abordare integrată atât a ofertei turistice, care să polarizeze principalele resurse aflate în cadrul destinaţiei, cât şi a modalităţii de organizare a acesteia cu scopul realizării de programe turistice diversificate, care să conducă la un ritm mai lent al vizitării.

Produsul ecoturistic din cadrul unei destinaţii ar putea fi integrat într-un concept unitar prin crearea unor produse ecoturistice la nivel de destinaţie. Acestea vor fi realizate printr-o strânsă colaborare între factorii implicaţi (administratorii ariilor naturale protejate, tur-operatori, proprietari de pensiuni, comunitatea locală etc.), iar în cadrul acestor produse vor fi valorificate toate oportunităţile turistice oferite de destinaţie – drumeţii şi activităţi în natură (rafting, canoe, echitaţie, căţărare, observarea animalelor, plimbări cu bicicleta, schi de tură, schi fond etc.), vizitarea stânelor turistice, vizitarea obiectivelor culturale, participarea la activităţi agricole şi meşteşugăreşti din cadrul gospodăriilor locale, participarea la evenimentele locale etc.

Alăturarea activităților agricole, de acvacultură sau meșteșugărești (ex.: vizite și workshopuri la ateliere meșteșugărești, la producători agricoli locali, la ferme piscicole etc.) va contribui la diversificarea experiențelor de vizitare, la crearea și consolidarea unor branduri locale, are potențialul de a crește cheltuielile turiștilor și durata sejurului acestora și va consolida și păstra activitățile tradiționale specifice destinației.

De asemenea, în cazul unor stațiuni balneare situate în cadrul sau în imediata apropiere a unor arii naturale protejate, ar putea fi create anumite produse turistice comune, în care componenta ecoturistică să o potențeze pe cea balneară.

|  |
| --- |
| ***Obiectivul nr. G.3.*** Realizarea unor branduri locale pentru destinațiile ecoturistice, sub umbrela brandului turistic național |

|  |
| --- |
| **Acţiunea nr. G.3.1.** Realizarea unor branduri ecoturistice locale la nivel de destinație |

Această acţiune va presupune următoarele:

1. realizarea unui brand turistic și a unei mărci locale pentru fiecare destinație ecoturistică;
2. utilizarea mărcii locale pentru produse și servicii (turistice și conexe) oferite în cadrul destinației;
3. realizarea unui sistem de verificare a calității produselor și serviciilor ce folosesc marca destinației.

|  |
| --- |
| **Acţiunea nr. G.3.2.** Realizarea unei identități vizuale pentru sistemul de certificare al destinațiilor de ecoturism din România |

Pentru realizarea unei identități vizuale pentru sistemul destinațiilor de ecoturism este nevoie de următoarele sub-acțiuni:

* Definirea unui nume generic pentru întreg sistem de certificare al destinațiilor de ecoturism.
* Realizarea unui simbol grafic care să fie utilizat pentru destinațiile certificate.
* Popularizarea acestui sistem de certificare și a destinațiilor certificate prin asocierea cu identitatea vizuală aferentă întregului program.

|  |
| --- |
| ***Obiectivul nr. G.4.*** Promovarea produsului ecoturistic la nivel naţional şi internaţional |

***Acţiuni realizate la nivel național:***

|  |
| --- |
| **Acţiunea nr. G.4.1.** Realizarea planului şi campaniei de promovare a destinațiilor ecoturistice și a României ca destinație ecoturistică |

La nivel central, produsul ecoturistic va fi integrat în cadrul campaniilor naţionale de promovare a turismului. Vor fi promovate toate destinațiile ecoturistice desemnate, dar și România ca destinaţie ecoturistică internațională, de asemenea, vor fi promovate programele și structurile de cazare ecoturistice, dar și producătorii locali care susțin efectiv oferta ecoturistică din cadrul destinațiilor.

Pentru punerea în practică a acţiunii se propun următoarele:

1. realizarea unei secţiuni speciale în cadrul site-ului de promovare al ministerului responsabil cu dezvoltarea turismului dedicată ecoturismului și corelarea ei cu alte platforme dedicate ofertei ecoturistice la nivel național. Această secţiune trebuie creată într-o structură logică şi atrăgătoare pentru a creşte nivelul de accesibilitate;
2. realizarea layout-ului pentru materialele de promovare a destinațiilor ecoturistice;
3. realizarea de campanii publicitare (ex.: tipărituri, filme documentare și de promovare, promovarea produsului în publicaţii de specialitate de pe pieţele ţintă, promovare on-line); se va pune accent pe realizarea de materiale în publicaţii de specialitate;
4. realizarea de campanii de relaţii publice (ex.: lobby, relaţii cu mass-media, evenimente speciale organizate pentru jurnalişti, influenceri, public de specialitate), în care să fie explicat conceptul și să cunoască destinațiile;
5. realizarea unor study tour-uri cu tur-operatori naționali și internaționali (pentru a îi convinge să comercializeze anumite programe ecoturistice) și cu influenceri (pentru a îi convinge să promoveze anumite programe ecoturistice);
6. participarea la târguri şi expoziţii de turism şi specializate pe ecoturism;
7. planificarea și implementarea marketingului online (inclusiv prin folosirea social media, bloggeri).

***Acţiuni realizate la nivel de destinație:***

|  |
| --- |
| **Acţiunea nr. G.4.2.** Realizarea de acţiuni de promovare la nivel de destinaţie ecoturistică |

În viitor, la nivel local, OMD-urile vor avea un rol determinant în gestionarea activităţilor de promovare a destinaţiei. Campaniile desfăşurate vor ține cont de produsele turistice oferite, vor fi adecvate piețelor vizate, vor fi în concordață cu imaginea care se dorește a fi promovată și cu canalele de distribuție alese.

Se are în vedere:

1. realizarea unei baze de imagini foto și video de bună calitate, înclusiv fișiere multimedia realizate de vizitatori, cu acordul acestora (UGC – user generated content);
2. realizarea de tipărituri: broşuri, pliante, hărţi, ghiduri, calendare, vederi;
3. realizarea/optimizarea unor website-uri proprii/aplicații pentru dispozitive mobile pentru destinații;
4. participarea la evenimente de promovare specifice din ţară şi din străinătate (târguri de turism, saloane speciale, seminarii tematice);
5. organizarea unor evenimente specifice pe plan local;
6. organizarea de seminarii/conferințe/mese rotunde pe teme precum ecoturismul, dezvoltarea durabilă, protecţia mediului;
7. planificarea și implementarea marketingului online (inclusiv prin folosirea social media, bloggeri) la nivelul fiecărei destinații.

**CAPITOLUL III - PLANIFICAREA ACȚIUNILOR, RESPONSABILITĂȚI, SURSE DE FINANȚARE**

| ***Obiectiv*** | ***Acţiune*** | ***Perioadă*** | ***Responsabili*** | ***Posibile surse de finanţare*** |
| --- | --- | --- | --- | --- |
| **Domeniul A. CADRU INSTITUŢIONAL ŞI ASOCIATIV** | | | | |
| ***A.1.*** Crearea cadrului de cooperare inter-instituţională pentru creşterea numărului de parteneriate la nivel local, regional şi naţional | **A.1.1.** Stabilirea cadrului de cooperare la nivel național pentru implementarea Strategiei Naționale de Ecoturism | | | |
| a) reluarea activității Grupului Interministerial de dezvoltare a ecoturismului în România (GI); | 2023 | MEAT (coord.) | - |
| b) înfiinţarea unui Consiliul Naţional al Ecoturismului (CNE). |
| **A.1.2.** Înfiinţarea, recunoașterea şi sprijinirea unor structuri de management la nivelul destinațiilor ecoturistice | | | |
| a) înfiinţarea de OMD-uri/structuri de management la nivelul destinaţiilor (ecoturistice și în curs de desemnare) și renunoașterea lor de către partenerii locali și naționali (ex. MEAT); | 2023-2025 | MEAT, APL, AAP, ONG, operatori privaţi, asociații din turism (parteneri) | PNRR, Fonduri proprii ale membrilor, taxă hotelieră, fonduri pentru ONG-uri |
| b) sprijinirea acestor OMD-uri/structuri de management, prin finanțarea unor activități de promovare, comunicare, creșterea capacității resurselor umane etc. | 2023-2029 | MEAT | MEAT, PNRR, Granturi SEE și Norvegiene, fonduri pentru ONG-uri |
| **A.1.3.** Înfiinţarea unei reţele integrate alcătuită din structurile de management create la nivelul destinațiilor ecoturistice | 2023-2025 | OMD[[31]](#footnote-31) | OMD, fonduri pentru ONG-uri |
| **A.1.4.** Înfiinţarea şi sprijinirea asociațiilor locale | | | |
| a) înființarea unor rețele locale de servicii ecoturistice și încurajarea lor în a se constitui în asociații locale de ecoturism; | 2023-2029 | MEAT, MADR, OMD, asociații de turism, investitori privaţi | PNS, Granturi SEE și Norvegiene |
| b) înfiinţarea asociațiilor/grupurilor de meșteșugari și producători locali; | 2023-2029 | MADR, OMD, investitori privați | PNS, Granturi SEE și Norvegiene |
| c) sprijinirea grupurilor de meșteșugari/producători locali în vederea comercializării produselor în cadrul structurilor turistice și în vederea certificării acestora. |
| ***A.2.*** Crearea cadrului necesar pentru recunoașterea la nivel național și internațional a Criteriilor pentru desemnarea destinațiilor ecoturistice din România | **A.2.1.** Recunoașterea la nivel național și internațional a conceptului de destinație ecoturistică și a criteriilor pentru desemnarea destinațiilor ecoturistice | | | |
| a) creșterea vizibilității sistemului de desemnare a destinațiilor ecoturistice și transparentizarea procesului (realizarea unei secțiuni distincte în cadrul site-ului web al ministerului responsabil cu dezvoltarea turismului); | 2023 | MEAT | MEAT |
| b) revizuirea sistemului de criterii, atunci când acest lucru se impune; | în caz de nevoie |
| c) recunoașterea criteriilor de desemnare a destinațiilor ecoturistice la nivel internațional, de către GSTC; | 2023-2024 | MEAT (coord.), asociații din turism | MEAT, Granturi SEE și Norvegiene, fonduri pentru ONG |
| d) comunicarea conceptului la nivel internațional și inițierea unui dialog la nivel european pentru agrearea conceptului. | 2023-2029 |
| **A.2.2.** Consilierea, evaluarea și desemnarea oficială a altor destinații ecoturistice, dar și reevaluarea periodică a celor deja desemnate, conform criteriilor stabilite | | | |
| a) consilierea actorilor locali în vederea dezvoltării de destinații ecoturistice; | continuă | MEAT (coord.), OMD, asociații din turism | MEAT, Granturi SEE și Norvegiene, fonduri pentru ONG |
| b) evaluarea și desemnarea unor viitoare destinații ecoturistice; |
| c) reevaluarea periodică a destinațiilor ecoturistice desemnate. |
| ***A.3.*** Întărirea capacităţii administrative a instituţiilor pentru implementarea politicilor şi programelor de dezvoltare a ecoturismului | **A.3.1.** Creşterea rolului pe care administratorilor ariilor protejate îl joacă la nivel local și în susținerea activităților ecoturistice | | | |
| a) accelerarea elaborării, aprobării și operaționalizării planurilor de management ale ariilor naturale protejate, cu măsuri aferente de management al vizitatorilor și de dezvoltare durabilă/comunitară; | 2023-2029 | MMAP, ANANP, AAP | PODD, PNRR, ANANP, AAP |
| b) consultarea și cooperarea administratorilor ariilor naturale protejate în elaborarea politicii locale și regionale de turism; | continuă | MDLPA, MMAP, OMD, ANANP, APL, AAP | - |
| c) integrarea ecoturismului și a conceptului de destinație ecoturistică în cadrul politicilor ANANP; | 2023-2024 | ANANP | - |
| d) modificarea *Anexei nr. 2* din *H.G. nr. 230/2003*, în sensul introducerii în cadrul *structurii minime a personalului administraţiilor parcurilor naţionale şi parcurilor naturale* a unui responsabil turism, cu atribuții în managementul vizitatorilor. | 2023-2024 | MMAP | - |
| **A.3.2.** Realizarea unor strategii de dezvoltare a turismului, centrate pe ecoturism, la nivelul destinațiilor ecoturistice și integrarea acțiunilor strategice ale destinațiilor în cadrul strategiilor de dezvoltare județeană și locală și în cadrul strategiei GAL | | | |
| a) realizarea strategiilor de dezvoltare a turismului, centrate pe ecoturism, pentru destinațiile ecoturistice și a unor planuri anuale de acțiune; | 2023-2024 | OMD, GAL, APL, AAP, ADR | PNS, PCT, bugetele locale |
| b) corelarea strategiilor GAL, strategiilor de dezvoltare regională, județeană și locală cu strategiile de dezvoltare a turismului realizate la nivelul destinațiilor ecoturistice. |
| **Domeniul B. INFRASTRUCTURĂ TURISTICĂ ŞI AMENAJAREA TERITORIULUI** | | | | |
| ***B.1.*** Crearea instrumentelor pentru dezvoltarea unei infrastructuri ecoturistice specifice la nivelul destinațiilor ecoturistice / cu potențial ecoturistic, care să permită lărgirea gamei de servicii oferite, fără un impact negativ asupra mediului | **B.1.1.**Realizarea infrastructurii şi facilităţilor de vizitare şi informare la nivelul destinaţiilor ecoturistice/cu potenţial ecoturistic. Operaționalizarea unei/unor linii de finanțare pentru: | | | |
| a) amenajarea și funcționarea centrelor de vizitare; | 2023-2029 | MMAP, MIPE, ADR (coord), AAP (beneficiari) | PODD, MMAP – AFM, POR, PNRR |
| b) amenajarea de puncte de informare în locurile principale de acces în zonă și operaționalizarea centrelor locale de informare şi promovare turistică și integrarea lor cu centrele de vizitare, cât și în cadrul unei rețele județene/regionale de centre de informare; | MEAT, ADR, MADR (coord), APL, AAP (beneficiari) | POR, PNS, bugetele locale |
| c) realizarea/refacerea traseelor turistice existente şi realizarea de trasee speciale (tematice, ecvestre, cicloturistice, de schi fond și schi de tură, punți suspendate, alergare montană, via ferrata, parcursuri de aventură și rafting etc.) - cu locuri de popas, panouri informative şi de interpretare, semne de orientare, puncte de belvedere, observatoare de faună sălbatică (dacă este cazul); | MEAT, ADR, MADR, MMAP (coord),  Salvamont, APL, AAP, ONG (beneficiari) | POR, PNS, PNRR, MMAP - AFM, bugetele locale |
| d) amenajarea de locuri de campare; | MEAT, MADR (coord.), APL, AAP, operatori privaţi (beneficiari) | MEAT, PNS, bugetele locale |
| e) amenajarea/refacerea de refugii montane şi a unor cabane turistice; | MEAT, ADR (coord.), AAP, Salvamont, APL, ONG, operatori privaţi (beneficiari) | MEAT, POR |
| f) amenajarea de parcări în apropierea locurilor de acces în aria naturală protejată și la alte obiective turistice; | ADR, AAP, APL | POR, AAP, bugetele locale |
| g) realizarea unui sistem unitar de semnalizare în interiorul destinației. | MEAT, ADR, (coord), APL, OMD (beneficiari) | POR, AAP, bugetele locale |
| **B.1.2.**Dezvoltarea unei rețele de trasee turistice și cicloturistice la nivel național | | | |
| a) realizarea cadrului legal pentru omologarea traseelor turistice, inclusiv pentru cele care nu sunt în zonele montane; | 2023-2024 | MEAT | MEAT, PNRR |
| b) operaționalizarea unui program/linii de finanțare pentru:   * Crearea, monitorizarea și întreținerea infrastructurii dedicate cicloturismului atât pentru traseele europene EuroVelo 6 și 13, cât și pentru rețeaua națională și regională; * Crearea, monitorizarea și întreținerea rutelor pedestre europene (E3 și E8), a rutelor pedestre naționale și a altor rute tematice de lungă distanță, naționale și regionale. | 2023-2029 | MEAT, MADR, ADR (coord.), APL, GAL, AAP (beneficiari) | PNS, POR, PNRR, bugetele locale |
| **B.1.3.**Valorificarea unor puncte de interes turistic la nivelul destinaţiilor ecoturistice/cu potenţial ecoturistic. Program/linie de finanțare pentru: | | | |
| a) amenajarea unor obiective naturale din interiorul destinaţiilor ecoturistice și a destinațiilor cu potențial ecoturistic; | 2023-2029 | MEAT, MADR, ADR (coord.), APL, AAP (beneficiari) | POR, PNS, MEAT, bugetele locale |
| b) reabilitarea/restaurarea/conservarea/consolidarea/ reconstrucția/valorificarea unor monumente culturale cu valoare turistică ridicată, situate în cadrul destinaţiilor ecoturistice și a destinațiilor cu potențial ecoturistic**.** | MC, MEAT, ADR (coord.), APL (beneficiari) | POR, PNS, PNRR, MC, INP, MEAT, bugetele locale |
| **B.1.4.** Sprijinirea inițiativelor de dezvoltare de ecomuzee, muzee și colecții etnografice în cadrul destinaţiilor ecoturistice | | | |
| a) sprijinirea inițiativelor de dezvoltare de muzee și colecții etnografice în cadrul destinaţiilor ecoturistice (Program/linie de finanțare) | 2023-2029 | MC, MADR, ADR (coord.), APL | POR, PNS, MC, Granturi SEE și Norvegiene, Fonduri pentru ONG, bugetele locale |
| b) inventarierea și crearea unei rețele de sate ecomuzeu pentru punerea în valoare a patrimoniului cultural material și imaterial | 2025-2029 | MC, MADR, MEAT, ANZM, APL |
| **B.1.5.** Ecologizarea și reabilitarea peisagistică a zonelor cu impact estetic negativ din cadrul destinațiilor (Program/linie de finanțare) | 2023-2029 | ADR, MMAP, MIPE (coord.), APL, AAP (beneficiari) | POR, PNRR, bugetele locale |
| ***B.2.*** Crearea instrumentelor pentru protejarea şi menţinerea arhitecturii tradiţionale şi limitarea procesului de urbanizare la nivelul destinaţiilor ecoturistice | **B.2.1.**Actualizarea/realizarea documentaţiilor de urbanism la nivelul unităților administrativ-teritoriale incluse în cadrul destinaţiilor ecoturistice | | | |
| a) actualizarea/realizarea PUG-urilor la nivelul unităților administrativ-teritoriale incluse în cadrul destinaţiilor ecoturistice și a celor cu potențial ecoturistic; | 2023-2029 | MDLPA, APL, AAP | MDLPA, bugetele locale |
| b) actualizarea/realizarea regulamentor locale de urbanism/documentații de urbanism, prin care se vor detalia un set de reguli privind tipul de materiale, tehnici de construcție și aspectul general al clădirilor. |
| **B.2.2.**Implementarea unor soluţii pentru menţinerea arhitecturii tradiţionale | | | |
| Încurajarea populaţiei locale şi a investitorilor din turism pentru folosirea unor soluţii arhitecturale cu impact vizual minim și impact minim asupra mediului (elaborarea unor ghiduri de arhitectură specifică destinaţiilor/ghiduri de bune practici în privinţa infrastructurii turistice). | 2023-2029 | MDLPA, AAP, APL, OAR, ONG | MDLPA, AAP, bugetele locale, fonduri pentru ONG |
| **Domeniul C.**  **EDUCAŢIE ŞI CONŞTIENTIZARE** | | | | |
| ***C.1.*** Creşterea nivelului de conştientizare, apreciere şi cunoaştere a valorilor naturale şi culturale, a principiilor de ecoturism în rândul comunităţilor locale şi a vizitatorilor pe de o parte, dar şi în rândul administraţiilor publice centrale şi locale, ONG-urilor, instituţiilor de învăţământ, altor instituţii şi organizaţii pe de altă parte, pentru a orienta comportamentul acestora spre responsabilitate, participare, implicare în activităţile specifice ecoturismului. | **C.1.1.** Conştientizarea şi educarea comunităţilor locale asupra valorilor naturale și culturale locale, cât și a importanţei conservării lor | | | |
| a)consilierea comunităţilor din cadrul destinaţiilor ecoturistice/cu potenţial ecoturistic; | 2023-2029 | MIPE, MMAP (coord.), AAP, APL, OMD, asociaţii de turism, ONG | POEO, MMAP – AFM, fonduri pentru ONG |
| b) crearea unor programe de voluntariat; | AAP, APL, ONG | Granturi SEE și Norvegiene, fonduri pentru ONG |
| c) crearea şi distribuirea de buletine informative periodice, materialele educative (pliante, broşuri şi alte materiale) ce conţin informaţii privind protecția naturii și dezvoltarea ecoturismului; | AAP, APL, ONG, OMD | AAP, APL, fonduri pentru ONG |
| d) dezvoltarea și implementarea de activităţi şi evenimente diverse în cadrul comunităţii (serbări, concursuri etc.). | MEAT, MADR, AAP, APL, ONG, OMD | APL, MEAT - Programul naţional pentru susţinerea meşteşugurilor şi artizanatului, PNS |
| **C.1.2.** Implicarea instituţiilor de învăţământ în activităţi de educare şi conştientizare a comunităţilor locale | | | |
| a) includerea principiilor de protecţie a mediului şi ecoturism în programa şcolară – realizarea unei curricule deschise; | 2023-2025 | ME, II, AAP, ONG | ME, POEO, PNRR, fonduri pentru ONG |
| b) dezvoltarea/promovarea/susținerea unor activități extracurriculare cu accent pe protecţia mediului şi ecoturism. | 2023-2029 | ME, II, AAP, APL, ONG |
| **C.1.3.**  Conştientizarea şi educarea vizitatorilor asupra principiilor ecoturismului şi a protecţiei mediului | 2023-2029 | AAP,APL,asociaţii de turism, ONG, OMD | MMAP - AFM, LIFE – Programul pentru Mediu și Climat |
| **C.1.4.**  Încurajarea dezvoltării de rețele locale de servicii și produse turistice cu responsabilitate ridicată față de mediul natural și social | 2023-2029 | MEAT, Camere de comerţ şi industrie, OMD, asociații din turism | MEAT, Granturi SEE și Norvegiene, fonduri europene (?) |
| **Domeniul D. DEZVOLTAREA RESURSELOR UMANE** | | | | |
| ***D.1.*** Îmbunătăţirea nivelului de pregătire profesională, precum şi dezvoltarea organizaţională, profesională şi a carierei pentru personalul implicat în activităţile de ecoturism din cadrul ariilor naturale protejate şi a resurselor umane ce desfăşoară o activitate lucrativă de turism şi în special de ecoturism | **D.1.1.** Crearea unor programe de pregătire pentru ghizi specializați pentru activități specifice ecoturismului | | | |
| a) crearea unor module de pregătire pentru ghidul de turism, pentru activități specifice ecoturismului; | 2023-2029 | ANC, CSTHR, furnizori de formare profesională[[32]](#footnote-32), OMD, asociații din turism | POEO, ERASMUS+ |
| b) elaborarea standardului ocupațional pentru specializarea *ghid habitat natural, floră, faună* și ulterior verificarea profesională, avizarea, validarea sectorială și aprobarea acestuia, în conformitate cu legislația în vigoare; |
| c) organizarea unor programe de formare pentru specializarea ghid habitat natural, floră, faună și pentru alte specializări (ghid de turism speologic, ghid ecvestru etc.). |
| **D.1.2.** Pregătirea și dezvoltarea profesională a personalului implicat în administrarea ariilor naturale protejate pentru managementul vizitatorilor și derularea de activităţi specifice ecoturismului | | | |
| a) realizarea şi implementarea unor module de pregătire profesională în managementul vizitatorilor și ecoturism, adaptate cerinţelor fiecărei categorii de personal al ariilor naturale protejate; | 2023-2029 | CSTHR, furnizori de formare profesională, ANANP, RNP, asociații din turism | POEO, LIFE – Programul pentru Mediu și Climat, ERASMUS +, MMAP - AFM, fonduri pentru ONG |
| b) organizarea de grupuri de lucru şi ateliere de lucru pe tematici specifice legate de managementul ariilor naturale protejate şi a vizitatorilor; | ANANP, RNP, AAP, asociații din turism, ONG, MMAP |
| c) realizarea de schimburi de experienţă naţionale şi internaţionale pentru angajaţii ariilor naturale protejate pe diverse domenii de activitate; | ANANP, RNP, AAP |
| d) dezvoltarea unor programe de mentorat pe subiecte ce țin de ecoturism, a unor burse de studii. | ANANP, RNP, AAP, OMD, asociații din turism, ONG |
| **D.1.3.** Formarea de specialişti în managementul destinaţiei (eco)turistice | 2023-2029 | CSTHR, furnizori de formare profesională, asociații din turism | POEO, PNRR, ERASMUS+ |
| **D.1.4.** Pregătirea profesională a personalului din cadrul Centrelor Naționale de Informare și Promovare Turistică/Centrelor Locale de Informare și Promovare Turistică | 2023-2029 | II, CSTHR, furnizori de formare profesională, OMD asociații de turism | POEO, PNRR, ERASMUS+ |
| **D.1.5.** Pregătirea profesională a resurselor umane din sectorul privat, din domeniul ecoturismului | | | |
| a) crearea unor pachete educaţionale, informaţionale şi de pregătire inovative (inclusiv modele inovative în crearea afacerilor verzi) pentru administratorii/proprietarii care oferă servicii ecoturistice; | 2023-2029 | II, CSTHR, furnizori de formare profesională, OMD asociații de turism | POEO, ERASMUS+, taxe de şcolarizare |
| b) organizarea unor sesiuni de training/cursuri de pregătire. |
| **D.1.6.** Constituirea unui corp de formatori în ecoturism | 2023-2029 | CSTHR, furnizori de formare profesională, asociații din turism | POEO, ERASMUS+ |
| **Domeniul E. DEZVOLTAREA AFACERILOR ŞI DEZVOLTAREA LOCALĂ** | | | | |
| ***E.1.***Dezvoltarea ofertei de produse ecoturistice realizate de comunităţile locale din cadrul destinațiilor ecoturistice/cu potențial ecoturistic | **E.1.1.** Stimularea activităților tradiţionale specifice destinaţiilor | | | |
| a) realizarea legislației pentru recunoașterea și certificarea meșteșugarilor tradiționali și a produselor tradiționale | 2023-2024 | MC | - |
| b) crearea unui pachet de sprijin pentru meșteșugarii tradiționali/producătorii locali | 2023-2029 | MC, MEAT, MADR | PNS, programe de finanțare ale MEAT și MC |
| c) Inventarierea și promovarea în activitățile ecoturistice a patrimoniului cultural imaterial legat de activitățile agroculturale (agricole și pastorale); | 2023-2029 | MC, MEAT, MADR | PNS, programe de finanțare ale MEAT și MC |
| **E.1.2.** Încurajarea dezvoltării de servicii de agrement cu impact minim asupra cadrului natural | | | |
| a) crearea unui program de microfinanțare (acțiune combinată cu E.1.3.); | 2023-2029 | MEAT, MADR, ADR | PNS, POR, programele de finanțare ale MEAT |
| b) crearea unui program de consiliere pentru localnicii care doresc să dezvolte astfel de servicii (acțiune combinată cu E.1.3. și E.2.2.). | 2023-2029 | MEAT, MADR, APL, OMD, asociaţiile din turism | PNS, POR, programele de finanțare ale MEAT, bugetul local |
| **E.1.3.** Încurajarea dezvoltării unor structuri de primire turistică cu funcţiuni de cazare și alimentație | | | |
| a) crearea unui program de microfinanțare (acțiune combinată cu E.1.2.); | 2023-2029 | MEAT, MADR, ADR | PNS, POR, programele de finanțare ale MEAT |
| b) crearea unui program de consiliere pentru localnicii care doresc să dezvolte astfel de servicii (acțiune combinată cu E.1.2. și E.2.2.). | 2023-2029 | MEAT, MADR, APL, OMD, asociaţiile din turism | PNS, POR, programele de finanțare ale MEAT, bugetul local |
| **E.1.4.** Dezvoltarea și susținerea Punctelor Gastronomice Locale (PGL) | | | |
| a) oferire de consultanță/informaţii privind posibilitatea deschiderii unei astfel de unități și privind normele şi condiţiile de igienă care ar trebui respectate; | 2023-2029 | ANSVSA,OMD,asociaţiile din turism | ANSVSA, programele de finanțare ale MEAT |
| b) promovarea acestui concept în rândul turiștilor sosiți în cadrul destinațiilor ecoturistice (și nu numai); |
| c) flexibilizarea conceptului pentru a putea fi aplicat în cadrul pensiunilor. | 2023-2024 |
| d) crearea unor rețele de PGL la nivel de destinație ecoturistică, care să pună în valoare produsele agroalimentare certificate DOP (denumire de origine), IGP (protecția indicațiilor garantate), STG (specialități tradiționale garantate), produse certificate montan, produse atestate traditional, produse certificate etic, produse atestate local | 2023-2029 | II, CSTHR, furnizori de formare profesională, OMD asociații de turism, MADR | POEO, ERASMUS+, PNS |
| e) operaționalizarea unei linii de finanțare pentru Punctele Gastronomice Locale (PGL) | 2023-2024 | MADR | PNS |
| ***E.2.*** Îmbunătățirea cadrului legal propiceactivităților din sfera ecoturismului pentru micii întreprinzători locali | **E.2.1.** Simplificarea cadrului legislativ din domeniul turismului și din domeniile adiacente, care afectează negativ afacerile mici din turism din zone rurale | 2023-2024 | MEAT (inițiator) | MEAT |
| **E.2.2.** Transparentizarea cadrului legislativ din domeniul turismului și din domeniile adiacente | | | |
| a) realizarea și promovarea unui ghid destinat proprietarilor de structuri turistice de mici dimensiuni din mediul rural, în care vor fi centralizate toate reglementările la care acestea se supun (din domeniul turismului, mediului, PSI, ANSVSA, ITM etc.), într-un limbaj transparent și accesibil; | 2024-2025 | MEAT,asociaţiile din turism | MEAT, Granturi SEE și Norvegiene |
| b) realizarea unui program de consiliere la nivelul destinațiilor, pentru dezvoltarea micilor afaceri din sfera ecoturismului - oferirea de informații cu privire la reglementările legale applicate în domeniu (acțiune combinată cu E.1.2. și E.1.3.). | MEAT, APL, OMD, asociaţiile din turism | PNS, POR, programele de finanțare ale MEAT, bugetul local |
| **Domeniul F. CONSERVAREA NATURII ŞI PROTECȚIA MEDIULUI** | | | | |
| ***F.1.*** Participarea activă la conservarea şi gestionarea durabilă a biodiversităţii | **F.1.1.** Participarea activă a operatorilor economici din cadrul destinaţiilor la conservarea biodiversităţii | | | |
| a) realizarea unor programe de atragere voluntară a operatorilor economici locali pentru a participa la acţiunile de conservare, reecologizare în cadrul ariilor naturale protejate; | 2023-2029 | OMD, APL, AAP | fonduri proprii |
| b) crearea unor mecanisme financiare pentru serviciile ecosistemice furnizate de ariile naturale protejate și de alte componente naturale ale destinației, aferente turismului. | 2024-2029 |
| **F.1.2.**  Crearea unor programe pentru a încuraja participarea activă a turiştilor la conservarea biodiversităţii | 2023-2029 | AAP, OMD, ONG, operatori privați | fonduri proprii |
| ***F.2.*** Aplicarea acţiunilor de protecție a mediului și dezvoltare durabilă la nivelul destinaţiilor ecoturistice sau cu potențial ecoturistic | **F.2.1.**Implementarea unui set de măsuri pentru managementul vizitatorilor la nivelul destinației | 2023-2029 | AAP, OMD | fonduri pentru ONG-uri |
| **F.2.2.**Monitorizarea permanentă a impactului asupra mediului la nivelul destinației/ariei naturale protejate din cadrul destinației | 2023-2029 | MMAP, AAP | MMAP, AFM, LIFE – Programul pentru Mediu și Climat |
| **F.2.3.** Implementarea unor politici de mediu la nivelul destinațiilor ecoturistice/cu potențial ecoturistic | 2023-2029 | OMD, APL | MMAP - AFM, Life – Programul pentru Mediu și Climat |
| **F.2.4.** Extinderea formelor de protecţie, pază, patrulare la nivelul ariilor naturale protejate | | | |
| a) realizarea de multiple parteneriate între instituţiile MAI, GNM, Salvamont şi administratorii ariilor naturale protejate; | 2023-2029 | MMAP, ANANP, AAP (coord.), MAI, GNM, Salvamont | MMAP, MAI, GNM, AAP, buget local |
| b) creşterea dotărilor tehnice pentru supraveghere şi control, dublate de operaționalizarea unor instrumente electronice de alertare/transmitere sesizări. |
| ***F.3.*** Identificarea unor instrumente pentru transportul turistic în interiorul și către destinaţie | **F.3.1.** Încurajarea folosirii mijloacelor alternative de transport și a transportului în comun în interiorul și spre destinație | | | |
| a) oferirea unor variante de transport în comun, în interiorul și spre destinație, și elaborarea de măsuri pentru adaptarea mijloacelor de transport în comun pentru a răspunde necesităților; | 2023-2029 | MTI, SNCFR, APL, operatori transport, OMD | MTI, POT, PNRR, bugetul local, SNCFR, fonduri proprii de transport |
| b) promovarea mijloacelor de transport în comun și a mijloacelor alternative de transport (biciclete, bărci cu vâsle, atelaje trase de cai etc.) și oferirea de soluţii de trasee off-road în afara ariei naturale protejate. | OMD, AAP, APL | PCT, buget local, AAP, OMD |
| **Domeniul G. MARKETING** | | | | |
| ***G.1.*** Intensificarea activităţii de cercetare de piaţă și de monitorizare a fluxurilor turistice, în scopul fundamentării deciziilor viitoare de dezvoltare | **G.1.1.** Realizarea de activități de cercetare a pieței ecoturistice | 2023-2029 | MEAT, MCID, OMD, asociații din turism, IC | programele de cercetare MCID, planul sectorial de cercetare al MEAT |
| **G.1.2.** Realizarea şi implementarea unui sistem de monitorizare aactivității turistice din cadrul destinației (include profilul destinației, profilul vizitatorilor, satisfacția acestora) | | | |
| a) realizarea unei metodologii comune de monitorizare pentru toate destinațiile; | 2023-2024 | MEAT, MCID, asociații din turism, IC | programele de cercetare ale MCID, planul sectorial de cercetare al MEAT, fonduri pentru ONG |
| b) implementarea sistemului de culegere a datelor, analizarea, interpretarea rezultatelor și identificarea de soluții pentru creșterea calității serviciilor. | 2023-2029 | MEAT, MCID, OMD, AAP, ANZM - ODM, asociații din turism, IC |
| ***G.2.*** Îmbunătăţirea calităţii experienţei ecoturistice | **G.2.1.** Crearea unor produse/programe ecoturistice inovative la nivel de destinaţie | 2023-2029 | OMD, AAP, asociații din turism, operatori privați | OMD, APL, programe MEAT, operatori din turism – fonduri proprii |
| ***G.3.*** Realizarea unor branduri locale pentru destinațiile ecoturistice, sub umbrela brandului turistic național | **G.3.1.** Realizarea unor branduri ecoturistice locale, la nivel de destinație | | | |
| a) realizarea unui brand turistic și a unei mărci locale pentru fiecare destinație ecoturistică; | 2023-2029 | OMD (coord.), APL, AAP, operatori turistici, asociații din turism | OMD, PNRR, fonduri pentru ONG-uri |
| b) utilizarea mărcii locale pentru produse și servicii (turistice și conexe) oferite în cadrul destinației; |
| c) realizarea unui sistem de verificare a calității produselor și serviciilor ce folosesc marca destinației. |
| **G.3.2.** Realizarea unei identități vizuale pentru sistemul de certificare al destinațiilor de ecoturism din România | 2023-2024 | MEAT (coord.), asociaţii din turism, OMD (parteneri) | MEAT, fonduri europene |
| ***G.4.*** Promovarea produsului ecoturistic la nivel naţional şi internaţional | **G.4.1.** Realizarea planului şi campaniei de promovare a destinațiilor ecoturistice și a României ca destinație ecoturistică | | | |
| a) realizarea unei secţiuni speciale în cadrul site-ului de promovare al ministerului responsabil cu dezvoltarea turismului dedicată ecoturismului și corelarea ei cu alte platforme dedicate ecoturismului; | 2023-2029 | MEAT (coord.), asociaţii din turism, OMD (parteneri) | MEAT, fonduri europene |
| b) realizarea layout-ului pentru materialele de promovare a destinațiilor ecoturistice; |
| c) realizarea de campanii publicitare; |
| d) realizarea de campanii de relaţii publice; |
| e) realizarea unor study tururi pentru tur-operatori naționali și internaționali și pentru influenceri; |
| f) participarea la târguri şi expoziţii de turism şi specializate pe ecoturism; |
| g) planificarea și implementarea marketingului online. |
| **G.4.2.** Realizarea de acţiuni de promovare la nivel de destinaţie ecoturistică | | | |
| a)realizarea unei baze cu imagini foto și video de bună calitate; | 2023-2029 | OMD (coord.), APL, AAP, operatori turistici, asociații din turism | OMD, PNRR |
| b) realizarea de tipărituri; |
| c) realizarea unor website-uri proprii pentru destinații; |
| d) participarea la evenimente de promovare specifice din ţară şi din străinătate; |
| e) organizarea unor evenimente specifice pe plan local; |
| f) organizarea unor seminarii/conferințe/mese rotunde pe teme precum ecoturismul, dezvoltarea durabilă, protecţia mediului; |
| g) planificarea și implementarea marketingului online la nivelul fiecărei destinații. |

Succesul procesului de implementare a va depinde de suportul pe care îl va avea din partea factorilor implicaţi şi de cooperarea dintre aceştia. Astfel, vor avea diverse roluri, după cum urmează:

***Ministerul Economiei, Antreprenoriatului și Turismului*** va fi implicat în coordonarea stakeholderilor din domeniu, în crearea cadrului instituţional, în coordonarea procesului de desemnare a destinațiilor ecoturistice din România, dar și în dezvoltarea infrastructurii specifice şi în realizarea activităţilor promoţionale la nivel naţional. De asemenea, MEAT va fi activ implicat în procesul de identificare a necesităților de finanțare din domeniu și în derularea unor programe de finanțare.

***Ministerul Mediului, Apelor și Pădurilor*** elaboreazăpolitica în domeniul mediului, iar din această perspectivă are atribuţii în crearea cadrului legislativ şi instituţional. De maximă importanţă este rolul pe care îl joacă în îmbunătățirea procesului de management al ariilor naturale protejate. De asemenea, alături de MEAT este implicat în procesul desemnării destinațiilor ecoturistice.

***Ministerul Culturii*** va fi implicat prin activitățile și programele pe care le finanţează în susţinerea şi promovarea moştenirii şi diversităţii culturale – punerea în valoare a patrimoniului imobil, mobil și imaterial naţional, valorificarea obiectivelor culturale de valoare internaţională, dintre care unele aflate pe teritoriul unor arii naturale protejate.

***Ministerul Dezvoltării, Lucrărilor Publice şi Administrației*** are implicaţii deosebite în dezvoltarea cu succes a acestei forme de turism, şi în special în menţinerea arhitecturii tradiţionale şi în limitarea procesului de urbanizare la nivelul destinaţiilor ecoturistice. De asemenea, prin programele coordonate, MDLPA este implicat în finanţarea unor acţiuni din cadrul strategiei, dar și în coordonarea reformei/investițiilor din cadrul PNRR cu privire la rutele de cicloturism.

***Ministerul Agriculturii şi Dezvoltării Rurale,*** prin Direcţia Generală Dezvoltare Rurală care reprezintă Autoritatea de Management pentru Planul Național Strategic, are atribuţii importante în realizarea politicii de dezvoltare rurală şi în finanţarea unor acţiuni specifice din cadrul strategiei.

***Ministerul Investițiilor și Proiectelor Europene*** va fi, de asemenea, implicat în finanțarea unor programe cu impact asupra dezvoltării ecoturismului.

***Ministerul Educaţiei*** va fi implicat în cadrul procesului de educare şi conştientizare şi în dezvoltarea resurselor umane.

***Agențiile de Dezvoltare Regională*** vor gestiona în perioada următoare Programele Operaționale Regionale, programe de finanțare cu impact asupra dezvoltării ecoturismului.

***Administratorii ariilor naturale protejate*** vor avea un rol deosebit în creşterea notorietăţii pe care destinaţia o va avea în viitor şi în procesul de dezvoltare a ecoturismului la nivel local, prin implicarea în realizarea infrastucturii specifice, în realizarea unor programe ecoturistice, crearea unor mărci locale sau în implicarea în cadrul OMD-urilor ce vor fi create. De asemenea, prin influenţa pe care o au sau o vor căpăta pe plan local, vor fi implicate în procesul de conştientizare şi de dezvoltare a resurselor umane.

***Administraţiile publice locale*** sunt implicate în dezvoltarea proiectelor locale de infrastructură generală şi turistică, putând fi cooptați și administratorii ariilor naturale protejate în realizarea infrastructurii de vizitare şi informare şi în dezvoltarea unor proiecte culturale. De asemenea, deţin un rol important în realizarea procesului de conştientizare, în stimularea afacerilor şi păstrarea tradiţiilor locale.

***Asociaţiile naţionale din domeniul turismului/ecoturismului*** sunt implicate în realizarea şi comercializarea produselor ecoturistice, în asigurarea unor standarde de calitate, dar şi în procesul de conştientizare şi de dezvoltare a resurselor umane.

***Organizațiile de management al destinațiilor*** ecoturistice vor fi implicate în dezvoltarea turistică integrată şi în gestionarea activităţilor promoţionale la nivelul întregului areal.

***Societatea civilă*** (alte ONG-uri faţă de OMD-urile menţionate mai sus) joacă un rol deosebit de important în conservarea naturii şi în promovarea practicilor durabile de dezvoltare locală, fiind implicată în susţinerea a numeroase proiecte culturale, de conştientizare, de dezvoltare a resurselor umane din domeniu, de ecologizare, şi chiar în administrarea anumitor arii protejate.

**CAPITOLUL IV - REZULTATE AȘTEPTATE**

Strategia a venit cu un set de obiective și de direcții de dezvoltare către care să orienteze eforturile de valorificare prin ecoturism a unor zone în care natura și cultura locală ocupă un loc central, în concordanţă cu cerinţele impuse de legislaţia naţională, precum şi de convenţiile internaţionale la care România a aderat.

Scopul strategiei este de a promova ecoturismul, ca formă principală de turism în cadrul acestor destinaţii şi creşterea rolului pe care ecoturismul îl joacă în dezvoltarea economică a acestor areale şi în prosperitatea comunităților locale.

În urma implementării strategiei și a planului de acțiune aferent, se așteaptă să se obțină o serie de rezultate, structurate pe cele 7 domenii prioritare și pe obiectivele specifice:

**Domeniul A. CADRU INSTITUŢIONAL ŞI ASOCIATIV**

***Obiectivul nr. A.1. Crearea cadrului de cooperare inter-instituţională pentru creşterea numărului de parteneriate la nivel local, regional şi naţional***

Se are în vedere crearea unor parteneriate la nivel național și la nivel de destinație, în vederea implementării strategiei și a dezvoltării unor destinații și a unor produse ecoturistice reprezentative. Concret, în urma implementării strategiei:

* se va crea cadrul de cooperare între factorii implicați în dezvoltarea ecoturismului (din sectorul public și privat), atât la nivel național, cât și la nivelul destinațiilor, în vederea implementării strategiei și a planului de acțiune;
* vor fi create OMD-uri/structuri de management funcționale la nivelul destinaţiilor (ecoturistice și în curs de desemnare);
* va fi realizat un parteneriat între Organizațiile de Management al Destinațiilor ecoturistice/structurilor de management al acestora, în vederea creșterii reprezentării a și a valorificării oportunităților de dezvoltare prin ecoturism la nivelul destinațiilor;
* vor fi create și sprijinite asociații locale de ecoturism;
* vor fi create și sprijinite asociații/grupuri de meșteșugari și producători locali.

***Obiectivul nr. A.2.* *Crearea cadrului necesar pentru recunoașterea la nivel național și internațional a Criteriilor pentru desemnarea destinațiilor ecoturistice din România***

Se urmărește creșterea vizibilității sistemului de recunoaștere a destinațiilor ecoturistice, atât în rândul turiștilor, cât și în rândul factorilor de decizie din destinațiile potențiale, atât pe plan intern, cât și internațional. Prin urmare, prin implementarea acțiunilor se va obține:

* un sistem de evaluare a destinațiilor ecoturistice recunoscut și vizibil la nivel național și internațional;
* destinații turistice consiliate în vederea dezvoltării pe principii durabile;
* destinații turistice care aleg acest model durabil de dezvoltare turistică.

***Obiectivul A.3.* *Întărirea capacităţii administrative a instituţiilor pentru implementarea politicilor şi programelor de dezvoltare a ecoturismului***

* planuri de management ale ariilor naturale protejate aprobate, cu măsuri aferente de management al vizitatorilor și de dezvoltare durabilă/comunitară;
* arii naturale protejate implicate activ în dezvoltarea locală, în dezvoltarea activităților ecoturistice și în creșterea experienței vizitatorilor;
* politică a ANANP care să pună accent pe dezvoltarea ecoturismului și a destinațiilor ecoturistice;
* strategii de dezvoltare a turismului centrate pe ecoturism și planuri anuale de acțiune pentru destinațiile ecoturistice. Aceste strategii vor fi corelate cu strategiile GAL și cu strategiile de dezvoltare județeană și locală;
* noi surse de finanțare pentru a pune în aplicare programele de dezoltare a ecoturismului.

**Domeniul B. INFRASTRUCTURĂ TURISTICĂ ŞI AMENAJAREA TERITORIULUI**

***Obiectivul nr. B.1. Crearea instrumentelor pentru dezvoltarea unei infrastructuri ecoturistice specifice la nivelul destinaţiilor care să permită lărgirea gamei de servicii oferite, fără un impact negativ asupra mediului***

Se preconizează că implementarea acțiunilor dedicate infrastructurii turistice și de vizitare va produce rezultate, precum:

* arii naturale protejate/destinații ecoturistice echipate pentru vizitare (centre de vizitare realizate/amenajate; puncte de informare turistică realizate; centre locale de informare şi promovare turistică operaționalizate; trasee speciale amenajate; trasee turistice reabilitate; observatoare faună sălbatică realizate; puncte de belvedere amenajate; locuri de campare amenajate; refugii turistice realizate/refăcute; cabane turistice realizate/refăcute; parcări amenajate);
* destinații cu o semnalizare turistică mai bună și unitară;
* piste/trasee de cicloturism amenajate (Eurovelo, naționale, regionale) și întreținute;
* trasee pedestre de lungă distanță, trasee tematice naționale și regionale realizate și întreținute;
* obiective de patrimoniu natural echipate, protejate și introduse în circuitul turistic;
* obiective de patrimoniu cultural reabilitate și introduse în circuitul turistic;
* muzee și colecții etnografice sprijinite;
* zone cu impact estetic negativ din cadrul destinațiilor ecologizate și reabilitate peisagistic.

Din punct de vedere legislativ este absolut necesară schimbarea legislației cu privire la traseele turistice, pentru a putea omologa trasee turistice în afara zonei montane.

***Obiectivul nr. B.2. Crearea instrumentelor pentru protejarea şi menţinerea arhitecturii tradiţionale şi limitarea procesului de urbanizare la nivelul destinaţiilor ecoturistice***

* PUG-uri realizate/actualizate pentru unitățile administrativ-teritoriale incluse în cadrul destinaţiilor ecoturistice/cu potențial ecoturistic, în care sunt avute în vedere principiile dezvoltării durabile și se ține cont de zonarea ariilor naturale protejate
* regulamente locale de urbanism/documentații de urbanism realizate/actualizate la nivelul unităților administrativ-teritoriale incluse în cadrul destinațiilor ecoturistice/cu potențial ecoturistic, cu detalierea unui set de reguli privind tipul de materiale, tehnici de construcție și aspectul general al clădirilor construite;
* ghiduri **de urbanism,** ghiduri de arhitectură specifică destinaţiilor, ghiduri de bune practici în privinţa construirii și realizării lucrărilor de reparații asupra infrastructurii turistice;
* patrimoniu construit cu specificitate arhitecturală deosebită neinclus pe lista monumentelor istorice, inventariat și protejat.

**Domeniul C. EDUCAŢIE ŞI CONŞTIENTIZARE**

***Obiectivul nr. C.1. Creşterea nivelului de conştientizare, apreciere şi cunoaştere a valorilor naturale şi culturale, a principiilor de ecoturism în rândul comunităţilor locale şi a vizitatorilor pe de o parte, dar şi în rândul administraţiilor publice centrale şi locale, ONG-urilor, instituţiilor de învăţământ, altor instituţii şi organizaţii pe de altă parte, pentru a orienta comportamentul acestora spre responsabilitate, participare, implicare în activităţile specifice ecoturismului***

Urmare a implementării acțiunilor propuse va fi obținută o comunicare mai eficientă a principiilor ecoturismului şi a celor de protecţie a patrimoniului natural şi cultural în rândul vizitatorilor, operatorilor din turism, comunităților și autorităților publice locale. Acest lucru va contribui la minimizarea efectelor negative legate de impactul activităților turistice și la un grad mai mare de apreciere a patrimoniului natural și cultural din partea comunității locale și a vizitatorilor. În acest sens, ca rezultat vom avea:

* comunități locale conștientizate și educate cu privire la valorile naturale şi culturale, capabile să identifice anumite oportunități pentru dezvoltare prin turism durabil și ecoturism;
* instituții de învățământ implicate în procesul de conștientizare și educare, inclusiv printr-o nouă curriculă realizată;
* vizitatori conștientizați de valorile naturale și culturale din cadrul destinației, de caracterul fragil al anumitor areale, dispuși să contribuie activ sau pasiv la efortul de protejare/conservare;
* întreprinderi din turism conștientizate și informate cu privire la posibilitatea dezvoltării afacerii pe principii durabile.

**Domeniul D. DEZVOLTAREA RESURSELOR UMANE**

***Obiectivul nr. D.1. Îmbunătăţirea nivelului de pregătire profesională, precum şi dezvoltarea organizaţională, profesională şi a carierei pentru personalul implicat în activităţile de ecoturism din cadrul ariilor naturale protejate şi a resurselor umane ce desfăşoară o activitate lucrativă de turism şi în special de ecoturism***

Resursele umane calificate sunt deosebit de importante în dezvoltarea activităților ecoturistice și în procesul mai complex de gestionare a destinațiilor ecoturistice. În acest sens, în urma implementării acțiunilor propuse, vor fi create:

* programe de pregătire pentru ghizi specializați pentru activități specifice ecoturismului;
* module de pregătire profesională în managementul vizitatorilor și ecoturism pentru personalul implicat în administrarea ariilor naturale protejate;
* programe de pregătire pentru managerii de destinaţii turistice;
* programe de pregătire pentru personalul Centrelor Naționale de Informare și Promovare Turistică și al Centrelor Locale de Informare și Promovare Turistică;
* un corp de formatori în ecoturism;
* pachete de pregătire pentru administratorii/proprietarii care oferă servicii ecoturistice;
* sesiuni de training/cursuri de pregătire pentru personalul din cadrul micilor afaceri din domeniu.

**Domeniul E. DEZVOLTAREA AFACERILOR ŞI DEZVOLTAREA LOCALĂ**

***Obiectivul nr. 1. Dezvoltarea ofertei de produse ecoturistice realizată de comunităţile locale din cadrul destinațiilor ecoturistice/cu potențial ecoturistic***

În vederea existenței unor produse turistice care să satisfacă doleanțele acestui segment de turiști, în cadrul comunităților rurale din cadrul destinațiilor ecoturistice/cu potential ecoturistic ar trebui să fie sprijinite o serie de structuri, activități și servicii turistice prietenoase cu mediul natural și cultural:

* structuri de primire turistică cu funcţiuni de cazare/alimentație;
* structuri PGL;
* servicii de agrement.

De asemenea, va fi realizată legislația necesară recunoașterii și certificării meșteșugarilor tradiționali și a produselor tradiționale, vor fi sprijiniți meşterii populari/producătorii locali și se va face un inventar al patrimoniului cultural imaterial legat de activitățile agroculturale.

***Obiectivul nr. 2. Îmbunătățirea cadrului legal propice activităților din sfera ecoturismului pentru micii întreprinzători la nivel local***

* cadru legislativ simplificat pentru afaceri de mici dimensiuni din domeniul turismului și din domeniile adiacente;
* cadru legislativ din domeniul turismului și din domeniile adiacente transparentizat.

**Domeniul F. CONSERVAREA NATURII ŞI PROTECȚIA MEDIULUI**

***Obiectivul nr. 1. Participarea activă la conservarea şi gestionarea durabilă a biodiversităţii***

* programe de atragere a operatorilor economici locali pentru a participa voluntar cu resurse materiale şi/sau financiare la acţiunile de conservare;
* mecanisme financiare pentru servicii ecosistemice furnizate de ariile naturale protejate;
* programe de atragere a vizitatorilor pentru a participa voluntar cu resurse materiale şi/sau financiare la acţiunile de conservare.

***Obiectivul nr. 2. Aplicarea acţiunilor de protecție a mediului și dezvoltare durabilă la nivelul destinaţiilor ecoturistice sau cu potenţial ecoturistic***

În urma implementării acțiunilor propuse, vor exista:

* destinații care au planificat și implementat tehnici de management al vizitatorilor;
* destinații/arii naturale protejate pentru care s-au realizat evaluări ale impactului asupra mediului pentru planuri, proiecte, programe;
* destinații care au implementat politici de mediu;
* arii naturale protejate cu o capacitate sporită de protecție, cu resurse umane și tehnice suficiente.

***Obiectivul nr. 3. Identificarea unor instrumente pentru transportul turistic durabil în interiorul și către destinaţie***

* destinații accesibile prin transportul în comun și prin mijloace alternative de transport.

**Domeniul G. MARKETING**

***Obiectivul nr. 1. Intensificarea activităţii de cercetare de piaţă și de monitorizare a fluxurilor turistice, în scopul fundamentării deciziilor viitoare de dezvoltare***

În vederea cunoașterii realitățilorpieţei şi fundamentării cât mai corecte a deciziilor ce se vor lua în legătură cu produsul ecoturistic, sunt avute în vedere realizarea unor/unei/unui:

* rapoarte/cercetări/studii: de segmentare a pieţei, de imagine pe pieţele ţintă, privind tiparul şi distribuţia cererii, privind profilul consumatorului (motivaţie, nevoi, categorii, ce se aşteaptă de la o destinaţie, cât sunt dispuşi să plătească), analiza concurenţilor etc.;
* metodologii de monitorizare a fluxurilor turistice și de evaluare a satisfacției vizitatorilor la nivel de destinație;
* sistem de monitorizare a fluxurilor de vizitatori și a satisfacției acestora.

***Obiectivul nr. 2. Îmbunătăţirea calităţii experienţei ecoturistice***

În vederea îmbunătățirii calității experienței turiștilor/vizitatorilor, se are în vedere lărgirea spectrului de activităţi realizate la nivelul destinaţiilor, respectiv dezvoltarea și promovarea unor programe turistice specifice acestora.

***Obiectivul nr. 3. Realizarea unor branduri locale pentru destinațiile ecoturistice, sub umbrela brandului turistic național***

Acțiunile propuse în cadrul acestui obiectiv vor genera:

* o promovare unitară la nivelul destinațiilor ecoturistice/cu potențial ecoturistic;
* destinaţii care dezvoltă un brand turistic propriu;
* destinaţii care au dezvoltat mărci locale;
* produse locale/servicii promovate sub umbrela unei mărci;
* identitate vizuală pentru destinațiile ecoturistice naționale.

***Obiectivul nr. 4. Promovarea produsului ecoturistic la nivel naţional şi internaţional***

* plan şi campanie de promovare a destinațiilor ecoturistice și a României ca destinație ecoturistică;
* campanii de promovare pentru destinaţiile ecoturistice din România.

**CAPITOLUL V - INDICATORI DE MONITORIZARE ȘI ETAPELE EVALUĂRII**

***5.1. Etapele evaluării***

În cadrul procesului de monitorizare se va urmări îndeplinirea indicatorilor pentru acțiunile propuse în cadrul strategiei, vor fi identificate potențialele probleme în implementare și vor fi propuse acțiuni corective acolo unde este nevoie.

Evaluarea și monitorizarea strategiei va fi realizată de Ministerul Economiei, Antreprenoriatului și Turismului, pe baza informațiilor primite periodic de la ceilalți factori implicați și se va face:

* + anual;
  + la finalul perioadei pentru care este realizat (2029).

Răspunsuri la aspectele monitorizate, soluţii pentru implementarea cu succes a planului de acțiune al strategiei (inclusiv elaborarea unor planuri anuale de lucru), dar şi sugestii pentru modificarea anumitor aspecte din cadrul strategiei, în funcţie de necesităţile ce vor apărea pe parcurs, vor fi formulate în cadrul Grupului Interministerial de dezvoltare a ecoturismului și a Consiliului Naţional al Ecoturismului.

***5.2. Indicatori de monitorizare***

| ***Acţiune*** | ***Unitate de măsură*** | ***Indicator tip output*** | ***Indicator tip outcome*** | ***Sursa datelor*** |
| --- | --- | --- | --- | --- |
| **Domeniul A. CADRU INSTITUŢIONAL ŞI ASOCIATIV** | | | | | |
| ***A.1.* Crearea cadrului de cooperare inter-instituţională pentru creşterea numărului de parteneriate la nivel local, regional şi naţional** | | | | | |
| **A.1.1.** Stabilirea cadrului de cooperare la nivel național pentru implementarea Strategiei Naționale de Ecoturism | | | | | |
| a) reluarea activității Grupului Interministerial de dezvoltare a ecoturismului în România (GI); | Da/Nu | GI funcțional | Factorii implicaţi în ecoturism participă în mod activ la activităţile GI și CNE;  Colaborare îmbunătățită între factorii implicaţi;  SNE implementată. | MEAT |
| b) înfiinţarea unui Consiliul Naţional al Ecoturismului (CNE). | Da/Nu | CNE înființat și funcțional |
| **A.1.2.** Înfiinţarea, recunoașterea şi sprijinirea unor structuri de management la nivelul destinațiilor ecoturistice | | | | | |
| a) înfiinţarea de OMD-uri/structuri de management la nivelul destinaţiilor (ecoturistice și în curs de desemnare) și renunoașterea lor de către partenerii locali și naționali (ex. MEAT); | Număr | Număr OMD-uri/structuri de management ale destinațiilor înființate | O organizare mai bună şi coordonare a acţiunilor realizate de diverşi actori în dezvoltarea ecoturismului | MEAT |
| b) sprijinirea acestor OMD-uri/structuri de management, prin finanțarea unor activități de promovare, comunicare, creșterea capacității resurselor umane etc. | Număr | Număr OMD-uri/structuri de management ale destinațiilor susținute | MEAT, ADR, OMD |
| **A.1.3.** Înfiinţarea unei reţele integrate alcătuită din structurile de management create la nivelul destinațiilor ecoturistice | Da/Nu  Număr | Rețea înființată, cu platformă de comunicare, realizată și funcțională;  Număr de membri ai reţelei integrate. | O coordonare mai bună, în vederea derulării unor acţiuni comune | MEAT, AER, OMD |
| **A.1.4.** Înfiinţarea şi sprijinirea asociațiilor locale | | | | | |
| a) înființarea unor rețele locale de servicii ecoturistice și încurajarea lor în a se constitui în asociații locale de ecoturism; | Număr | Număr de asociații locale de ecoturism înființate;  Număr de operatori economici incluși în rețea. | Produse ecoturistice competitive, inovative;  Turiști care beneficiază de serviciile operatorilor privați din rețea. | MEAT, OMD, AER |
| b) înfiinţarea asociațiilor/grupurilor de meșteșugari și producători locali; | Număr | Număr de asociații de producători/meșteșugari realizate;  Număr de producători/ meșteșugari înscriși în rețea. | Economie locală prosperă, bazată pe produse locale tradiționale;  Produse locale competitive;  Turiști/vizitatori care beneficiază de produsele acestora. | MADR |
| c) sprijinirea grupurilor de meșteșugari/producători locali în vederea comercializării produselor în cadrul structurilor turistice și în vederea certificării acestora. | Număr | Număr de asociații sprijinite;  Număr de membri sprijiniți. | MADR |
| ***A.2.* Crearea cadrului necesar pentru recunoașterea la nivel național și internațional a Criteriilor pentru desemnarea destinațiilor ecoturistice din România** | | | | | |
| **A.2.1.** Recunoașterea la nivel național și internațional a conceptului de destinație ecoturistică și a criteriilor pentru desemnarea destinațiilor ecoturistice | | | | | |
| a) creșterea vizibilității sistemului de desemnare a destinațiilor ecoturistice și transparentizarea procesului (realizarea unei secțiuni distincte în cadrul site-ului web al ministerului responsabil cu dezvoltarea turismului); | Da/Nu | Secțiune în cadrul site-ului web | Sistem de evaluare a destinațiilor ecoturistice vizibil pe plan intern;  Destinații turistice interesate de dezvoltare pe principii durabile. | MEAT |
| b) revizuirea sistemului de criterii, atunci când acest lucru se impune; | Da/Nu  Număr | Număr revizuiri ale sistemului | Sistem de evaluare adaptat (atunci când acest lucru se impune) |
| c) recunoașterea criteriilor de desemnare a destinațiilor ecoturistice la nivel internațional, de către GSTC; | Da/Nu | Sistem de evaluare a destinațiilor ecoturistice recunoscut de către GSTC | Sistem de evaluare a destinațiilor ecoturistice recunoscut de GSTC;  Destinații care beneficiază de recunoaștere internațională. | MEAT, AER |
| d) comunicarea conceptului la nivel internațional și inițierea unui dialog la nivel european pentru agrearea conceptului. | Număr | Număr acțiuni de comunicare | Sistem de evaluare a destinațiilor ecoturistice recunoscut la nivel internațional |
| **A.2.2.** Consilierea, evaluarea și desemnarea oficială a altor destinații ecoturistice, dar și reevaluarea periodică a celor deja desemnate, conform criteriilor stabilite | | | | | |
| a) consilierea actorilor locali în vederea dezvoltării de destinații ecoturistice; | Număr | Număr destinații consiliate | Destinații carealeg un model durabil de dezvoltare turistică, atractive și competitive;  OMD-uri cu o calitate a managementului crescută;  Turiști/vizitatori care au avut parte de o experiență ecoturistică îmbunătățită. | MEAT, AER |
| b) evaluarea și desemnarea unor viitoare destinații ecoturistice; | Număr | Număr destinații desemnate | MEAT |
| c) reevaluarea periodică a destinațiilor ecoturistice desemnate. | Număr | Număr destinații reevaluate | MEAT |
| ***A.3.* Întărirea capacităţii administrative a instituţiilor pentru implementarea politicilor şi programelor de dezvoltare a ecoturismului** | | | | | |
| **A.3.1.** Creşterea rolului pe care administratorii ariilor protejate îl joacă la nivel local și în susținerea activităților ecoturistice | | | | | |
| a) accelerarea elaborării, aprobării și operaționalizării planurilor de management ale ariilor naturale protejate, cu măsuri aferente de management al vizitatorilor și de dezvoltare durabilă/comunitară; | Număr | Număr de planuri de management cu măsuri aferente de management al vizitatorilor și de dezvoltare durabilă/ comunitară aprobate | Arii naturale protejate cu capacitate îmbunătățită pentru dezvoltarea activităților ecoturistice și pentru creșterea experienței vizitatorilor | MMAP, ANANP, AAP |
| b) consultarea și cooptarea administratorilor ariilor naturale protejate în elaborarea politicii locale și regionale de turism. | Număr | Număr de politici locale de dezvoltare a turismului (master-planuri, strategii) la care administratorii ariilor naturale protejate au fost consultate/au acordat avize | Administratorii ariilor naturale protejate cu un rol mai mare în dezvoltarea locală | ANANP, AAP, APL |
| c) integrarea ecoturismului și a conceptului de destinație ecoturistică în cadrul politicilor ANANP; | Număr | Număr de destinații ecoturistice vizate de politica ANANP | Politica ANANP în domeniul turismului va integra conceptul de destinație ecoturistică | ANANP |
| d) modificarea *Anexei nr. 2* din *H.G. nr. 230/2003*, în sensul introducerii în cadrul *structurii minime a personalului administraţiilor parcurilor naţionale şi parcurilor naturale* a unui responsabil turism, cu atribuții în managementul vizitatorilor. | DA/NU | Legislație revizuită | Arii naturale protejate cu capacitate îmbunătățită pentru dezvoltarea activităților ecoturistice și pentru creșterea experienței vizitatorilor | MMAP |
| **A.3.2.** Realizarea unor strategii de dezvoltare a turismului, centrate pe ecoturism, la nivelul destinațiilor ecoturistice și integrarea acțiunilor strategice ale destinațiilor în cadrul strategiilor de dezvoltare județeană și locală și în cadrul strategiei GAL | | | | | |
| a) realizarea strategiilor de dezvoltare a turismului, centrate pe ecoturism, pentru destinațiile ecoturistice și a unor planuri anuale de acțiune; | Număr | Număr strategii realizate;  Număr de planuri de acțiune anuale realizate. | Viziune, obiective și acțiuni strategice comune de dezvoltare a turismului, bazate pe principii durabile, la nivelul destinațiilor ecoturistice | OMD, GAL |
| b) corelarea strategiilor GAL, strategiilor de dezvoltare regională, județeană și locală cu strategiile de dezvoltare a turismului realizate la nivelul destinațiilor ecoturistice | Număr | Număr strategii ale destinațiilor ecoturistice corelate cu celelalte strategii de pe plan local | OMD, GAL |
| **Domeniul B. INFRASTRUCTURĂ TURISTICĂ ŞI AMENAJAREA TERITORIULUI** | | | | | |
| ***B.1.* Crearea instrumentelor pentru dezvoltarea unei infrastructuri ecoturistice specifice la nivelul destinațiilor ecoturistice/cu potențial ecoturistic, care să permită lărgirea gamei de servicii oferite, fără un impact negativ asupra mediului** | | | | | |
| **B.1.1.**Realizarea infrastructurii şi facilităţilor de vizitare şi informare la nivelul destinaţiilor ecoturistice/cu potenţial ecoturistic. Operaționalizarea unei/unor linii de finanțare pentru: | | | | | |
| a) amenajarea și funcționarea centrelor de vizitare; | Da/Nu  Număr | Linie de finanțare operațională;  Număr de centre de vizitare realizate/funcționale. | Arii naturale protejate/Destinații ecoturistice cu infrastructură de vizitare îmbunătățită;  Turiști/Vizitatori care beneficiază de infrastructura de vizitare realizată. | MMAP, MIPE, ANANP, AAP |
| b) amenajarea de puncte de informare în locurile principale de acces în zonă și operaționalizarea centrelor locale de informare şi promovare turistică și integrarea lor cu centrele de vizitare, cât și în cadrul unei rețele județene/regionale de centre de informare; | Da/Nu  Număr | Linie de finanțare operațională;  Număr de puncte de informare turistică realizate;  Număr centre de informare operaționalizate. | MEAT, MADR, ADR |
| c) realizarea/refacerea traseelor turistice existente şi realizarea de trasee speciale (tematice, ecvestre, cicloturistice, de schi fond și schi de tură, punți suspendate, alergare montană, via ferrata, parcursuri de aventură și rafting etc.) - cu locuri de popas, panouri informative şi de interpretare, semne de orientare, puncte de belvedere, observatoare faună sălbatică (dacă este cazul); | Da/Nu  Număr | Linie de finanțare operațională;  Număr trasee turistice realizate/reabilitate;  Număr de trasee speciale amenajate.  Număr km de trasee realizate/reabilitate. | MEAT, MADR, ADR |
| d) amenajarea de locuri de campare; | Da/Nu  Număr | Linie de finanțare operațională;  Număr de locuri de campare amenajate. | MEAT, MADR, ANANP, AAP |
| e) amenajarea/refacerea de refugii montane şi a unor cabane turistice; | Da/Nu  Număr | Linie de finanțare operațională;  Număr de refugii turistice realizate/refăcute;  Număr de cabane turistice realizate/refăcute. | MEAT, ADR, ANANP, AAP |
| f) amenajarea de parcări în apropierea locurilor de acces în aria naturală protejată și la alte obiective turistice; | Da/Nu  Număr | Linie de finanțare operațională;  Număr de parcări amenajate. | ADR, ANANP, AAP |
| g) realizarea unui sistem unitar de semnalizare în interiorul destinației. | Da/Nu  Număr | Linie de finanțare operațională;  Număr sisteme unitare de semnalizare. | MEAT, ADR,  OMD |
| **B.1.2.**Dezvoltarea unei rețele de trasee turistice și cicloturistice la nivel național | | | | | |
| a) realizarea cadrului legal pentru omologarea traseelor turistice, inclusiv pentru cele care nu sunt în zonele montane; | Da/Nu | Legislație revizuită | Infrastructură pentru turism activ îmbunătățită, de calitate, competitivă;  Utilizatori care beneficiază de pistele/trasee de cicloturism/trasee pedestre/trasee turistice tematice. | MEAT |
| b) operaționalizarea unui program/linii de finanțare pentru:   * Crearea, monitorizarea și întreținerea infrastructurii dedicate cicloturismului atât pentru traseele europene EuroVelo 6 și 13, cât și pentru rețeaua națională și regională; * Crearea, monitorizarea și întreținerea rutelor pedestre europene (E3 și E8) și a altor rute tematice de lungă distanță, naționale și regionale. | Da/Nu  Număr | Program de finanțare operațional;  Număr trasee omologate;  Număr km piste/trasee de cicloturism amenajate;  Număr km trasee turistice naționale și regionale marcate. | MADR, MEAT, ADR |
| **B.1.3.**Valorificarea unor puncte de interes turistic la nivelul destinaţiilor ecoturistice/cu potenţial ecoturistic. Program/linie de finanțare pentru: | | | | | |
| a) amenajarea unor obiective naturale din interiorul destinaţiilor ecoturistice și a destinațiilor cu potențial ecoturistic; | Da/Nu  Număr | Program de finanțare operațional;  Număr de alte obiective naturale valorificate turistic. | Diversificarea ofertei turistice a destinației, creșterea calității și competitivității acesteia;  Turiști/vizitatori care beneficiază de obiectivele turistice naturale amenajate | ADR, MADR, MEAT, MMAP |
| b) reabilitarea/restaurarea/conservarea/consolidarea/ reconstrucția/valorificarea unor monumente culturale cu valoare turistică ridicată, situate în cadrul destinaţiilor ecoturistice și a destinațiilor cu potențial ecoturistic. | Da/Nu  Număr | Program de finanțare operațional;  Număr de alte obiective culturale valorificate turistic. | Diversificarea ofertei turistice a destinației, creșterea calității și competitivității acesteia;  Turiști/vizitatori care beneficiază de obiectivele turistice culturale amenajate | ADR, MADR, MEAT MC, INP |
| **B.1.4.** Sprijinirea inițiativelor de dezvoltare de ecomuzee, muzee și colecții etnografice în cadrul destinaţiilor ecoturistice | | | | | |
| a) Sprijinirea inițiativelor de dezvoltare de muzee și colecții etnografice în cadrul destinaţiilor ecoturistice (Program/linie de finanțare) | Da/Nu  Număr | Program de finanțare operațional;  Număr de muzee și colecții etnografice sprijinite. | Diversificarea ofertei turistice a destinației, creșterea calității și competitivității acesteia;  Turiști/vizitatori care beneficiază de obiectivele turistice culturale sprijinite | MC, INP, MADR, ADR |
| b) Inventarierea și crearea unei rețele de sate ecomuzeu pentru punerea în valoare a patrimoniului material și imaterial | Da/Nu  Număr | Rețea creată;  Număr sate ecomuzeu. |
| **B.1.5.** Ecologizarea și reabilitarea peisagistică a zonelor cu impact estetic negativ din cadrul destinațiilor (Program/linie de finanțare) | Da/Nu  Număr | Program de finanțare operațional;  Număr de proiecte de ecologizare/reabilitare peisagistică. | Destinații cu aspect peisagistic îmbunătățit;  Turiști/vizitatori care au ajuns în destinațiile sprijinite. | ADR, MIPE |
| ***B.2.* Crearea instrumentelor pentru protejarea şi menţinerea arhitecturii tradiţionale şi limitarea procesului de urbanizare la nivelul destinaţiilor ecoturistice** | | | | | |
| **B.2.1.**Actualizarea/realizarea documentaţiilor de urbanism la nivelul unităților administrativ-teritoriale incluse în cadrul destinaţiilor ecoturistice | | | | | |
| a) actualizarea/realizarea PUG-urilor la nivelul unităților administrativ-teritoriale incluse în cadrul destinaţiilor ecoturistice și a celor cu potențial ecoturistic; | Număr | Număr de PUG-uri realizate/revizuite | Politici de urbanism îmbunătățite | MDLPA, APL |
| b) actualizarea/realizarea regulamentor locale de urbanism/documentații de urbanism, prin care se vor detalia un set de reguli privind tipul de materiale, tehnici de construcție și aspectul general al clădirilor. | Număr | Număr de regulamente locale de urbanism realizate | MDLPA, APL |
| **B.2.2.**Implementarea unor soluţii pentru menţinerea arhitecturii tradiţionale | | | | | |
| Încurajarea populaţiei locale şi a investitorilor din turism pentru folosirea unor soluţii arhitecturale cu impact vizual minim și impact minim asupra mediului (elaborarea unor ghiduri de arhitectură specifică destinaţiilor/ghiduri de bune practici în privinţa infrastructurii turistice). | Număr | Număr de ghiduri realizate | Soluţii arhitecturale oferite;  Persoane/investitori care au apelat la un astfel de ghid. | MDLPA, OAR |
| **Domeniul C.**  **EDUCAŢIE ŞI CONŞTIENTIZARE** | | | | | |
| ***C.1.* Creşterea nivelului de conştientizare, apreciere şi cunoaştere a valorilor naturale şi culturale, a principiilor de ecoturism în rândul comunităţilor locale şi a vizitatorilor pe de o parte, dar şi în rândul administraţiilor publice centrale şi locale, ONG-urilor, instituţiilor de învăţământ, altor instituţii şi organizaţii pe de altă parte, pentru a orienta comportamentul acestora spre responsabilitate, participare, implicare în activităţile specifice ecoturismului** | | | | | |
| **C.1.1.** Conştientizarea şi educarea comunităţilor locale asupra valorilor naturale și culturale locale, cât și a importanţei conservării lor | | | | | |
| a)consilierea comunităţilor din cadrul destinaţiilor ecoturistice/cu potenţial ecoturistic; | Număr | Număr proiecte/acțiuni de consiliere (întâlniri, cursuri, schimburi de vizite şi bune practici)  Număr persoane consiliate. | Comunități conştientizate şi educate cu privire la valorile naturale și culturale locale și în privința importanţei conservării lor. | OMD, ANANP, AAP |
| b) crearea unor programe de voluntariat; | Număr | Număr de programe de voluntariat;  Număr voluntari implicați. | OMD, ANANP, AAP |
| c) crearea şi distribuirea de buletine informative periodice, materialele educative (pliante, broşuri şi alte materiale) ce conţin informaţii privind protecția naturii și dezvoltarea ecoturismului; | Număr | Număr de publicaţii/buletine/ materiale informative distribuite;  Număr persoane la care a ajuns informația/mesajul. | OMD, ANANP, AAP |
| d) dezvoltarea și implementarea de activităţi şi evenimente diverse în cadrul comunităţii (serbări, concursuri etc.). | Număr | Număr de evenimente organizate;  Număr persoane la care a ajuns informația/mesajul. | OMD, ANANP, AAP |
| **C.1.2.** Implicarea instituţiilor de învăţământ în activităţi de educare şi conştientizare a comunităţilor locale | | | | | |
| a) includerea principiilor de protecţie a mediului şi ecoturism în programa şcolară – realizarea unei curricule deschise; | DA/NU  Număr | Curriculum realizat  Număr instituții de învățământ care implementează respectiva curriculă;  Număr elevi care beneficiază de respectiva curriculă. | Elevi euducați/conștientizați cu privire la principiile de protecţie a mediului şi ecoturism | ME |
| b) dezvoltarea/promovarea/susținerea unor activități extracurriculare cu accent pe protecţia mediului şi ecoturism. | Număr | Număr școli care au implementat proiecte/activități extracurriculare cu accent pe protecţia mediului şi ecoturism;  Număr elevi implicați activități extracurriculare cu accent pe protecţia mediului şi ecoturism. | ME |
| **C.1.3.** Conştientizarea şi educarea vizitatorilor asupra principiilor ecoturismului şi a protecţiei mediului | Număr | Număr de materiale informative create (panouri, hărţi, afişe ilustrate, pliante)  Număr turiști/vizitatori la care ajunge mesajul. | Turiști/vizitatori informați/conștientizați | ANANP, AAP |
| **C.1.4.**  Încurajarea dezvoltării de rețele locale de servicii și produse turistice cu responsabilitate ridicată față de mediul natural și social | Număr | Număr de operatori turistici implicați | Turiști care beneficiază de serviciile turistice oferite de operatori responsabili | MEAT, Asociații din turism |
| **Domeniul D. DEZVOLTAREA RESURSELOR UMANE** | | | | | |
| ***D.1.* Îmbunătăţirea nivelului de pregătire profesională, precum şi dezvoltarea organizaţională, profesională şi a carierei pentru personalul implicat în activităţile de ecoturism din cadrul ariilor naturale protejate şi a resurselor umane ce desfăşoară o activitate lucrativă de turism şi în special de ecoturism** | | | | | |
| **D.1.1.** Crearea unor programe de pregătire pentru ghizi specializați pentru activități specifice ecoturismului | | | | | |
| a) crearea unor module de pregătire pentru ghidul de turism, pentru activități specifice ecoturismului; | Număr | Număr programe de formare pentru ghidul de turism, care au introdus modul pentru activități specifice ecoturismului;  Număr de persoane care au urmat respectivul modul. | Persoane formate/Ghizi pregătiți pentru activități specifice ecoturismului | ANC, CSTHR, furnizori de formare profesională, asociații din turism |
| b) elaborarea standardului ocupațional pentru specializarea *ghid habitat natural, floră, faună* și ulterior verificarea profesională, avizarea, validarea sectorială și aprobarea acestuia, în conformitate cu legislația în vigoare; | DA/NU | Standard ocupațional elaborat, verificat profesional, avizat, validat sectorial și aprobat, în conformitate cu legislația în vigoare |
| c) organizarea unor programe de formare pentru specializarea ghid habitat natural, floră, faună și pentru alte specializări (ghid de speoturism, ghid peșteră turistică, ghid ecvestru etc.). | Număr | Număr programe de formare pentru specializarea *ghid habitat natural, floră, faună;*  Număr de persoane care au urmat respectivul program. |
| **D.1.2.** Pregătirea și dezvoltarea profesională a personalului implicat în administrarea ariilor naturale protejate pentru managementul vizitatorilor și derularea de activităţi specifice ecoturismului | | | | | |
| a) realizarea şi implementarea unor module de pregătire profesională în managementul vizitatorilor și ecoturism, adaptate cerinţelor fiecărei categorii de personal al ariilor naturale protejate; | Număr | Număr de module de pregătire create pentru angajaţii ariilor naturale protejate;  Număr de persoane care au urmat respectivele module. | Angajaţi ai ariilor naturale protejate pregătiţi şi instruiţi pentru managementul vizitatorilor și derularea de activităţi specifice ecoturismului | ANANP, AAP |
| b) organizarea de grupuri de lucru şi ateliere de lucru pe tematici specifice legate de managementul ariilor naturale protejate şi a vizitatorilor; | Număr | Număr de ateliere de lucru şi grupuri de lucru organizate |
| c) realizarea de schimburi de experienţă naţionale şi internaţionale pentru angajaţii ariilor naturale protejate pe diverse domenii de activitate; | Număr | Număr de schimburi de experienţă ce au avut loc cu participarea angajaţilor ariilor naturale protejate |
| d) dezvoltarea unor programe de mentorat pe subiecte ce țin de ecoturism, a unor burse de studii. | Număr | Număr de programe de mentorat organizate; |
| **D.1.3.** Formarea de specialişti în managementul destinaţiei (eco)turistice. | Da/Nu  Număr | Program de pregătire pentru managementul destinaţiei (eco)turistice;  Număr de persoane care au urmat cursuri de pregătire în managementul destinaţiei (eco)turistice. | Management al destinațiilor ecoturistice de calitate superioară, prin obținerea  abilităţilor şi competenţelor necesare | CSTHR, furnizori de formare profesională, asociații din turism |
| **D.1.4.** Pregătirea profesională a personalului din cadrul Centrelor Naționale de Informare și Promovare Turistică/Centrelor Locale de Informare și Promovare Turistică | Număr | Număr programe de pregătire create;  Număr de persoane care au urmat respectivele programe. | Management al destinațiilor ecoturistice de calitate superioară, prin obținerea  abilităţilor şi competenţelor necesare | CSTHR, furnizori de formare profesională, asociații din turism |
| **D.1.4.** Pregătirea profesională a resurselor umane din sectorul privat, din domeniul ecoturismului | | | | | |
| a) crearea unor pachete educaţionale, informaţionale şi de pregătire inovative (inclusiv modele inovative în crearea afacerilor verzi) pentru administratorii/proprietarii care oferă servicii ecoturistice; | Număr | Număr programe de pregătire create;  Număr de persoane care au urmat respectivele programe.  Număr de afaceri verzi/ afaceri de ecoturism create ca urmare a participării la training sau în pachetele educaționale.  Număr de locuri de muncă “verzi” create în domeniul ecoturismului. | Servicii ecoturistice îmbunătățite calitativ;  Întreprinzători din ecoturism care oferă servicii îmbunătățite.  Ceșterea numărului de afaceri de ecoturism și al locurilor de muncă “verzi”. | CSTHR, furnizori de formare profesională, asociații din turism |
| b) organizarea unor sesiuni de training/cursuri de pregătire pentru angajații din ecoturism și pentru meșteșugari/producători locali. | Număr | Număr sesiuni de training create;  Număr de persoane care au urmat cursurile. | Servicii ecoturistice îmbunătățite calitativ;  Angajați din ecoturism pregătiți pentru a oferi servicii îmbunătățite calitativ. |
| **D.1.5.** Constituirea unui corp de formatori în ecoturism; | Da/Nu  Număr | Corp al formatorilor în ecoturism  Număr formatori | Persoane care oferă pregătire de specialitate pentru anumite grupuri cheie implicate în activităţi de conştientizare, educare şi dezvoltare a resurselor umane  Creşterea numărului furnizorilor de servicii ecoturistice, a eficienţei şi durabilităţii afacerilor lor. | CSTHR, furnizori de formare profesională, asociații din turism |
| **Domeniul E. DEZVOLTAREA AFACERILOR ŞI DEZVOLTAREA LOCALĂ** | | | | | |
| ***E.1.*****Dezvoltarea ofertei de produse ecoturistice realizate de comunităţile locale din cadrul destinațiilor ecoturistice/cu potențial ecoturistic** | | | | | |
| **E.1.1.** Stimularea activităților tradiţionale specifice destinaţiilor | | | | | |
| a) realizarea legislației pentru recunoașterea și certificarea meșteșugarilor tradiționali și a produselor tradiționale | Da/Nu | Legislație revizuită | Activități tradiționale recunoscute;  Meșteri tradiționali recunoscuți. | MC |
| b) crearea unui pachet de sprijin pentru meșteșugarii tradiționali / producătorii locali | Număr | Număr meșteri/producători locali susținuți. | Activități tradiţionale specifice destinațiilor păstrate/patrimoniu cultural imaterial păstrat;  Produse locale și tradiționale valorificate în turism. | MC, MADR, MEAT |
| c) inventarierea și promovarea în activitățile ecoturistice a patrimoniului cultural imaterial legat de activitățile agroculturale (agricole și pastorale); | Da/Nu | Inventariere realizată | MC, MADR, MEAT |
| **E.1.2.** Încurajarea dezvoltării de servicii de agrement cu impact minim asupra cadrului natural | | | | | |
| a) crearea unui program de microfinanțare (acțiune combinată cu E.1.3.); | Da/Nu  Număr | Program de microfinanțare operațional;  Număr de structuri care beneficiază de finanțare | Servicii de agrement durabile și competitive dezvoltate;  Turiști/vizitatori care beneficiază de noile servicii de agrement. | MEAT, MADR, ADR |
| b) crearea unui program de consiliere pentru localnicii care doresc să dezvolte astfel de servicii (acțiune combinată cu E.1.3.). | Da/Nu  Număr | Program de consiliere;  Număr de structuri care beneficiază de consiliere. | MEAT, OMD |
| **E.1.3.** Încurajarea dezvoltării unor structuri de primire turistică cu funcţiuni de cazare și alimentație | | | | | |
| a) crearea unui program de microfinanțare (acțiune combinată cu E.1.2.); | Da/Nu  Număr | Program de microfinanțare operațional;  Număr de structuri care beneficiază de finanțare | Structuri de primire turistică cu funcţiuni de cazare/alimentație durabile și competitive dezvoltate;  Turiști care beneficiază de noile structuri. | MEAT, MADR, ADR |
| b) crearea unui program de consiliere pentru localnicii care doresc să dezvolte astfel de servicii (acțiune combinată cu E.1.2.). | Da/Nu  Număr | Program de consiliere;  Număr de structuri care beneficiază de consiliere. | MEAT, OMD |
| **E.1.4.** Dezvoltarea și susținerea Punctelor Gastronomice Locale (PGL) | | | | | |
| a) oferire de consultanță/informaţii privind posibilitatea deschiderii unei astfel de unități și privind normele şi condiţiile de igienă care ar trebui respectate; | Număr | Număr de structuri PGL create | Facilități de alimentație la nivelul destinaţiei, bazate pe gastronomia specifică zonei;  Turiști care beneficiază de noile structuri. | ANSVSA, OMD |
| b) promovarea acestui concept în rândul turiștilor sosiți în cadrul destinațiilor ecoturistice (și nu numai); | Număr | Număr de structuri PGL promovate |
| c) flexibilizarea conceptului pentru a putea fi aplicat în cadrul pensiunilor. | Da/Nu | Legislație revizuită |
| d) crearea unor rețele de PGL la nivel de destinație ecoturistică, care să pună în valoare produsele agroalimentare certificate DOP (denumire de origine), IGP (protecția indicațiilor garantate), STG (specialități tradiționale garantate), produse certificate montan, produse atestate traditional, produse certificate etic, produse atestate local | Da/Nu  Număr | Număr destinații la nivelul cărora s-a o rețea de PGL |
| e) Operaționalizarea unei linii de finanțare pentru Punctele Gastronomice Locale (PGL) | Da/Nu | Linie de finanțare operațională; | MADR |
| ***E.2.* Îmbunătățirea cadrului legal propiceactivităților din sfera ecoturismului pentru micii întreprinzători locali** | | | | | |
| **E.2.1.** Simplificarea cadrului legislativ din domeniul turismului și din domeniile adiacente, care afectează negativ afacerile mici din turism din zone rurale | Da/Nu | Legislație revizuită | Cadru legislativ din domeniul turismului și din domeniile adiacente simplificat;  Structuri de primire turistică beneficiare ale modificărilor legislative în vederea clasificării. | MEAT |
| **E.2.2.** Transparentizarea cadrului legislativ din domeniul turismului și din domeniile adiacente | | | | | |
| a) realizarea și promovarea unui ghid destinat proprietarilor de structuri turistice de mici dimensiuni din mediul rural, în care vor fi centralizate toate reglementările la care acestea se supun (din domeniul turismului, mediului, PSI, ANSVSA, ITM etc.), într-un limbaj transparent și accesibil; | Da/Nu | Ghid realizat | Cadru legislativ din domeniul turismului și din domeniile adiacente transparentizat;  Operatori economici care beneficiază de informații îmbunătățite legate de reglementările din domeniul turismului. | MEAT, asociații din turism |
| b) realizarea unui program de consiliere la nivelul destinațiilor, pentru dezvoltarea micilor afaceri din sfera ecoturismului - oferirea de informații cu privire la reglementările legale applicate în domeniu (acțiune combinată cu E.1.2. și E.1.3.). | Da/Nu  Număr | Program de consiliere realizat;  Număr destinații care implementează programul de consiliere. | MEAT, OMD |
| **Domeniul F. CONSERVAREA NATURII ŞI PROTECȚIA MEDIULUI** | | | | | |
| ***F.1.* Participarea activă la conservarea şi gestionarea durabilă a biodiversităţii** | | | | | |
| **F.1.1.** Participarea activă a operatorilor economici din cadrul destinaţiilor la conservarea biodiversităţii | | | | | |
| a) realizarea unor programe de atragere voluntară a operatorilor economici locali pentru a participa la acţiunile de conservare, reecologizare în cadrul ariilor naturale protejate; | Număr | Număr programe create;  Număr de agenţi economici din cadrul destinaţiilor care participă în mod voluntar la acţiuni de conservare. | Operatori economici locali din cadrul destinațiilor implicați activ în conservarea biodiversității;  Creșterea sustenabilității destinației. | OMD |
| b) crearea unor mecanisme financiare pentru serviciile ecosistemice furnizate de ariile naturale protejate și de alte componente naturale ale destinației, aferente turismului. | Număr | Număr mecanisme financiare pentru serviciile ecosistemice furnizate de ariile naturale protejate;  Valoare fonduri pentru servicii ecosistemice colectate. |
| **F.1.2.** Crearea unor programe pentru a încuraja participarea activă a turiştilor la conservarea biodiversităţii | Număr | Număr programe create;  Număr de turişti participanţi anual la aceste activităţi de conservare a biodiversității | Un grad de înţelegere şi participare personală mai activă din partea vizitatorilor;  Creșterea sustenabilității destinației. |
| ***F.2.* Aplicarea acţiunilor de protecție a mediului și dezvoltare durabilă la nivelul destinaţiilor ecoturistice sau cu potențial ecoturistic** | | | | | |
| **F.2.1.**Implementarea unui set de măsuri pentru managementul vizitatorilor la nivelul destinației | Număr | Număr de destinații care au planificat și implementat tehnici de management al vizitatorilor | Impact negativ produs de vizitatori la nivelul destinațiilor redus;  Vizitatori cu o calitate a experienței îmbunătățită. | OMD, ANANP, AAP |
| **F.2.2.**Monitorizarea permanentă a impactului asupra mediului la nivelul destinației/ariei naturale protejate din cadrul destinației | Număr | Număr de destinații/arii naturale protejate pentru care s-au realizat evaluări ale impactului | Impact negativ produs de vizitatori la nivelul destinațiilor redus | OMD, ANANP, AAP, MMAP |
| **F.2.3.** Implementarea unor politici de mediu la nivelul destinațiilor ecoturistice/cu potențial ecoturistic | Număr | Număr destinații ce au implementat o politică/măsuri de mediu | Impact negativ asupra mediului în cadrul destinației redus | OMD |
| **F.2.4.** Extinderea formelor de protecţie, pază, patrulare la nivelul ariilor naturale protejate | | | | | |
| a) realizarea de multiple parteneriate între instituţiile MAI, GNM, Salvamont şi administratorii ariilor naturale protejate; | Număr | Număr de parteneriate realizate | Arii naturale protejate cu un regim mai bun de protecție | ANANP, AAP |
| b) creşterea dotărilor tehnice pentru supraveghere şi control, dublate de operaționalizarea unor instrumente electronice de alertare/transmitere sesizări. | Număr | Număr arii naturale protejate care au dezvoltat proiecte pentru creșterea dotărilor tehnice pentru supraveghere şi control, alertare |
| ***F.3.*** **Identificarea unor instrumente pentru transportul turistic în interiorul și către destinaţie** | | | | | |
| **F.3.1.** Încurajarea folosirii mijloacelor alternative de transport și a transportului în comun în interiorul și spre destinație | | | | | |
| a) oferirea unor variante de transport în comun, în interiorul și spre destinație, și elaborarea de măsuri pentru adaptarea mijloacelor de transport în comun pentru a răspunde necesităților; | Număr | Număr de facilităţi de transport în comun, adaptate necesităților turiștilor, introduse | Acces cu mijloace de transport în comun/cu mijloace alternative de transport spre și în cadrul destinației;  Turiști care beneficiază de mijloace de transport în comun/mijloace alternative de transport spre și în cadrul destinației. | OMD |
| b) promovarea mijloacelor de transport în comun și a mijloacelor alternative de transport (biciclete, bărci cu vâsle, atelaje trase de cai etc.) și oferirea de soluţii de trasee off-road în afara ariei naturale protejate. | Număr | Număr de surse de informaţii cu privire la programul mijloacelor de transport în comun și a altor variante alternative de transport oferite la nivelul destinației |
| **Domeniul G. MARKETING** | | | | | |
| ***G.1.* Intensificarea activităţii de cercetare de piaţă și de monitorizare a fluxurilor turistice, în scopul fundamentării deciziilor viitoare de dezvoltare** | | | | | |
| **G.1.1.** Realizarea de activități de cercetare a pieței ecoturistice | Număr | Număr de rapoarte/cercetări/ studii | Decizii ale MEAT/OMD-urilor luate pe baza studiilor. | MEAT, OMD, asociații din turism |
| **G.1.2.** Realizarea şi implementarea unui sistem de monitorizare aactivității turistice din cadrul destinației (include profilul destinației, profilul vizitatorilor, satisfacția acestora) | | | | | |
| a) realizarea unei metodologii comune de monitorizare pentru toate destinațiile; | Da/Nu | Metodologie de monitorizare a fluxurilor turistice și de evaluare a satisfacției vizitatorilor | Decizii ale MEAT/OMD-urilor luate pe baza rapoartelor de monitorizare. | MEAT, IC, OMD, asociații din turism |
| b) implementarea sistemului de culegere a datelor, analizarea, interpretarea rezultatelor și identificarea de soluții pentru creșterea calității serviciilor. | Număr | Număr de destinații ce au implementat un sistem de monitorizare a fluxurilor de vizitatori și a satisfacției acestora;  Numărul de rapoarte de monitorizare realizate. | MEAT, OMD, IC, asociații din turism |
| ***G.2.* Îmbunătăţirea calităţii experienţei ecoturistice** | | | | | |
| **G.2.1.** Crearea unor produse/programe ecoturistice inovative la nivel de destinaţie | Număr | Număr de programe ecoturistice inovative dezvoltate și promovate | Turiști/vizitatori care beneficiază de programele ecoturistice inovative | OMD, asociații din turism |
| ***G.3.* Realizarea unor branduri locale pentru destinațiile ecoturistice,** **sub umbrela brandului turistic național** | | | | | |
| **G.3.1.** Realizarea unor branduri ecoturistice locale, la nivel de destinație | | | | | |
| a) realizarea unui brand turistic și a unei mărci locale pentru fiecare destinație ecoturistică | Număr | Număr de destinaţii care au dezvoltat brand turistic/marcă locală | Promovarea unitară la nivelul destinațiilor ecoturistice/cu potențial ecoturistic;  Notorietatea destinațiilor îmbunătățită. | OMD |
| b) utilizarea mărcii locale pentru produse și servicii (turistice și conexe) oferite în cadrul destinației. | Număr | Număr de destinaţii care au dezvoltat mărci locale;  Număr produse/servicii care folosesc marca locală. | Individualizarea fiecărei destinaţii ecoturistice prin oferirea de produse caracteristice |
| c) realizarea unui sistem de verificare a calității produselor și serviciilor ce folosesc marca destinației. | Număr | Număr de produse locale/servicii promovate sub umbrela unei mărci | Garantarea faptului că produsele şi serviciile oferite sunt de calitate și sunt realizate pe plan local |
| **G.3.2.** Realizarea unei identități vizuale pentru sistemul de certificare al destinațiilor de ecoturism din România | Da/Nu  Număr | Identitate vizuală pentru destinațiile ecoturistice;  Număr destinații ecoturistice recunoscute care folosesc respectiva identitate vizuală. | Promovare unitară, sub o umbrelă comună a destinațiilor ecoturistice din România.  Notorietatea destinațiilor îmbunătățită. | MEAT |
| ***G.4.* Promovarea produsului ecoturistic la nivel naţional şi internaţional** | | | | | |
| **G.4.1.** Realizarea planului şi campaniei de promovare a destinațiilor ecoturistice și a României ca destinație ecoturistică | | | | | |
| a) realizarea unei secţiuni speciale în cadrul site-ului de promovare al ministerului responsabil cu dezvoltarea turismului dedicată ecoturismului și corelarea ei cu alte platforme dedicate ecoturismului; | Da/Nu | Secţiune din cadrul portalului de promovare;  Număr persoane expuse mesajului. | Creșterea notorietății României ca destinație ecoturistică;  Creșterea numărului de turiști care consumă servicii/produse ecoturistice. | MEAT |
| b) realizarea layout-ului pentru materialele de promovare a destinațiilor ecoturistice | Da/Nu | Layout pentru materialele de promovare (ghid turistic/broșură, pliant, hartă, poster etc.) |
| c) realizarea de campanii publicitare; | Număr | Număr campanii publicitare;  Număr persoane expuse mesajului. |
| d) realizarea de campanii de relaţii publice; | Număr | Număr de evenimente organizate;  Număr persoane expuse mesajului. | Creșterea notorietății României ca destinație ecoturistică;  Relaţie funcţională de lungă durată cu tur-operatori și diferite categorii de influenceri, lucru ce va îmbunătăţi imaginea de ansamblu a României ca destinaţie ecoturistică;  Creșterea numărului de turiști care consumă servicii/produse ecoturistice. |
| e) realizarea unor study tururi pentru tur-operatori naționali și internaționali și influenceri; | Număr | Număr de evenimente organizate;  Număr persoane expuse mesajului. |
| f) participarea la târguri şi expoziţii de turism şi specializate pe ecoturism; | Număr | Număr de participări la evenimente;  Număr persoane expuse mesajului. |
| g) planificarea și implementarea marketingului online. | Număr | Număr campanii de marketing online;  Număr persoane expuse mesajului. | Creșterea notorietății României ca destinație ecoturistică;  Creșterea numărului de turiști care consumă servicii/produse ecoturistice. |
| **G.4.2.** Realizarea de acţiuni de promovare la nivel de destinaţie ecoturistică | | | | | |
| a)realizarea unei baze cu imagini foto și video de bună calitate; | Număr | Număr destinații cu bază de date - imagini foto/video pentru promovare  Număr de imagini (foto, video) | Creșterea notorietății destinațiilor ecoturistice din România;  Creșterea numărului de turiști care consumă servicii/produse ecoturistice. | OMD |
| b) realizarea de tipărituri; | Număr | Număr de materiale tipărite;  Număr persoane expuse mesajului. |
| c) realizarea unor website-uri proprii pentru destinații; | Număr | Număr de site-uri realizate/optimizate;  Număr persoane expuse mesajului. |
| d) participarea la evenimente de promovare specifice din ţară şi din străinătate; | Număr | Număr de participări la evenimente;  Număr persoane expuse mesajului. | Creșterea notorietății destinațiilor ecoturistice din România;  Relaţie funcţională de lungă durată cu mass-media, tur-operatorii, lucru ce va îmbunătăţi imaginea destinaţiilor ecoturistice;  Creșterea numărului de turiști care consumă servicii/produse ecoturistice. |
| e) organizarea unor evenimente specifice pe plan local; | Număr | Număr de evenimente organizate;  Număr persoane expuse mesajului. |
| f) organizarea unor seminarii/conferințe/mese rotunde pe teme precum ecoturismul, dezvoltarea durabilă, protecţia mediului; | Număr | Număr de evenimente organizate;  Număr persoane expuse mesajului. |
| g) planificarea și implementarea marketingului online la nivelul fiecărei destinații. | Număr | Număr campanii de marketing online;  Număr persoane expuse mesajului. | Creșterea notorietății destinațiilor ecoturistice din România;  Creșterea numărului de turiști care consumă servicii/produse ecoturistice. |

1. UNEP, *Green Economy and Trade. Trends, Challenges and Opportunities*, 2013, pag. 276 ([http://www.unep.org/greeneconomy/ Portals/88/GETReport/pdf/FullReport.pdf](http://www.unep.org/greeneconomy/%20Portals/88/GETReport/pdf/FullReport.pdf)) [↑](#footnote-ref-1)
2. definiția adoptată în OUG nr. 195/2005 privind protecţia mediului. [↑](#footnote-ref-2)
3. Fundaţia Centrul Naţional pentru Dezvoltare Durabilă, *Natura 2000 în România*, Bucureşti, 2012, pag. 6 [↑](#footnote-ref-3)
4. au fost consultate mai multe surse: <http://romania.panda.org/>, <http://www.rosilva.ro/>, [↑](#footnote-ref-4)
5. <http://www.hunterclub.ro/forums/content.php/117-Lupii-Romaniei-in-mijlocul-unui-conflict>, <http://www.anpm.ro/anpm_resources/migrated_content/uploads/16103_6%20CONS.%20NAT,%20Biodiversitate,%20Biosecuritate.pdf> [↑](#footnote-ref-5)
6. O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011 [↑](#footnote-ref-6)
7. <http://www.fpdl.ro/public/pdfs/ecoturism.pdf> (Programul: Parteneriat pentru Dezvoltare Economică Locală, *Raport privind posibilităţile de dezvoltare a ecoturismului în zona localităţilor Horezu, Novaci, Polovragi, Costeşti, Maldăreşti, Vaideeni*, 2005) [↑](#footnote-ref-7)
8. începând cu anul 2003 programul este cunoscut cu numele de *Eco-Certification* [↑](#footnote-ref-8)
9. în anul 2002 asociația și-a schimbat numele din Ecotourism Association of Australia în Ecotourism Australia. [↑](#footnote-ref-9)
10. <https://www.asociatiaaer.ro/certificare-2/> [↑](#footnote-ref-10)
11. *managementul vizitatorilor în ariile naturale protejate* se referă la gestionarea fluxurilor de vizitatori (atât vizitatori de o zi cât şi turişti cazați) și se referă în mod normal atât la teritoriul ariei naturale protejate, cât şi imediata sa vecinătate. Managementul vizitatorilor se concentrează asupra creării unui mecanism care să-i îndrume pe vizitatorii potriviţi la locul potrivit, asigurându-le cele mai bune oportunităţi pentru satisfacerea dorințelor de petrecere a timpului (în aer liber), generând cel mai mic impact negativ posibil asupra naturii şi comunităţilor locale şi asigurând cele mai bune oportunităţi pentru afaceri turistice locale durabile (Andrei Blumer, Managementul vizitatorilor şi dezvoltarea turismului în interiorul şi în jurul ariilor protejate din Republica Moldova, 2013) [↑](#footnote-ref-11)
12. situația ariilor naturale protejate cu plan de management aprobat se găsește pe pagina web a Agenției Naționale pentru Arii Naturale Protejate (<http://ananp.gov.ro/pm-aprobate-tabel-sinoptic/>) [↑](#footnote-ref-12)
13. transportul în comun reprezentând transport de persoane pe cale rutieră, feroviară sau navală pentru accesul la elemente de patrimoniu, obiective turistice, realizat cu mijloace de transport specifice fiecărui domeniu, altele decât cele personale [↑](#footnote-ref-13)
14. Banca Mondială, Strategia națională a României pentru dezvoltarea turismului 2019-2030, Volumul 1, 2018, p. 70 (<http://b2b-strategy.ro/b2b/wp-content/uploads/Strategia-na%C8%9Bional%C4%83-a-Rom%C3%A2niei-pentru-dezvoltarea-turismului-Volumul-1.pdf>, accesat la 29.01.2021) [↑](#footnote-ref-14)
15. Idem, p. 80-81 [↑](#footnote-ref-15)
16. așa cum apar în *H.G. nr. 358/2019 privind aprobarea Strategiei naționale de dezvoltare a ecoturismului – context, viziune și obiective – 2019 – 2029* [↑](#footnote-ref-16)
17. în cadrul acestui document, prin destinație cu potențial ecoturistic se înțelege o destinație turistică în care să existe o arie naturală protejată și care are potențial să intre în cadrul rețelei de destinații ecoturistice [↑](#footnote-ref-17)
18. Se propune schimbarea obiectivului în: *Realizarea unor branduri locale pentru destinațiile ecoturistice, sub umbrela brandului turistic național* [↑](#footnote-ref-18)
19. înființat prin Ordinul Ministerului Dezvoltării Regionale şi Turismului nr. 56 din 14.01.2011 [↑](#footnote-ref-19)
20. una din recomandările OMT cu ocazia Anului Internaţional al Ecoturismului (2002) [↑](#footnote-ref-20)
21. va fi instituit un program de finanțare, care va fi aprobat prin ordin al conducătorului autorității publice centrale din domeniul turismului. [↑](#footnote-ref-21)
22. reţea între structurile de management create [↑](#footnote-ref-22)
23. în funcţie de impactul pe care turismul ecvestru îl are asupra habitatelor şi asupra vizitatorilor necălare, aceste trasee se pot suprapune sau nu cu celelalte categorii de trasee. [↑](#footnote-ref-23)
24. această ocupație este inclusă în COR, dar nu există Standard Ocupațional elaborat [↑](#footnote-ref-24)
25. vor fi avute în vedere:

    a) pregătirea directorilor de parc şi a custozilor ariilor protejate pe teme specifice: managementul ariilor naturale protejate, managementul vizitatorilor, legislaţie, planificare financiară şi abilităţi de afaceri, soluţionarea conflictelor etc.

    b) pregătirea personalului responsabil cu conştientizarea publică, relaţiile cu comunităţile, educaţie ecologică şi turism pe teme specifice: abilităţi de comunicare, relaţii cu vizitatorii şi comunitatea, marketing şi promovare, educaţie de mediu, cercetare şi monitorizare ecologică, interpretarea valorilor rezervaţiei, legislaţie, biodiversitate, turism durabil, dezvoltare durabilă etc.

    c) pregătirea rangerilor pentru derularea de activităţi specifice ecoturismului.

    d) pregătirea personalului din centrele de vizitare pentru a obține competenţe necesare în informarea turistică eficientă, cercetare şi statistică în turism, planificarea şi dezvoltarea turismului sustenabil, marketing etc. [↑](#footnote-ref-25)
26. Un exemplu ar fi crearea unui pachet de pregătire în patru paşi:

    Modulul 1: *Start up în ecoturism!* - se adresează tuturor întreprinzătorilor din sectorul ecoturistic. Obiectivul este de a informa participanţii cu privire la ceea ce reprezintă ecoturismul. În funcţie de situaţie, primul modul poate fi prezentat în diferite formate (seminarii, CD ROM interactiv sau module on-line, broşuri).

    Modulul 2: *Cum dezvolt o afacere de ecoturism?* - oferă informaţii mai aprofundate cu privire la conceptul de ecoturism şi implementarea sa. Acest curs este deschis tuturor companiilor care doresc să dezvolte afaceri în domeniu (analiza destinaţiei, planul de management, politicile de achiziţie, managementul calităţii). Se vor organiza seminarii de 2-3 zile cu instructori mobili şi se va stimula schimbul de experienţe şi cunoştinţe între antreprenori.

    Modulul 3: *Afaceri interactive de ecoturism!* - antreprenorii transformă şi aplică principiile conceptului de ecoturism în practică în propria afacere. La acest nivel este foarte util să se ofere consultanţă externă. Participanţii lucrează cu propria analiză a destinaţiei, sistem de management, politica de achiziţionare, dezvoltarea produsului, managementul calităţii şi plan intern de pregătire.

    Modul 4: *Exemple de bune practici: Avantaje pentru afaceri* - participanţilor li se vor oferi exemple concrete de idei de succes şi vor încerca să găsească idei similare pentru propria afacere. Se vor edita şi distribui Coduri de conduită şi Ghiduri de bune practici în ecoturism pentru operatori, agenţii economici din turism, factori de decizie. [↑](#footnote-ref-26)
27. concept dezvoltat de Autoritatea Națională Sanitar Veterinară și pentru Siguranța Alimentelor [↑](#footnote-ref-27)
28. Asociația Ivan Patzaichin – Mila 23, *Punct Gastronomic Local. Ghid de bune practici de igienă și producție culinară* [↑](#footnote-ref-28)
29. Concluziile unei cercetări realizate de AER (2013) - Studiu cu privire la problemele pensiunilor turistice din punct de vedere legislativ [↑](#footnote-ref-29)
30. În cadrul planurilor de management al vizitatorilor s-au schiţat astfel de zonări, care conțin o scurtă caracterizare a acestor zone, tipul de infrastructură permis şi principalele tehnici de interpretare folosite [↑](#footnote-ref-30)
31. abrevierea OMD este folosită pentru Organizațiile de Management al Destinației create la nivelul destinațiilor ecoturistice, înființate și recunoscute conform legislației (după elaborarea normelor privind înființarea, funcționarea, acreditarea și reacreditarea OMD-urilor), dar și pentru organizațiile/structurile de management care funcționează ca atare, dar încă nu sunt oficial recunoscute. [↑](#footnote-ref-31)
32. furnizori de formare profesională, autorizați de către comisiile de autorizare, înființate de ANC [↑](#footnote-ref-32)