

**GUVERNUL ROMÂNIEI**

**HOTĂRÂRE**

**pentru aprobarea Planului de acțiune – 2023 - 2029 la Strategia națională de dezvoltare a ecoturismului - context, viziune și obiective - 2019-2029, precum și pentru** modificarea și completarea [**Strategiei naționale**](https://legislatie.just.ro/Public/DetaliiDocumentAfis/219401)**de dezvoltare a ecoturismului - context, viziune și obiective - 2019-2029 aprobată prin**  **Hotărârea Guvernului nr.** **358/2019**

În temeiul art. 108 din Constituția României, republicată, al art. 25 lit. e) din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare și al art. 3 din Hotărârea Guvernului nr. 358/2019 privind aprobarea [Strategiei naționale](https://legislatie.just.ro/Public/DetaliiDocumentAfis/219401) de dezvoltare a ecoturismului - context, viziune și obiective - 2019-2029

Guvernul României adoptă prezenta hotărâre.

ARTICOLUL I

Se aprobă Planul de acțiune - 2023 - 2029 la Strategia națională de dezvoltare a ecoturismului - context, viziune și obiective - 2019-2029, aprobată prin Hotărârea Guvernului nr. 358/2019, prevăzut în Anexa nr. 1 la prezenta hotărâre.

ARTICOLUL II

[Strategia națională](https://legislatie.just.ro/Public/DetaliiDocumentAfis/219401) de dezvoltare a ecoturismului - context, viziune și obiective - 2019-2029, aprobată prin Hotărârea Guvernului nr. 358/2019, publicată în Monitorul Oficial al României, Partea I, nr. 520 din 26 iunie 2019, se modifică după cum urmează:

1. Anexele nr. 11 și 12 se modifică și se înlocuiesc cu Anexele nr. 2 și 3 la prezenta hotărâre.

2. După Anexa nr. 12, se introduce o nouă anexă, Anexa nr. 13, având cuprinsul prevăzut în Anexa nr. 1 la prezenta hotărâre.

ARTICOLUL III

În termen de 30 de zile de la data intrării în vigoare a prezentei hotărâri, vor fi aprobate prin ordin al ministrului economiei, antreprenoriatului și turismului Regulamentul privind constituirea, organizarea şi funcţionarea Comisiei pentru desemnarea destinațiilor ecoturistice, precum și, procedura de evaluare privind desemnarea destinațiilor ecoturistice.

ARTICOLUL IV

Finanțarea necesară îndeplinirii obiectivelor prevăzute în [Strategia națională](https://legislatie.just.ro/Public/DetaliiDocumentAfis/219401) de dezvoltare a ecoturismului - context, viziune și obiective - 2019-2029 se realizează în limita bugetelor anuale aprobate ale autorităților/instituțiilor publice implicate, precum și din alte surse legal constituite.

ARTICOLUL V

Anexele nr. 1-3 fac parte integrantă din prezenta hotărâre.

### PRIM-MINISTRU

### Ion - Marcel CIOLACU