**NOTĂ DE FUNDAMENTARE**

|  |  |  |  |  |  |  |
| --- | --- | --- | --- | --- | --- | --- |
| **Secțiunea 1:**  **Titlul proiectului de act normativ**  **Hotărârea Guvernului pentru aprobarea Planului de acțiune – 2023 - 2029 la Strategia națională de dezvoltare a ecoturismului - context, viziune și obiective - 2019-2029, precum și pentru modificarea și completarea Strategiei naționale de dezvoltare a ecoturismului - context, viziune și obiective - 2019-2029 aprobată prin Hotărârea Guvernului nr. 358/2019** | | | | | | |
| **Secțiunea a 2-a:**  **Motivul emiterii actului normativ** | | | | | | |
| 2.1 Sursa proiectului de act normativ  *Strategia națională de dezvoltare a ecoturismului* *- context, viziune și obiective - 2019-2029* a fost aprobată prin *Hotărârea Guvernului nr. 358/2019.* Conform acestui document, în termen de doi ani de la intrarea sa în vigoare trebuie elaborat planul de acțiune pentru implementarea obiectivelor propuse în strategie.  De asemenea, în cadrul Programului de Guvernare 2023-2024, una dintre direcțiile de acțiune pentru dezvoltarea turismului o reprezintă *adoptarea strategiei naționale de dezvoltare și promovare a turismului, a unor noi strategii sectoriale, precum și implementarea planurilor de acțiune aferente.* | | | | | | |
| 2.2 Descrierea situației actuale  a) prezentarea cadrului legal și instituțional existent  *Principalele acte normative în domeniu sunt:*   * *Ordonanța Guvernului nr. 58/1998 privind organizarea și desfășurarea activității de turism în România, cu modificările și completările ulterioare;* * *Hotărârea Guvernului nr. 20/2012 privind aprobarea Programului multianual de marketing și promovare turistică și a Programului multianual de dezvoltare a destinațiilor, formelor și produselor turistice, cu modificările și completările ulterioare;* * *Hotărârea Guvernului nr. 358/2019 privind aprobarea Strategiei naționale de dezvoltare a ecoturismului - context, viziune și obiective - 2019-2029.* Conform art. 3 din acest act normativ, în termen de 2 ani de la intrarea în vigoare a Hotărârii Guvernului, va fi aprobat planul de acțiune avut în vedere pentru implementarea obiectivelor propuse prin *respective strategie*.   *Cadrul instituțional include:*   * Hotărârea Guvernului nr. 1327/2021 privind organizarea și funcționarea Ministerului Antreprenoriatului și Turismului. Conform art 4 lit. D pct. 13, printre atribuțiile specifice exercitate în realizarea funcțiilor sale se regăsește și elaborarea de strategii și planurile de acțiune aferente domeniului turismului. Iar conform art 4 lit. D pct. 36 din același act normativ, ministerul coordonează și implementează Strategia națională de dezvoltare a ecoturismului - context, viziune și obiective - 2019-2029, aprobată prin Hotărârea Guvernului nr. 358/2019, și coordonează procesul de desemnare a destinațiilor ecoturistice din România. * **Ordonanța de urgență a Guvernului nr. 59/2023 privind stabilirea unor măsuri la nivelul administrației publice centrale.**   b) definirea problemei/problemelor la rezolvarea căreia/cărora va contribui proiectul de act normativ  A. Deși *Strategia națională de dezvoltare a ecoturismului – context, viziune și obiective – 2019-2029* a fost aprobată prin Hotărârea Guvernului nr. 358/2019, totuși la momentul respectiv nu a fost aprobat și planul de acțiune pentru implementarea acesteia.  În continuare au fost identificate o serie de probleme la care se dorește să se găsească soluții, prin intermediul strategiei și a planului de acțiune aferent:  ***Lipsa unor abordări unitare de dezvoltare și promovare***  O problemă importantă, cu care se confruntă industria turistică din România, o constituie lipsa cooperării și coordonării între diferiții factori implicați în dezvoltarea și promovarea produselor și destinațiilor turistice, acest lucru aplicându-se și la nivelul destinațiilor mai mici, din mediul rural, respectiv la nivelul potențialelor destinații ecoturistice.  În cele mai multe cazuri, se constată absența unor structuri de management funcționale la nivelul destinațiilor, dar și lipsa sprijinului din partea statului, pentru aceste structuri.  ***Structuri și produse turistice***  Capacitatea de cazare în multe zone naturale valoroase este redusă (de exemplu Parcul Naţional Munţii Măcinului, Parcul Național Cheile Nerei Beușnița, Parcul Natural Grădiştea Muncelului – Cioclovina), iar de multe ori nu este adaptată acestui segment de turiști.  De asemenea, în multe zone activităţile în aer liber (căţărare, schi fond, canoeing, rafting, cicloturism etc.) sunt destul de puţin dezvoltate.  Stakeholderii din domeniu au semnalat lipsa unui sistem de stimulare a rezidenţilor din cadrul parcurilor sau din imediata vecinătate a acestora de a dezvolta mici afaceri și, în special, activităţi şi servicii turistice. De asemenea, birocraţia, taxele pentru eliberarea de autorizaţii, slaba transparență și abuzurile organelor de control din partea autorităţilor statului (de exemplu securitate alimentară), fac ca o bună parte din afacerile mici din mediul rural să dorească să lucreze „la negru”.  La acestea se adaugă dificultatea operatorilor turistici de mici dimensiuni din mediul rural de a obţine anumite etichetări (ex.: eticheta ecologică europeană), dar și dezinteresul acestora, cauzat de neidentificarea unor beneficii potențiale pe termen scurt.  ***Marketing***  Din păcate, la nivel național nu s-au mai realizat în ultimii ani studii/cercetări de piață, studii de segmentare a pieţei, studii de imagine pe pieţele ţintă, studii privind tiparul şi distribuţia cererii, profilul consumatorului (motivaţie, nevoi, categorii, ce se aşteaptă de la o destinaţie, cât sunt dispuşi să plătească) etc., analize ale concurenţilor (produse oferite, puncte slabe, puncte forte, avantaje competitive etc.). Lipsa datelor crează dificultăți în eficientizarea procesului decizional în domeniul turismului, în general, și al ecoturismului, în special.  Același lucru se întâmplă, în mare parte și la nivel local, chiar dacă în anumite cazuri izolate au fost realizate în ultimii ani anumite monitorizări ale fluxurilor de vizitatori.  Organizațiile de management al destinațiilor lipsesc, iar acolo unde s-au cristalizat anumite structuri care coordonează activitatea de dezvoltare și promovare turistică la nivelul destinațiilor, acestea lucrează cu un buget extrem de mic. De aici rezultă un proces greoi în vederea realizării unei promovări unitare și al creării unor branduri turistice la nivelul destinațiilor.  Procesul de branding la nivelul destinațiilor este în faza de pionierat. Un rol important în procesul de marketing al destinațiilor ecoturistice din România a preluat societatea civilă.  ***Infrastructura de vizitare a ariilor naturale protejate***  Ariile naturale protejate contribuie la realizarea ofertei ecoturistice a destinațiilor în măsura în care sunt amenajate pentru vizitare. Pe de altă parte, o organizare deficitară a acestor areale sensibile sau lipsa acesteia le expune degradării provocate de presiunea turistică (fluxuri supradimensionate de vizitatori în anumite areale și în anumite perioade), aducându-se astfel prejudicii, uneori ireversibile.  ***Managementul vizitatorilor în ariile naturale protejate[[1]](#footnote-1)***  În prezent, Agenția Națională pentru Arii Naturale Protejate (ANANP), prin structurile sale teritoriale, asigură administrarea majorității ariilor naturale protejate (conform Legii nr. 95/2016 privind înființarea Agenției Naționale pentru Arii Naturale Protejate și pentru modificarea O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare). Printre excepții se numără parcurile naționale și parcurile naturale. Acest proces fiind încă în fază incipientă, un număr mare dintre ariile naturale protejate din România nu au planurile de management aprobate, iar multe dintre ele nu conțin un plan de management al vizitatorilor.  De asemenea, ariile naturale protejate majore (parcurile naționale și naturale), chiar și cele cu structuri de management constituite de mai mult timp, nu dispun de personal suficient și adecvat pregătit pentru dezvoltarea turismului. Conform *Anexei nr. 2* din *H.G. nr. 203/2003 privind delimitarea rezervaţiilor biosferei, parcurilor naţionale şi parcurilor naturale şi constituirea administraţiilor acestora*, în cadrul *structurii minime a personalului administraţiilor parcurilor naţionale şi parcurilor naturale* nu figurează nicio persoană responsabilă cu dezvoltarea turismului/managementul vizitatorilor. Cel mai adesea acest rol este preluat de persoana responsabilă de relațiile cu comunitățile și educație ecologică.  ***Acces spre și în cadrul destinațiilor***  În general, se constată anumite limite în privința folosirii mijloacelor de transport în comun spre și în interiorul destinațiilor ecoturistice/cu potențial de a deveni destinații ecoturistice (majoritatea ariilor naturale protejate majore):   * infrastructura de transport este învechită, iar de cele mai multe ori nu oferă facilități pentru deplasarea unor echipamente sportive (ex.: bicicletă, schiuri etc.); * timpii de deplasare sunt tot mai mari, iar de multe ori conexiunile în interiorul destinației sunt deficitare; * orarul mijloacelor de transport în comun este prea puțin adaptat nevoilor turiștilor; * informațiile centralizate cu privire la posibilitățile de deplasare în interiorul destinației (inclusiv în limbi de circulație internațională) sunt puține.   De asemenea, se constată lipsa infrastructurii și a mijloacelor de transport alternativ în cadrul destinațiilor (ex.: rute de cicloturism, biciclete de închiriat, informații legate de acestea).  ***Patrimoniu natural și cultural***  Existența unui număr mare de elemente de patrimoniu natural și varietatea și diversitatea patrimoniului cultural imobil la nivel de destinație, conservate și puse în valoare, ar constitui puncte forte pentru dezvoltarea unui produs ecoturistic competitiv și pentru oferirea unei experiențe îmbunătățite turiștilor.  Cu toate acestea, în ciuda faptului că în ultimii ani s-au depus eforturi pentru restaurarea acestora, atât prin fonduri europene, cât și prin programe naționale, încă există un număr foarte mare de obiective care au nevoie de intervenție. Potrivit analizelor care au fundamentat Strategia Naţională pentru Cultură şi Patrimoniu 2016-2022 (document elaborat în cursul anului 2016, pentru care nu s-a finalizat procesul de aprobare), doar 16% din totalul monumentelor se află în condiţie medie, bună sau foarte bună, în timp ce 38% se află în stare proastă, 3% s-au prăbuşit (sau sunt aproape deteriorate), iar cel mai mare procent rămâne în continuare neinventariat, din punctul de vedere al stării de conservare (43%).[[2]](#footnote-2) Degradarea monumentelor istorice se datorează în primul rând lipsei resurselor financiare ale proprietarilor de monumente istorice care au obligația legală de a păstra monumentele istorice în stare bună de conservare și a unui regim juridic mixt care adună proprietari cu venituri diferite, în urma confiscărilor monumentelor în anii comunismului și a divizării monumentelor sau a vânzării acestora. Pentru ieșirea din această situație este necesară îmbunătățirea colaborării între autoritățile publice centrale și locale, dar și îmbunătățirea mecanismelor de sancționare și control ale Ministerului Culturii și ale serviciilor sale deconcentrate.  În plus, multe zone rurale deosebit de atractive din punct de vedere turistic, aflate în interiorul sau în zona limitrofă a unor arii naturale protejate se confruntă cu presiuni în privința păstrării caracterului tradițional al construcțiilor. În ultimii 30 de ani, pe fondul profundelor transformări sociale și economice, peisajele rurale și culturale au suferit daune ireversibile, în cea mai mare parte din cauza construcţiilor necontrolate, a lipsei cunoştinţelor şi experienţei necesare la nivel regional, absenţa legislaţiei adecvate sau a implementării corecte a cadrului normativ, precum şi a capacităţii administrative limitate de redactare şi aplicare a reglementărilor locale în domeniul construcţiilor și protejării peisajului cultural.  La acestea, pe fondul industrializării anumitor procese, se adaugă pierderea anumitor activități tradiționale, a anumitor meșteșuguri (ex.: olărit, prelucrarea lânii, prelucrarea pietrei etc.), a anumitor activități agricole tradiționale (ex.: cositul manual), și în mod special a metodelor tradiționale de preparare a alimentelor, care ar putea fi introduse în anumite produse ecoturistice, contribuind astfel la îmbogățirea experienței turiștilor.  ***Presiuni asupra mediului natural și cultural***  Mediul natural și cultural din zonele rurale, în general, și din cadrul unor destinații cu potențial ecoturistic, în special, este supus unor presiuni din ce în ce mai mari, cele mai multe având cauze antropice. În acest sens, pot fi menționate:   * urbanizarea anumitor areale naturale, presiunile de extindere a intravilanului în zonele din imediata vecinătate sau chiar în interiorul ariilor naturale protejate, ţintind spre dezvoltarea nesustenabilă a unor construcţii sau chiar staţiuni turistice în aceste areale, acest lucru având implicaţii directe în pierderea patrimoniului cultural material și imaterial existent. * depozitarea și acumularea de deșeuri solide în apropierea unor zone naturale (la marginea pădurii, pe malul râului/lacului etc.), deversările de deșeuri lichide în cursurile de apă au repercusiuni asupra scăderii atractivității destinațiilor respective. La aceasta se adaugă și slaba implicare a administraţiilor locale în activităţi de colectare a deşeurilor şi de igienizare a zonelor naturale. * turismul necontrolat, realizat fără un management adecvat al fluxurilor de vizitatori conduce la creşterea presiunii exercitate asupra anumitor zone/obiective turistice (ex.: numărul mare de vizitatori în anumite areale fragile din punct de vedere ecologic, în anumite perioade).   ***Educație și conștientizare***  Comunitățile din mediul rural au, în general, un grad de conştientizare scăzut a ceea ce înseamnă patrimoniu natural și cultural local, importanţa acestuia în prezent dar, mai ales, pentru viitor.  De asemenea, existența unui nivel mai mare de conștientizare și apreciere din partea vizitatorilor ar fi de dorit pentru ca aceștia să dea dovadă de un grad mai mare de responsabilitate față de patrimoniul natural și cultural al destinației, pentru a se transforma în mici promotori ai acesteia și, eventual, pentru a deveni participanți activi la conservarea destinației.  ***Resurse umane***  În privința resurselor umane, zonele rurale din România se confruntă cu o serie de probleme de ordin general, respectiv: depopularea (cauzată de ratele tot mai mari ale migrării spre mediul urban şi emigrării în străinătate), populaţie îmbătrânită, număr mic de specialişti cu studii superioare, număr mic de muncitori calificaţi.  La acestea se adaugă o serie de probleme specifice. De exemplu, la nivelul ariilor naturale protejate, personalul direct responsabil cu dezvoltarea turismului este subdimensionat, cel mai des fiind însărcinat și cu o serie de alte responsabilități, ce au în vedere educația, relația cu comunitățile. De asemenea, în cele mai multe cazuri, persoanele responsabile cu turismul din cadrul ariilor naturale protejate au competențe limitate de management al vizitatorilor.  Alte probleme sunt reprezentate de lipsa personalului pregătit pentru dezvoltarea de destinaţii ecoturistice, numărul redus al ghizilor din ecoturism (inclusiv specializați pentru diferite grupuri țintă – ghid habitat natural, flora, fauna) sau, în multe cazuri, slaba pregătire a personalului de specialitate care lucrează în structurile de primire turistică (cazare, alimentație) din mediul rural.  B. Conceptul de destinație ecoturistică a fost dezvoltat de autoritatea publică centrală din domeniul turismului împreună cu instituții și organizații reprezentative la nivel național (AER, INCDT, Ministerul Mediului, Apelor și Pădurilor etc.). Sistemul are la bază Criteriile Globale pentru Turism Durabil (GSTC) și Standardul European de Ecoturism (EETLS). Criteriile pentru desemnarea Destinaţiilor Ecoturistice în România sunt anexate Strategiei naționale de dezvoltare a ecoturismului în România (Anexele nr. 11 și 12).  Trebuie totuși menționat faptul că acest sistem a fost realizat în urmă cu aproximativ 10 ani și că, între timp, a fost testat pe mai multe destinații din România, fiind identificate probleme în evaluarea anumitor criterii și, de asemenea, s-a constatat relevanța scăzută a altor criterii. În acest sens, trebuie menționat faptul că sistemul actual a fost realizat prin adaptarea criteriilor GSTC pentru afaceri (la momentul respectiv nu existau criteriile GSTC pentru destinații), iar anumite criterii au fost „forțate” pentru acest sistem dedicat destinațiilor.  c) grupurile-țintă afectate sau care beneficiază direct sau indirect în urma implementării proiectului de act normativ  Conform art. 2 din H.G. nr. 358/2019, Ministerul Turismului și Ministerul Mediului coordonează, potrivit domeniului de competență, implementarea Strategiei naționale de dezvoltare a ecoturismului - context, viziune și obiective - 2019-2029, iar autoritățile implicate contribuie la punerea în aplicare a obiectivelor propuse prin aceasta.  Principalele grupuri țintă vizate sunt:   * *turiştii*–sunt actorii principali, ei oferă motivaţii pentru activităţile tuturor celorlalţi actori implicaţi în derularea activităților din cadrul planului de acțiune; * *operatorii economici din turism și din domeniile conexe* sunt implicate în realizarea şi comercializarea produselor ecoturistice; * *administratorii ariilor naturale protejate* vor avea un rol deosebit în creşterea notorietăţii pe care destinaţia o va avea în viitor şi în procesul de dezvoltare a ecoturismului la nivel local, prin implicarea în realizarea infrastucturii specifice, în realizarea unor programe ecoturistice, crearea unor mărci locale sau în implicarea în cadrul OMD-urilor ce vor fi create. De asemenea, prin influenţa pe care o au sau o vor căpăta pe plan local, vor fi implicate în procesul de conştientizare şi de dezvoltare a resurselor umane. * *comunitatea locală*din cadrul acestor zonejoacă un rol deosebitîn constituirea patrimoniului şi poate contribui la oferirea de servicii de calitate turiştilor, beneficiind de o parte din cheltuielile lăsate de turiști în cadrul destinației. Pe de altă parte, comunitatea locală poate fi și ostilă în cazul unei dezvoltări turistice haotice sau atunci când sunt impuse anumite restricții unor activități economice în cadrul ariilor naturale protejate; * *administraţiile publice locale*sunt implicate în dezvoltarea proiectelor locale de infrastructură generală şi turistică, putând fi cooptați și administratorii ariilor naturale protejate în realizarea infrastructurii de vizitare şi informare şi în dezvoltarea unor proiecte culturale; de asemenea, deţin un rol important în realizarea procesului de conştientizare, în stimularea afacerilor şi păstrarea tradiţiilor locale; * *structurile de management al destinațiilor*ecoturistice vor fi implicate în dezvoltarea turistică integrată şi în gestionarea activităţilor promoţionale la nivelul întregului areal; * *societatea civilă* (alte ONG-uri faţă de OMD-urile menţionate mai sus) joacă un rol deosebit de important în conservarea naturii şi în promovarea practicilor durabile de dezvoltare locală, fiind implicată în susţinerea a numeroase proiecte culturale, de conştientizare, de dezvoltare a resurselor umane din domeniu, de ecologizare, şi chiar în administrarea anumitor arii protejate.   d) enumerarea cauzelor și efectelor acesteia/acestora  În privința cauzelor care au stat la baza elaborării proiectului de act normativ, au fost punctate mai sus, detaliat, problemele identificate. Prin urmare, în cadrul acestei secțiuni se va insista doar asupra efectelor.  În urma implementării strategiei și a planului de acțiune aferent, se așteaptă să se obțină o serie de efecte, structurate pe cele 7 domenii prioritare:  **Domeniul A. CADRU INSTITUŢIONAL ŞI ASOCIATIV**  Va avea ca efecte:   * crearea unor parteneriate la nivel național și la nivel de destinație, în vederea implementării strategiei și a dezvoltării unor destinații și a unor produse ecoturistice reprezentative. * creșterea vizibilității sistemului de recunoaștere a destinațiilor ecoturistice, atât în rândul turiștilor, cât și în rândul factorilor de decizie din destinațiile potențiale, atât pe plan intern, cât și internațional. * întărirea capacităţii administrative a instituţiilor pentru implementarea politicilor şi programelor de dezvoltare a ecoturismului.   **Domeniul B. INFRASTRUCTURĂ TURISTICĂ ŞI AMENAJAREA TERITORIULUI**  Va avea ca efecte:   * dezvoltarea unei infrastructuri ecoturistice specifice la nivelul destinațiilor, care să permită lărgirea gamei de servicii oferite, fără un impact negativ asupra mediului; * protejarea și menținerea arhitecturii tradiționale și limitarea procesului de urbanizare la nivelul destinațiilor.   **Domeniul C. EDUCAŢIE ŞI CONŞTIENTIZARE**  Va avea ca rezultat o comunicare mai eficientă a principiilor ecoturismului şi a celor de protecţie a patrimoniului natural şi cultural în rândul vizitatorilor, operatorilor din turism, comunităților și autorităților publice locale. Acest lucru va contribui la minimizarea efectelor negative legate de impactul activităților turistice și la un grad mai mare de apreciere a patrimoniului natural și cultural din partea comunității locale și a vizitatorilor.  **Domeniul D. DEZVOLTAREA RESURSELOR UMANE**  Va avea ca efecte dezvoltarea profesională a mai multor categorii de resurse umane, respectiv: ghizii specializați pentru activități specifice ecoturismului; personalul implicat în administrarea ariilor naturale protejate, cu atribuții în managementul vizitatorilor și ecoturism; managerii de destinaţii turistice; personalul centrelor de informare turistică; administratorii/proprietarii și personalul angajat din cadrul micilor afaceri din domeniu.  **Domeniul E. DEZVOLTAREA AFACERILOR ŞI DEZVOLTAREA LOCALĂ**  Va avea ca efecte dezvoltarea unor produse/servicii care să satisfacă doleanțele acestui segment de turiști, în cadrul destinațiilor ecoturistice/cu potential ecoturistic, respectiv: structuri de primire turistică cu funcţiuni de cazare/alimentație, puncte gastronomice locale, servicii de agrement, activități tradiționale.  Totodată, se are în vedere îmbunătățirea cadrului legal propice activităților din sfera ecoturismului pentru micii întreprinzători la nivel local.  **Domeniul F. CONSERVAREA NATURII ŞI PROTECȚIA MEDIULUI**  Va avea ca efecte:   * atragerea operatorilor economici din cadrul destinației și chiar a vizitatorilor/turiștilor în activități/în cadrul unor proiecte de conservare a biodiversităţii; * aplicarea acţiunilor de protecție a mediului și dezvoltare durabilă la nivelul destinaţiilor ecoturistice sau cu potenţial ecoturistic; * accesibilizarea destinațiilor prin transportul în comun și prin mijloace alternative de transport.   **Domeniul G. MARKETING**  Va avea ca efecte:   * cunoașterii realitățilorpieţei şi fundamentării cât mai corecte a deciziilor ce se vor lua în legătură cu produsul ecoturistic; * lărgirea spectrului de activităţi realizate la nivelul destinaţiilor, respectiv dezvoltarea și promovarea unor programe turistice specifice acestora; * realizarea unor branduri locale pentru destinațiile ecoturistice, sub umbrela brandului turistic național; * promovarea destinațiilor ecoturistice și a României ca destinație ecoturistică.   În plus, modificarea criteriilor și a indicatorilor pentru desemnarea destinațiilor ecoturistice, va afea ca efect un sistem de certificare mai ușor de implementat.  e) descrierea consecințelor generate de neadoptarea proiectului de act normativ  Planul de acțiune în vederea implementării Strategiei naționale de ecoturism va reprezenta un plan de lucru detaliat, asumat de factorii interesați, care prezintă activitățile specifice, cu termene, responsabilități și modalitate de monitorizare, în vederea punerii în aplicare a strategiei. Neadoptarea acestuia va pune în pericol implementarea strategiei.  Neactualizarea sistemului de certificare a destinațiilor ecoturistice face dificilă evaluarea anumitor criterii și, de asemenea, face dificilă atingerea anumitor criterii de către anumite destinații cu potențial ridicat.  f) concluzii ale studiilor, lucrărilor de cercetare, anchetelor sociologice, evaluărilor statistice etc;  ***Potențial ecoturistic***  România are un capital natural deosebit de variat. Datorită condiţiilor fizico-geografice, care includ munţi, câmpii, reţele hidrografice majore, zone umede şi unul din cele mai frumoase sisteme de deltă (Delta Dunării), România este singura ţară de pe continent pe teritoriul căreia sunt prezente 5 din cele 9 regiuni biogeografice ale Uniunii Europene (continentală – 53% din suprafața țării, alpină – 23%, stepică – 17%, panonică – 6% şi pontică – 1%). Ţara noastră are o diversitate biologică ridicată, exprimată atât la nivel de ecosisteme, cât şi la nivel de specii și o diversitate și valoare ridicată a peisajelor (păduri, chei, peşteri, munţi, ape, zone rurale etc.).  Pe teritoriul țării se află peste jumătate din suprafața Munților Carpați, una dintre cele mai importante ecoregiuni europene, cursul inferior al Dunării (1.075 km între Buziaș și Sulina), precum și Delta Dunării, cea mai importantă zonă umedă din Europa, adăpostind peste 3.000 de perechi de pelicani, reprezentând peste 80% din efectivul european. De asemenea, țara noastră este una dintre puținele țări europene ce încă deține păduri virgine (circa 77% din totalul celor rămase în regiunea Carpatică).[[3]](#footnote-3) De asemenea, România are un potenţial speologic bogat – peste 10.000 de peşteri (locul 3 în Europa), unele cu valoare ştiinţifică sau estetică deosebită, având statut de monumente ale naturii sau rezervaţii – Gheţarul Scărişoara, Urşilor, Topolniţa, Cetăţile Ponorului, Meziad etc.  Se remarcă existenţa unor importante populaţii de carnivore mari: lupi, urşi bruni şi râşi. Acestea reprezintă aproximativ jumătate din efectivele existente la nivel european (cu excepția Rusiei), iar acest fapt reprezintă un simbol al vieţii sălbatice şi al habitatelor naturale din România.  Alături de cadrul natural, spaţiul românesc beneficiază şi de un spațiu rural autentic și de un potenţial etnografic şi folcloric de mare originalitate. Această zestre spirituală reprezentată prin valori arhitecturale populare, instalaţii şi tehnici populare, meşteşuguri tradiţionale, folclor şi obiceiuri ancestrale, sărbători populare etc., la care se adaugă numeroase monumente istorice şi de artă, vestigii arheologice, muzee, amplifică şi completează fericit potenţialul ecoturistic al ţării.  Toate acestea fac ca țara noastră să aibă condiţii naturale bune pentru desfășurarea unor activităţi de turism în aer liber – drumeţie, sporturi nautice, observarea faunei şi a păsărilor, turism ecvestru, cicloturism, alpinism etc.  ***Sistemul de arii naturale protejate din România***  Conform legislației naționale[[4]](#footnote-4), aria naturală protejată este definită ca *„zona terestră şi/sau acvatică în care există specii de plante şi animale sălbatice, elemente şi formaţiuni biogeografice, peisagistice, geologice, paleontologice, speologice sau de altă natură, cu valoare ecologică, ştiinţifică ori culturală deosebită, care are un regim special de protecţie şi conservare, stabilit conform prevederilor legale”.*  În România există o rețea formată din diferite categorii de arii naturale protejate, care beneficiază de diferite regimuri de protecţie, conservare şi valorificare:   * arii naturale protejate de interes naţional - rezervaţii ştiinţifice (categoria Ia IUCN), parcuri naţionale (categoria II IUCN), monumente ale naturii (categoria III IUCN), rezervaţii naturale (categoria IV IUCN) și parcuri naturale (categoria V IUCN); * arii naturale protejate de interes internaţional - situri naturale ale patrimoniului natural universal, geoparcuri, zone umede de importanţă internaţională și rezervaţii ale biosferei; * arii naturale protejate de interes comunitar sau situri „Natura 2000”: situri de importanţă comunitară, arii speciale de conservare și arii de protecţie specială avifaunistică; * arii naturale protejate de interes judeţean sau local: stabilite numai pe domeniul public/privat al unităţilor administrativ-teritoriale, după caz.   Există 30 de arii naturale protejate majore de interes naţional, şi anume: Rezervaţia Biosferei Delta Dunării (576.421,1 ha), 13 parcuri naţionale (cu o suprafață totală de 317.419,2 ha) şi 16 parcuri naturale (cu o suprafață totală de 770.026,5 ha).  La acestea se adaugă 916 rezervaţii ştiinţifice, monumente ale naturii şi rezervaţii naturale. O mare parte a acestor arii naturale protejate sunt incluse în parcurile naţionale, parcurile naturale şi Rezervația Biosferei Delta Dunării. În aceste condiții, se estimează că ariile naturale protejate din România (cu excepţia siturilor „Natura 2000”) acoperă peste 7% din suprafaţa terestră a ţării.  O bună parte din teritoriul naţional este acoperită de reţeaua comunitară de arii protejate „Natura 2000”, existând 171 Arii de Protecţie Specială Avifaunistică şi 435 Situri de Importanță Comunitară, arii protejate care, cumulat, acoperă aproximativ 23% din totalul suprafeţei naţionale.  O importanță mare o au ariile naturale protejate de interes internațional. Astfel, ar trebui menționate: cele trei Rezervații ale Biosferei (Delta Dunării și Pietrosul Rodnei); siturile naturale incluse în Lista Patrimoniului Natural Universal UNESCO (Delta Dunării, Pădurile seculare și virgine de fag din Carpați și din alte regiuni ale Europei); singurul geoparc din România inclus în Rețeaua Europeană a Geoparcurilor și în Rețeaua Globală a Geoparcurilor UNESCO (Geoparcul Dinozaurilor Țara Hațegului); 20 situri Ramsar - zone umede de importanţă internaţională.  Fiecare administrator de arie naturală protejată are obligaţia de a realiza și implementa un plan de management, în care să descrie obiectivele şi planul de acţiune, definind, în acelaşi timp, activităţile permise ce pot fi desfăşurate de către proprietarii/administratorii terenurilor şi, la nivel mai general, pentru toţi cei care doresc să demareze şi să desfăşoare activităţi în respectivele arii protejate.  ***Infrastructură de vizitare a ariilor naturale protejate***  Cele 30 de arii naturale protejate majore (rezervații ale biosferei, parcuri naționale, parcuri naturale) dețin în total 29 de centre de vizitare şi 54 de centre/puncte de informare. Centrele de vizitare au atât rol turistic, cât și educativ, și includ, de obicei, spaţii expoziţionale, puncte de informare turistică, săli de conferinţe, birouri de administrare a parcului şi spaţii de cazare. Acestea au fost finanţate, în principal, prin Programul Operaţional de Mediu 2007-2013, Axa 4 „Implementarea sistemelor adecvate de management pentru protecţia naturii”.  În plus, în cele 30 de arii naturale protejate sunt înregistrate 75 de trasee tematice/educaţionale, la care se adăugă 350 de trasee turistice omologate şi 132 neomologate. În privința stării acestora, 21 de administrații au declarat că traseele pe care le dețin se află în stare bună sau foarte bună, existând doar cazuri izolate de deteriorări sau marcaje care necesită înlocuiri. Cele mai multe trasee sunt de drumeţie, dar au fost amenajate şi trasee cicloturistice sau trasee pe apă (în parcurile constituite în zone umede). În majoritatea cazurilor, de administrarea traseelor turistice se ocupă consiliile judeţene, administraţiile parcurilor sau serviciile publice de Salvamont.  În anumite cazuri, pentru câteva arii naturale protejate cu tradiţie în turism, s-au dezvoltat de-a lungul timpului şi diverse alte variante de acces în interiorul sau la limita acestora, respectiv - mijloace de transport pe cablu (Parcul Natural Bucegi, Parcul Naţional Munţii Rodnei, Parcul Natural Apuseni), transport pe cale ferată îngustă (mocăniţa de pe Valea Vaserului – Parcul Natural Munţii Maramureşului) și transport cu bărci şi nave de diferite dimensiuni (Rezervaţia Biosferei Delta Dunării, Parcul Natural Balta Mică a Brăilei, Parcul Natural Porțile de Fier, Parcul Natural Lunca Mureșului).  În cadrul ariilor naturale în care se doreşte dezvoltarea şi promovarea unor activităţi precum observarea speciilor de animale s-au construit o serie de structuri specifice (Rezervaţia Biosferei Delta Dunării, Parcul Natural Lunca Mureşului, Parcul Natural Vânători Neamț, Parcul Natural Balta Mică a Brăilei, Parcul Natural Lunca Joasă a Prutului Inferior, Parcul Naţional Buila Vânturariţa, Parcul Natural Văcărești, Parcul Natural Comana etc.), dar totuşi iniţiativele în acest domeniu sunt încă în faza de pionierat.  ***Produse ecoturistice***  Programele de ecoturism au o istorie relativ recentă în România. Primele astfel de pachete turistice au fost create în jurul anului 2000, când au apărut o serie de inițiative în zona unor parcuri naţionale sau naturale (Retezat, Piatra Craiului, Vânători Neamţ, Apuseni).[[5]](#footnote-5) Programele de ecoturism din România sunt oferite spre vânzare prin intermediul unor tur-operatori locali, care colaborează de regulă cu tur-operatori din străinătate. Unele dintre aceste produse sunt certificate și promovate de către Asociația de Ecoturism din România.  În prezent, principalele zone din România în care se concentrează programele de ecoturism sunt:   * Rezervaţia Biosferei Delta Dunării şi Dobrogea (observarea păsărilor, plimbări cu barca); * Parcul Naţional Piatra Craiului şi împrejurimile acestuia (programe bazate în special pe observarea carnivorelor mari (lup, urs, râs), dar şi a unor specii de plante specifice, turism ecvestru, cicloturism, drumeţii montane etc.); * Parcul Natural Munţii Apuseni (speoturism, drumeţii tematice, programe culturale, schi de tură, turism ecvestru, cicloturism etc.); * alte arii naturale protejate, unele cu statut de parc naţional sau natural: Parcul Naţional Retezat – Geoparcul Dinozaurilor Ţara Haţegului, Parcul Naţional Munţii Măcinului, Parcul Naţional Munţii Rodnei, Parcul Naţional Călimani, Parcul Natural Lunca Mureşului, Parcul Natural Vânători Neamţ, cu programe axate pe turism ecvestru, cicloturism, drumeţie tematică, schi de tură, observarea florei şi faunei, programe culturale, expediţii cu canoe etc.; * Transilvania – zona Târnava Mare (descoperirea culturii săseşti şi secuieşti, călărie, drumeţii tematice etc.); * Maramureş (programe de descoperire a naturii, călărie, cicloturism, descoperirea ocupaţiilor şi a arhitecturii tradiţionale etc.); * Bucovina (programele de observare a naturii, drumeţii tematice combinate cu turismul cultural şi cu turismul monahal).   O serie de administraţii de parc depun eforturi serioase pentru realizarea şi comercializarea unor programe turistice bazate pe natură, fie individual, fie în colaborare cu factori de interes turistic local. În acest sens, câteva exemple reprezentative sunt: Parcul Naţional Călimani, Parcul Naţional Cheile Bicazului – Hășmaș, Parcul Naţional Munții Măcinului, Parcul Natural Lunca Mureșului etc.  ***Fluxuri de vizitatori în ariile naturale protejate***  În prezent există doar estimări ale numărului de vizitatori în ariile naturale protejate, atât timp cât intrarea este gratuită în majoritatea ariilor naturale protejate din România şi nu sunt implementate instrumente de monitorizare constantă a acestora.  Conform estimărilor realizate de administratorii acestora, cele 30 de arii naturale protejate majore atrag în fiecare an aproximativ 3 milioane de vizitatori. Dintre acestea se remarcă Parcul Național Cheile Bicazului - Hășmaș și Parcul Natural Apuseni (cu câte 500.000 vizitatori), Parcurile Naturale Bucegi (350.000) și Vânători Neamţ (300.000), Geoparcul Dinozaurilor Țara Hațegului (175.000), Parcul Național Piatra Craiului (128.000), Parcul Natural Grădiștea Muncelului - Cioclovina și Parcul Național Cozia (câte 100.000) și Rezervaţia Biosferei Delta Dunării (86.585 turişti cazaţi, conform statisticilor oficiale) etc.  ***Sistemul de certificare Eco-Romania***  Sistemul de Certificare în Ecoturism Eco-România, dezvoltat de Asociația de Ecoturism din România, este rezultatul unui proces de 3 ani de elaborare și consultare, fiind pe deplin funcțional începând din anul 2007. Sistemul a fost dezvoltat având la bază *Programul de Acreditare în Natură și Ecoturism* (NEAP)[[6]](#footnote-6), primul sistem de acreditare în ecoturism, promovat de *Asociația de Ecoturism din Australia[[7]](#footnote-7)* și cu Nature's Best al Asociației Suedeze de Ecoturism (primul sistem de acreditare în ecoturism din emisfera nordică).  Sistemul de Certificare Eco-România se aplică pe două categorii diferite: programe de ecoturism oferite de tur-operatori sau ghizi (maxim 15 participanți) și pensiuni mici în zone rurale și naturale (maxim 25 de camere).[[8]](#footnote-8) Până în prezent, au fost evaluate şi certificate peste 100 de pensiuni şi programe ecoturistice pe întreg teritoriul țării.  Conform Asociaţiei de Ecoturism din România (AER), *impactul economic produs de programele de ecoturism derulate de operatorii turistici membri ai asociației în ţara noastă este în creştere evidentă în ultimii ani: de la aproximativ 1,6 milioane euro în 2008, la 3 milioane euro în 2014 și la peste 5 milioane în 2019*. Această creştere constantă se datorează, parţial, dezvoltării rețelei de membri a AER şi, în principal, atragerii unui număr mai mare de turişti.  ***Sistemul de desemnare a destinațiilor ecoturistice***  Conceptul de Destinație Ecoturistică a apărut pentru prima dată în cadrul variantei din 2009 a *Strategiei naționale de dezvoltare a ecoturismului* și a fost preluat în varianta Strategiei aprobată H.G. nr. 358/2019.  Pe baza acelui prim document, autoritatea publică centrală pentru turism, împreună cu instituții și organizații reprezentative la nivel național (Ministerul Mediului, Apelor și Pădurilor, Institutul Național de Cercetare Dezvoltare în Turism și Asociația de Ecoturism din România), a realizat sistemul de evaluare a destinațiilor ecoturistice din România, sistem care are la bază Criteriile Globale pentru Turism Durabil ([GSTC](http://www.gstcouncil.org/en/)[)](http://www.gstcouncil.org/en/) și Standardul European de Ecoturism (EETLS). La momentul respectiv (2012), România a fost prima țară din Europa care a lansat un astfel de sistem de recunoastere a destinațiilor ecoturistice.  Conform acestui sistem, pentru a obține statutul de destinație ecoturistică, o anumită zonă geografică ar trebui să îndeplineasă o serie de criterii, structurate pe 5 capitole, respectiv un set de precondiții, un set de criterii prin care se demonstrează existența unui management durabil la nivelul destinației, un set de criterii ce privesc maximizarea beneficiilor sociale și economice pentru comunitățile locale și minimizarea efectelor negative asupra dezvoltării destinației, un set de criterii ce au în vedere maximizarea beneficiilor pentru patrimoniul cultural și minimizarea efectelor negative și un set de criterii ce privesc maximizarea beneficiilor pentru mediu și minimizarea efectelor negative.  Până în prezent, comisia pentru desemnarea destinaţiilor ecoturistice din România a acordat statutul de destinaţie ecoturistică pe o perioadă de trei ani pentru următoarele zone: Mara - Cosău - Creasta Cocoșului, judeţul Maramureş (evaluată în anul 2014 și reevaluată în anii 2017, 2023); Zărnești - Piatra Craiului, judeţul Braşov (evaluată în anul 2014); Retezat - Ţara Haţegului, județul Hunedoara (evaluată în anul 2016 și reevaluată în anul 2019); Ținutul Zimbrului-Parcul Natural Vânători-Neamț, județul Neamț (evaluată în anul 2016; intenționează să depună dosarul pentru a fi reevaluată); Țara Dornelor, județul Suceava (evaluată în anul 2019, reevaluată în anul 2023); Colinele Transilvaniei, jud. Sibiu, Brașov, Mureș (evaluată în anul 2022); Băile Tușnad și Împrejurimile, jud. Harghita (evaluată în anul 2023), iar alte *2 destinații sunt în proces de evaluare* (Mărginimea Sibiului, jud. Sibiu, Vama Buzăului, jud. Brașov).  g) prezentarea situației actuale din perspectiva obiectivelor de dezvoltare durabilă.  Proiectul de act normativ contribuie la atingerea următorului obiectiv de dezvoltare durabilă:  Obiectivul 8 – Muncă decentă și creștere economică: Promovarea unei creșteri economice susținute, deschisă tuturor și durabilă, a ocupării depline și productive a forței de muncă și asigurarea de locuri de muncă decente pentru toți.  Obiectivul 10 – Reducerea inegalităților în interiorul țărilor și între țări  Obiectivul 11 – Dezvoltarea orașelor și a așezărilor umane pentru ca ele să fie deschise tuturor, sigure, reziliente și durabile  Obiectivul 12 – Asigurarea unor modele de consum și producție durabile  Obiectivul 13 – Luarea unor măsuri urgente de combatere a schimbărilor climatice și a impactului lor  Obiectivul 14 – Conservarea și utilizarea durabilă a oceanelor, mărilor și a resurselor marine pentru o dezvoltare durabilă  Obiectivul 15 – Protejarea, restaurarea și promovarea utilizării durabile a ecosistemelor terestre, gestionarea durabilă a pădurilor, combaterea deșertificării, stoparea și repararea degradării solului și stoparea pierderilor de biodiversitate | | | | | | |
| 2.3 Schimbări preconizate  a) prezentarea scopului și obiectivelor proiectului de act normativ  Prin acest act normativ se urmărește aprobarea planului de acțiune pentru implementarea strategiei naționale de ecoturism și, de asemenea, modificarea criteriilor de recunoaștere a destinațiilor ecoturistice (Anexele nr. 11 și 12).  Scopul strategiei și al planului de acțiune al acesteia este de a promova ecoturismul, ca formă principală de turism în cadrul destinaţiilor în care natura și cultura locală ocupă un loc central şi creşterea rolului pe care ecoturismul îl joacă în dezvoltarea economică a acestor areale şi în prosperitatea populaţiei locale.  **VIZIUNE:**  **Afirmarea valorilor naturale și culturale ale României, prin crearea și promovarea unei rețele de destinaţii ecoturistice cu notorietate pe plan național și internațional, fapt ce va contribui la îmbunătăţirea vieţii comunităţilor locale și la conservarea resurselor naturale şi culturale locale.**  **OBIECTIVE:**  **Obiectiv general:**  Crearea condiţiilor de dezvoltare a ecoturismului la nivelul ariilor naturale protejate şi în zonele din vecinătatea acestora, prin dezvoltarea unei rețele de destinații ecoturistice recunoscute și prin realizarea de produse ecoturistice competitive pe plan naţional şi internaţional.  **Obiective strategice**  Strategia naţională de dezvoltare a ecoturismului se structurează pe un set de domenii prioritare, la nivelul cărora s-au trasat obiectivele strategice.  **Domeniul A - CADRUL INSTITUŢIONAL ŞI ASOCIATIV**   1. Crearea cadrului de cooperare inter-instituţională pentru creşterea numărului de parteneriate în domeniul ecoturismului, la nivel local, regional şi naţional; 2. Crearea cadrului necesar pentru recunoașterea la nivel național și internațional a Criteriilor pentru desemnarea destinațiilor ecoturistice din România; 3. Întărirea capacităţii administrative a instituţiilor pentru implementarea politicilor şi programelor de dezvoltare a ecoturismului.   **Domeniul B - INFRASTRUCTURĂ TURISTICĂ ŞI AMENAJAREA TERITORIULUI**   1. Crearea instrumentelor pentru dezvoltarea unei infrastructuri ecoturistice specifice la nivelul destinațiilor care să permită lărgirea gamei de servicii oferite, fără un impact negativ asupra mediului. 2. Crearea instrumentelor pentru protejarea şi menţinerea arhitecturii tradiţionale şi pentru limitarea procesului de urbanizare la nivelul destinaţiilor ecoturistice/cu potențial ecoturistic[[9]](#footnote-9)   **Domeniul C - EDUCAŢIE ŞI CONŞTIENTIZARE**   1. Creşterea nivelului de conştientizare, apreciere şi cunoaştere a valorilor naturale şi culturale, a principiilor de ecoturism în rândul comunităţilor locale şi a vizitatorilor pe de o parte, dar şi în rândul administraţiilor publice centrale şi locale, ONG-urilor, instituţiilor de învăţământ, altor instituţii şi organizaţii pe de altă parte, pentru a orienta comportamentul acestora spre responsabilitate, participare, implicare în activităţile specifice ecoturismului   **Domeniul D - DEZVOLTAREA RESURSELOR UMANE**   1. Îmbunătăţirea nivelului de pregătire profesională, precum şi dezvoltarea organizaţională, profesională şi a carierei pentru personalul implicat în activităţile de ecoturism din cadrul ariilor naturale protejate şi a resurselor umane ce desfăşoară o activitate lucrativă de turism şi în special de ecoturism   **Domeniul E - DEZVOLTAREA AFACERILOR ŞI DEZVOLTAREA LOCALĂ**   1. Dezvoltarea ofertei de produse ecoturistice realizată de comunităţile locale din cadrul destinațiilor ecoturistice/cu potențial ecoturistic 2. Îmbunătățirea cadrului legal propice activităților din sfera ecoturismului pentru micii întreprinzători locali   **Domeniul F - CONSERVAREA NATURII ŞI PROTECȚIA MEDIULUI**   1. Participarea activă la conservarea şi gestionarea durabilă a biodiversităţii 2. Aplicarea acţiunilor de protecție a mediului și dezvoltare durabilă la nivelul destinaţiilor ecoturistice sau cu potenţial ecoturistic 3. Identificarea unor instrumente pentru transportul turistic durabil în interiorul și către destinaţie   **Domeniul G – MARKETING**   1. Intensificarea activităţii de cercetare de piaţă și de monitorizare a fluxurilor turistice, în scopul fundamentării deciziilor viitoare de dezvoltare 2. Îmbunătăţirea calităţii experienţei ecoturistice 3. Realizarea unor branduri locale pentru destinațiile ecoturistice, înglobate într-un brand ecoturistic național[[10]](#footnote-10) 4. Promovarea produsului ecoturistic la nivel naţional şi internaţional   b) dacă au fost luate în calcul mai multe opțiuni pentru rezolvarea problemei/problemelor de la subpunctul 2b), acestea se vor descrie pe scurt cu indicarea opțiunii selectate și a argumentelor care au stat la baza selecției;  Actul normativ nu se referă la acest subiect.  c) informații despre monitorizarea și evaluarea implementării proiectului de act normativ  În cadrul procesului de monitorizare se va urmări îndeplinirea indicatorilor pentru acțiunile propuse în cadrul strategiei, vor fi identificate potențialele probleme în implementare și vor fi propuse acțiuni corective acolo unde este nevoie.  Evaluarea și monitorizarea strategiei va fi realizată de Ministerul Economiei, Antreprenoriatului și Turismului, pe baza informațiilor primite periodic de la ceilalți factori implicați și se va face:   * + anual;   + la finalul perioadei pentru care este realizat (2029).   Răspunsuri la aspectele monitorizate, soluţii pentru implementarea cu succes a planului de acțiune al strategiei (inclusiv elaborarea unor planuri anuale de lucru), dar şi sugestii pentru modificarea anumitor aspecte din cadrul strategiei, în funcţie de necesităţile ce vor apărea pe parcurs, vor fi formulate în cadrul Grupului Interministerial de dezvoltare a ecoturismului și a Consiliului Naţional al Ecoturismului. | | | | | | |
| 2.4 Alte informații \*)  Nu au fost identificate. | | | | | | |
| **Secțiunea a 3-a:**  **Impactul socioeconomic \*\*)**  Turismul este un domeniu de activitate ce valorifică o „materie primă” practic inepuizabilă, şi anume, resursele turistice existente, care necesită doar amenajare sau facilităţi de vizitare. Este un domeniu cu un impact redus asupra mediului, nepoluant, atunci când se practică în mod organizat şi cu respectarea legislaţiei în vigoare, este o activitate generatoare de locuri de muncă, generatoare de plus valoare, contribuie la dezvoltare locală/regională, la creşterea calităţii vieţii, având un impact pozitiv semnificativ. Din aceste motive, turismul a fost inclus ca un domeniu prioritar în strategiile de dezvoltare naţionale, regionale sau locale şi a stat la baza promovării unor politici la nivel european sau naţional. Turismul are un rol esenţial în dezvoltarea unor regiuni/zone, mai ales cele în care activitatea industrială a fost sistată, în localităţi montane izolate, defavorizate, slab populate, prin valorificarea capitalului natural şi cultural.  În cazul ecoturismului, este remarcabil este faptul că impactul la nivel local este cu mult peste media turismului clasic. De exemplu, Asociația de Ecoturism din România estimeză că în cazul membrilor săi, ***peste 50% din cheltuielile efectuate de turişti rămân în zona de desfăşurare a programului turistic***, preponderent în zona rurală.  Contribuția pe care această formă de turism o poate avea la nivelul comunităților locale este unanim acceptată la nivel mondial. Prin rezoluția ONU din data de 21 decembrie 2012, *„Promovarea ecoturismului pentru eradicarea sărăciei și protecția mediului",* se solicită membrilor să adopte politici care să promoveze ecoturismul, subliniind „impactul pozitiv asupra generării de venituri, creării de locuri de muncă și educației, și, astfel, pentru lupta împotriva sărăciei". Rezoluția recunoaște în continuare că „ecoturismul creează oportunități semnificative pentru conservarea, protecția și utilizarea durabilă a biodiversității și a ariilor naturale prin încurajarea deopotrivă a comunităților gazdă și a turiștilor pentru conservarea și respectarea patrimoniului natural și cultural".[[11]](#footnote-11) | | | | | | |
| 3.1 Descrierea generală a beneficiilor și costurilor estimate ca urmare a intrării în vigoare a actului normativ  **Beneficii estimate:**   * creşterea numărului de turişti și a veniturilor atrase la bugetul local; * crearea de locuri de muncă sustenabile prin dezvoltarea turismului şi a activităţilor conexe acestuia, concomitent cu reducerea şomajului; * stimulează economia locală prin *dezvoltarea infrastructurii şi a serviciilor turistice* (servicii de cazare, alimentaţie, transport, facilităţi recreative, produse meşteşugăreşti şi servicii de ghidaj, suveniruri); * *stimulează economia rurală* prin crearea sau creşterea cererii de produse agricole necesare asigurării serviciilor turistice; * impulsionează *dezvoltarea infrastructurii*, fapt ce aduce beneficii în egală măsură şi populaţiei locale; * stimulează *dezvoltarea regiunilor periferice* prin inserţii de capital.   **Costuri estimate:** nu sunt avute în vedere crearea unor noi programe de finanțare, cât orientarea celor existente către anumite areale și activități | | | | | | |
| 3.2 Impactul social  Dezvoltarea activităţilor ecoturistice implică o serie de *beneficii sociale*, respectiv:   * generează *apariţia locurilor de muncă* pe plan local (direct în sectorul turistic sau în sectoarele conexe); prin creșterea veniturilor și a standardelor de viață pentru populația locală, generațiile tinere sunt încurajate să rămână în cadrul comunității; * stimulează *îmbunătăţirea relaţiilor interculturale* dintr-o regiune; adesea turiştii caută să cunoască tradiţiile şi obiceiurile specifice unei regiuni etnografice, iar comunitatea gazdă este astfel stimulată să revigoreze tradiţiile populare. | | | | | | |
| 3.3 Impactul asupra drepturilor și libertăților fundamentale ale omului  Actul normativ nu se referă la acest subiect. | | | | | | |
| 3.4 Impactul macroeconomic  Actul normativ nu se referă la acest subiect. | | | | | | |
| 3.4.1 Impactul asupra economiei și asupra principalilor indicatori macroeconomici  Actul normativ nu se referă la acest subiect. | | | | | | |
| 3.4.2 Impactul asupra mediului concurențial si domeniul ajutoarelor de stat  Actul normativ nu se referă la acest subiect. | | | | | | |
| 3.5. Impactul asupra mediului de afaceri  Impactul poate fi pozitiv, prin creșterea atractivității localităților pentru investitori, stimularea parteneriatelor si atragerea micilor producători locali, dezvoltarea infrastructurii și crearea de locuri de muncă. | | | | | | |
| 3.6. Impactul asupra mediului înconjurător  Impactul asupra mediului este minim având în vedere însăși definiția sa: *ecoturismul este o formă de turism în care principalul obiectiv este observarea şi conştientizarea valorii naturii şi a tradiţiilor locale şi care trebuie să îndeplinească următoarele condiţii:*  *a) să contribuie la conservarea şi protecţia naturii;*  *b) să utilizeze resursele umane locale;*  *c) să aibă caracter educativ, respect pentru natură - conştientizarea turiştilor şi a comunităţilor locale;*  *d) să aibă impact negativ nesemnificativ asupra mediului natural şi socio-cultural.*[[12]](#footnote-12)  De altfel, prin *Decizia etapei de încadrare nr. 14113/26.07.2016 a* *Strategiei naționale de dezvoltare a ecoturismului în România,* transmisă de Ministerul Mediului, Apelor și Pădurilor, se stipulează faptul că documentul strategic nu necesită evaluare de mediu și poate fi supusă procedurii de adoptare fără aviz de mediu.  De asemenea, prin *Decizia etapei de încadrare nr. 02/25.04.2023 a Planului de acțiune al Strategiei naționale de dezvoltare a ecoturismului - context, viziune și obiective 2023-2029*, transmisă de Ministerul Mediului, Apelor și Pădurilor, se menționează faptul că planul nu necesită evaluare de mediu, respectiv nu se impune elaborarea raportului de mediu și a studiului de evaluare adecvată și urmează a fi supus procedurii de adoptare fără aviz de mediu. | | | | | | |
| 3.7 Evaluarea costurilor și beneficiilor din perspectiva inovării și digitalizării  Actul normativ nu se referă la acest subiect. | | | | | | |
| 3.8 Evaluarea costurilor și beneficiilor din perspectiva dezvoltării durabile  Actul normativ își va aduce contribuția la dezvoltarea durabilă, iar acest lucru se regăsește chiar în viziunea strategiei și a planului de acțiune: *Afirmarea valorilor naturale și culturale ale României, prin crearea și promovarea unei rețele de destinaţii ecoturistice cu notorietate pe plan național și internațional, fapt ce va contribui la îmbunătăţirea vieţii comunităţilor locale și la conservarea resurselor naturale şi culturale locale.*  Prin adoptarea viziunii și a obiectivelor strategice de dezvoltare a ecoturismului în România se face un prim pas spre construcția unei economii verzi în zona rurală, acolo unde există și arii naturale protejate, care pot deveni un catalizator de dezvoltare locală. Astfel, ariile naturale protejate în particular și conservarea naturii în general, pot căpăta o valoare economică și socială pe plan local și național îmbunătățind gradul de înțelegere și acceptare al acestui domeniu special din sfera dezvoltării durabile.  În urma implementării planului de acțiune, se dorește dezvoltarea atât a unor produse turistice, cât și a unor destinații turistice bazate pe principii durabile.  Pe baza acestei strategiei, autoritatea publică centrală pentru turism, împreună cu instituții și organizații reprezentative la nivel național, a realizat *sistemul de evaluare a destinațiilor ecoturistice din România*.  Până în prezent, au primit acest statut un număr de *7* *destinații din România*, iar alte *2 destinații sunt în proces de evaluare*.  Acest sistem de certificare a destinațiilor reprezintă, totodată, și un ghid pentru dezvoltarea unei destinații turistice pe principii durabile, iar destinația care își asumă un asemenea parcurs face progrese semnificative în îmbunătățirea indicatorilor de mediu.  Așa cum s-a afirmat mai sus, România este în plin proces de dezvoltare o rețea de destinații ecoturistice, lucru care este în perfect acord cu viziunea strategiei de ecoturism. | | | | | | |
| 3.9 Alte informații  Nu au fost identificate. | | | | | | |
| **Secțiunea a 4-a**  **Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informații cu privire la cheltuieli și venituri.\*\*\*)** | | | | | | |
| - în mii lei (RON) - | | | | | | |
| **Indicatori** | **Anul curent** | **Următorii patru ani** | | | | **Media pe cinci ani** |
| 1 | 2 | 3 | 4 | 5 | 6 | 7 |
| 4.1 Modificări ale veniturilor bugetare, plus/minus, din care: |  |  |  |  |  |  |
| a) buget de stat, din acesta:  i. impozit pe profit  ii. impozit pe venit |  |  |  |  |  |  |
| b) bugete locale  i. impozit pe profit |  |  |  |  |  |  |
| c) bugetul asigurărilor sociale de stat:  i. contribuții de asigurări |  |  |  |  |  |  |
| d) alte tipuri de venituri  (se va menționa natura acestora) |  |  |  |  |  |  |
| 4.2 Modificări ale cheltuielilor bugetare, plus/minus, din care: |  |  |  |  |  |  |
| a) buget de stat, din acesta:   1. cheltuieli de personal   bunuri și servicii |  |  |  |  |  |  |
| b) bugete locale:   1. cheltuieli de personal 2. bunuri și servicii |  |  |  |  |  |  |
| c) bugetul asigurărilor sociale de stat:   1. cheltuieli de personal   bunuri și servicii |  |  |  |  |  |  |
| d) alte tipuri de cheltuieli  (se va menționa natura acestora) |  |  |  |  |  |  |
| 4.3 Impact financiar, plus/minus, din care:  a)buget de stat |  |  |  |  |  |  |
| 4.3 Impact financiar, plus/minus, din care:  a)buget de stat |  |  |  |  |  |  |
| b) bugete locale |  |  |  |  |  |  |
| 4.4 Propuneri pentru acoperirea creșterii cheltuielilor bugetare |  |  |  |  |  |  |
| 4.5 Propuneri pentru a compensa reducerea veniturilor bugetare |  |  |  |  |  |  |
| 4.6 Calcule detaliate privind fundamentarea modificărilor veniturilor și/sau cheltuielilor bugetare |  |  |  |  |  |  |
| 4.7 Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente:  a) fișa financiară prevăzută la art.15 din Legea nr. 500/2002 privind finanțele publice, cu modificările şi completările ulterioare, însoțită de ipotezele și metodologia de calcul utilizată;  b) declarație conform căreia majorarea de cheltuială respectivă este compatibilă cu obiectivele şi prioritățile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară.  Actul normativ nu se referă la acest subiect. | | | | | | |
| 4.8 Alte informații  Nu au fost identificate. | | | | | | |
| **Secțiunea a 5-a:**  **Efectele proiectului de act normativ asupra legislației în vigoare** | | | | | | |
| 5.1 Măsuri normative necesare pentru aplicarea prevederilor proiectului de act normativ  a) acte normative ce vor fi modificate sau abrogate ca urmare a intrării în vigoare a proiectului de act normativ.  Hotărârea Guvernului nr. 358/2019 privind aprobarea Strategiei naționale de dezvoltare a ecoturismului - context, viziune și obiective - 2019-2029, publicată în M. Of. nr. 520 bis din 26 iunie 2019. | | | | | | |
| 5.2 Impactul asupra legislației in domeniul achizițiilor publice  Actul normativ nu se referă la acest subiect. | | | | | | |
| 5.3 Conformitatea proiectului de act normativ cu legislația UE (în cazul proiectelor ce transpun sau asigură aplicarea unor prevederi de drept UE).  Actul normativ nu se referă la acest subiect. | | | | | | |
| 5.3.1 Măsuri normative necesare transpunerii directivelor UE  Actul normativ nu se referă la acest subiect. | | | | | | |
| 5.3.2 Măsuri normative necesare aplicării actelor legislative UE  Actul normativ nu se referă la acest subiect. | | | | | | |
| 5.4 Hotărâri ale Curții de Justiție a Uniunii Europene  Actul normativ nu se referă la acest subiect. | | | | | | |
| 5.5 Alte acte normative şi/sau documente internaționale din care decurg angajamente asumate  Actul normativ nu se referă la acest subiect. | | | | | | |
| 5.6. Alte informații  Nu au fost identificate. | | | | | | |
| **Secțiunea a 6-a:**  **Consultările efectuate în vederea elaborării proiectului de act normativ** | | | | | | |
| 6.1 Informații privind neaplicarea procedurii de participare la elaborarea actelor normative  Actul normativ nu se referă la acest subiect. | | | | | | |
| 6.2 Informații privind procesul de consultare cu organizații neguvernamentale, institute de cercetare și alte organisme implicate.  Proiectul Planului de acțiune a fost realizat cu sprijinul unui grup de lucru din care fac parte reprezentanți ai Ministerului Mediului, Apelor și Pădurilor, Ministerului Educației, Ministerului Culturii, Ministerului Agriculturii și Dezvoltării Rurale, Ministerului Dezvoltării, Lucrărilor Publice și Administrației, Ministerului Investițiilor și Proiectelor Europene, Agenției Naționale pentru Zona Montană, Regiei Naționale a Pădurilor – ROMSILVA, Asociației de Ecoturism din România, FIHR, ANTREC, WWF. | | | | | | |
| 6.3 Informații despre consultările organizate cu autoritățile administrației publice locale  La începutul lunii ianuarie, în perioada în care Planul de acțiune al strategiei de ecoturism era postat pe paginile web ale Ministerului Economiei, Antreprenoriatului și Turismului și Ministerului Mediului, Apelor și Pădurilor, în vederea declanșării etapei de încadrare, au fost transmise adrese de informare către Uniunea Națională a Consiliilor Județene din România, Federația Națională a Grupurilor de Acțiune Locală din România, Asociația Națională a Stațiunilor Balneare și Balneoclimatice din România, Asociația Municipiilor din România, Asociația Orașelor din România, Asociația Comunelor din România, Asociația Stațiunilor Turistice. | | | | | | |
| 6.4 Informații privind puncte de vedere/opinii emise de organisme consultative constituite prin acte normative  Având în vedere faptul că actul normativ prevede și modificarea anexelor 11 și 12 din Strategia națională de dezvoltare a ecoturismului, anexe cu privire la sistemul de evaluare a destinațiilor ecoturistice, pe acest subiect s-a discutat cu reprezentanții instituțiilor care fac parte din cadrul Comisiei de evaluare a destinațiilor de ecoturism (Ministerul Mediului, Apelor și Pădurilor, Asociația de Ecoturism din România, Institutul Național de Cercetare Dezvoltare în Turism). | | | | | | |
| 6.5 Informații privind avizarea de către:  a) Consiliul Legislativ  b) Consiliul Suprem de Apărare a Țării  c) Consiliul Economic și Social  d) Consiliul Concurenței  e) Curtea de Conturi  În cadrul procesului de adoptare, acest act normativ urmează să fie avizat de către Consiliul Legislativ și Consiliul Economic şi Social. | | | | | | |
| 6.6 Alte informaţii  Nu au fost identificate. | | | | | | |
| **Secțiunea a 7-a:**  **Activităţi de informare publică privind elaborarea şi implementarea proiectului de act normativ** | | | | | | |
| * 1. Informarea societății civile cu privire la elaborarea proiectului de act normativ   Proiectul Planului de acțiune a fost realizat cu sprijinul unui grup de lucru din care fac parte reprezentanți ai Ministerului Mediului, Apelor și Pădurilor, Ministerului Educației, Ministerului Culturii, Ministerului Agriculturii și Dezvoltării Rurale, Ministerului Dezvoltării, Lucrărilor Publice și Administrației, Ministerului Investițiilor și Proiectelor Europene, Agenției Naționale pentru Zona Montană, Regiei Naționale a Pădurilor – ROMSILVA, Asociației de Ecoturism din România, FIHR, ANTREC, WWF.  Planul de acțiune a fost postat pe pagina web a Ministerului Economiei, Antreprenoriatului și Turismului, la momentul declanșării procedurii de încadrare.  Proiectul a fost elaborat cu respectarea prevederilor Legii nr. 52/2003 privind transparenţa decizională în administraţia publică și a fost afișat pe site-ul Ministerului Economiei, Antreprenoriatului și Turismului în data de \_\_\_.\_\_.2023. | | | | | | |
| 7.2 Informarea societății civile cu privire la eventualul impact asupra mediului în urma implementării proiectului de act normativ, precum şi efectele asupra sănătății și securității cetățenilor sau diversității biologice.  Actul normativ nu se referă la acest subiect. | | | | | | |
| * 1. Alte informații   Nu au fost identificate. | | | | | | |
| **Secțiunea a 8-a:**  **Măsuri privind implementarea, monitorizarea și evaluarea proiectului de act normativ** | | | | | | |
| 8.1 Măsurile de punere în aplicare a proiectului de act normativ  Proiectul de act normativ nu presupune înființarea unor noi organisme în cadrul administrației publice centrale şi/sau locale și nu necesită extinderea competențelor instituțiilor existente. | | | | | | |
| 8.2 Alte informații  Nu au fost identificate | | | | | | |

Faţă de cele prezentate mai sus, am elaborat prezentul proiect de Hotărâre a Guvernului pentru aprobarea Planului de acțiune – 2023 - 2029 la Strategia națională de dezvoltare a ecoturismului - context, viziune și obiective - 2019-2029, precum și pentru modificarea și completarea Strategiei naționale de dezvoltare a ecoturismului - context, viziune și obiective - 2019-2029 aprobată prin Hotărârea Guvernului nr. 358/2019, care, în forma prezentată, a fost avizat de ministerele interesate şi pe care îl supunem adoptării.

**Ministrul Economiei, Antreprenoriatului și Turismului**

**Ștefan - Radu OPREA**

**AVIZĂM FAVORABIL**

|  |  |
| --- | --- |
| **Ministrul Mediului, Apelor și Pădurilor**  **Mircea FECHET** | **Ministrul Dezvoltării Lucrărilor Publice și Administrației**  **Adrian – Ioan VEȘTEA** |
| **Ministrul Investițiilor și Proiectelor Europene**  **Adrian CÂCIU** | Ministrul Sănătății Alexandru RAFILA |
| **Ministrul Culturii**  **Raluca TURCAN** | **Ministrul Agriculturii și Dezvoltării Rurale**  **Florin - Ionuț BARBU** |
| **Ministrul Educației**  **Ligia DECA** | **Ministrul Cercetării, Inovării și Digitalizării** Bogdan – Gruia IVAN |
| **Ministrul Transporturilor și Infrastructurii**  **Sorin – Mihai GRINDEANU** | **Viceprim-Ministru,**  **Ministrul Afacerilor Interne**  **Marian - Cătălin PREDOIU** |
| **Ministrul Finanţelor**  **Marcel - Ioan BOLOȘ** | **Viceprim-Ministru,**  **Marian NEACȘU** |
| **Ministrul Justiţiei**  **Alina - Ștefania GORGHIU** |  |

1. *managementul vizitatorilor în ariile naturale protejate* se referă la gestionarea fluxurilor de vizitatori (atât vizitatori de o zi cât şi turişti cazați) și se referă în mod normal atât la teritoriul ariei naturale protejate, cât şi imediata sa vecinătate. Managementul vizitatorilor se concentrează asupra creării unui mecanism care să îi îndrume pe vizitatorii potriviţi la locul potrivit, asigurându-le cele mai bune oportunităţi pentru satisfacerea dorințelor de petrecere a timpului (în aer liber), generând cel mai mic impact negativ posibil asupra naturii şi comunităţilor locale şi asigurând cele mai bune oportunităţi pentru afaceri turistice locale durabile (Andrei Blumer, Managementul vizitatorilor şi dezvoltarea turismului în interiorul şi în jurul ariilor protejate din Republica Moldova, 2013) [↑](#footnote-ref-1)
2. Banca Mondială, Strategia națională a României pentru dezvoltarea turismului 2019-2030, Volumul 1, 2018, p. 70 (<http://b2b-strategy.ro/b2b/wp-content/uploads/Strategia-na%C8%9Bional%C4%83-a-Rom%C3%A2niei-pentru-dezvoltarea-turismului-Volumul-1.pdf>) [↑](#footnote-ref-2)
3. Fundaţia Centrul Naţional pentru Dezvoltare Durabilă, *Natura 2000 în România*, Bucureşti, 2012, pag. 6 [↑](#footnote-ref-3)
4. O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările și completările ulterioare [↑](#footnote-ref-4)
5. <http://www.fpdl.ro/public/pdfs/ecoturism.pdf> (Programul: Parteneriat pentru Dezvoltare Economică Locală, *Raport privind posibilităţile de dezvoltare a ecoturismului în zona localităţilor Horezu, Novaci, Polovragi, Costeşti, Maldăreşti, Vaideeni*, 2005) [↑](#footnote-ref-5)
6. începând cu anul 2003 programul este cunoscut cu numele de *Eco-Certification* [↑](#footnote-ref-6)
7. în anul 2002 asociația și-a schimbat numele din Ecotourism Association of Australia în Ecotourism Australia. [↑](#footnote-ref-7)
8. <https://www.asociatiaaer.ro/certificare-2/> [↑](#footnote-ref-8)
9. în cadrul acestui document, prin destinație cu potențial ecoturistic se înțelege o destinație turistică în care să existe o arie naturală protejată și care are potențial să intre în cadrul rețelei de destinații ecoturistice [↑](#footnote-ref-9)
10. Se propune schimbarea obiectivului în: *Realizarea unor branduri locale pentru destinațiile ecoturistice, sub umbrela brandului turistic național* [↑](#footnote-ref-10)
11. UNEP, *Green Economy and Trade. Trends, Challenges and Opportunities*, 2013, pag 275 ([http://www.unep.org/greeneconomy/ Portals/88/GETReport/pdf/FullReport.pdf](http://www.unep.org/greeneconomy/%20Portals/88/GETReport/pdf/FullReport.pdf)) [↑](#footnote-ref-11)
12. definiția adoptată în O.U.G. nr. 195/2005 privind protecţia mediului. [↑](#footnote-ref-12)